


च्वमिपिं कहसीके 


रमेशमान पिया : 
नेपालभाषा सू्य:या अतिक सशक्त व अथक कार्यकर्तातय्‌ नां काइबलय्‌ रमेशमान 
पिया अञ्रापंक्तिइ ला:वड़ । भाषिक आन्दोलनय ले जूगु हे कारणं जेल जीवन 
समेत भोजे यानादीघुंकूम्ह भाज़ु पिया नेवा: संस्कृतियात थःगु हे मौलिक दृष्ठिकोणं 
स्वया: विष्लेषण यानादीमह छम्ह संस्कृतिहृयमि नं खः । वयूकलं थःत संस्कृतिविद्‌ 
धकाः दावी यानामदीसां संस्कृति सम्बन्धी वयूक:या च्वसु सुं नं विज्ञया विश्लेषण 
स्वयां कहो धा:सा मज़ू । ॒ | 


रमेशकाजी स्थापित : 
अर्थ प्रकाशन प्रा.लि.या कजि भाजु रमेशकाजी स्थापितयात मूलत: नेपालभाषाया 
छळह सशक्त निबन्धकार व पत्रकारया रुपय सकस्यां महस्य । थ:पिनि नियमित 
च्वज्याया हे भवलय वयकलं नेवा:तयसं हनीजु नख:चखः: व नेपा:या हले अन्य 
जातिं हनीजु नख:चखः बारे नेवाःतय्‌ दथुइ हे खने दयाच्चंणु भ्रमयात चीकेजु 
भा:पा: छुं छुं च्चसुत च्वयादीजु दु । थव सम्बन्धी वयूक:या च्चसुं अज्या:ु भ्रम 
निवारण याना: नेवा: संस्कृतिया मौलिकता अ तिफ्यायेत उवाहालि याइु आशा | 
कायेफु । 





प्रेसमान चित्रकार : 
नेपा:या परळ्पराठात चित्रकला पौभा: च्चज्याय्‌ प्रेममान चित्रकार स्वयम हे छपा: 
जब्लें हुयामवनीजु अमूल्य पौभा: ज़ञुयादीधुंकूजु दु । थ्व बाहेक नं म्ये व नेवा: 
संरकृतियात कया: वयकलं च्वयादीजु च्वसुत अतिक स्याचु । नेवाः संस्कृति व 
नेवा:तयूसं पुज्याइपिं देवदेवीपिनि बारे वयूक:या बिचा: अतिकं मौलिक खनेटु । 
जुगु वयकःया थःगु हे अध्ययनया उपज खः । वयकः थौंकन्हय्‌ नेपालभाषा ` 
एकेदभिया प्राज्ञ ज़ञुयाच्चनादीजु दु के | 





र्‌वि शाक्य 
इखाछँ, यल 





(त्रस्‌ म्ञ) 


अर्थ प्रकाशन प्रा.लि. 


०४" कक ७१३" छ 2." 707 मर कक" कोको को न मागमा 





5५ 
र 


सफू : भीगु संस्कृति .. .. 
(च्चसु मुना) 
पिकाक : अर्थ प्रकाशन प्रा.लि. 
थायूसल यें । 
यवः : रविन सायूमि .] वाःत संस्कृतिइ तसक॑ त:मि, थुपिं तसक॑ सुसंस्कृत 
किपा : चन्द्रमान महर्जन . जाति खः । - थ्व सँ नेपा:या मेमेजु जातिं जक मखु 
स्केच : साजन नकःमि 4. नेवा: संस्कृतियात कया: अध्ययन या:पिं यक्व हे 
कम्प्यूटर : सर्भिस डट कम 4: विदेशी विद्वानतय्‌सं धया वयाच्च॑णु दु । घाथें घायेजु ख:सा सं 
मिम 3 ह ने.सं. ११२२ दिल्ला छम्ह मनुखं थ:जु जन्मका:छिं बिका: अध्ययन या:सां न नेवा: . 
बा ति ॒ र अप यस संस्कृतिया दक्वं खँ पितहयेफइ मखु । तर संस्कुतिइ थपायूसक 
हे अनासकयर; औँ? त:मि खयां न॑ यक्व नेवा:तयूस॑ थ:पिंस हना वयाच्वनाजु 
स्क्यानिङ्ग : पौली इमेज संस्कृतिया बारे बांलाक चिउता: कायेजु यानाच्वंजु मदु । 
पृतली सतक; बेँ। न्हापांनिसें यानावयाच्च॑गु चलन खः, अथे जूजुलिं यायेमा: घयाजु 
म्‌ : २०/- तका 4 अन्ध परम्परा हे अप्व: ज्या यानाच्च॑णु खनेटु । थथे जूजु छता 
क टाटणणाललालालणजिाजलिलललाल्का कारण ला की पुर्खापिनि 'कने मत्य:' व 'क्यने मव्य:' यायेगु 
५९ ७४७७७॥ ofardelas oi Neo iii | 5 संस्कार याना: न॑ खः । तर आ:यापिँ नेवा:ःतयके सास्कृतिक 
by’ various writers) | ॥ \ | जारण यक्व हे वयेघुंकूणु दु । 





Aenea a ESTOS ESET EEC CEH FCECRCECEC EC छ पक RC FoR RTECS RRCR Sn RRS निड टिक न न न CRC CN RN 


कीस थःपिंस बुसांगिसें सीबलय्‌ व सीधुंका: तक' याना वयाच्वनाजु थीथी 

संस्कार, म्वाना च्वैँतले हनेजु याना वयाच्चनाणु नख:चख:, जात्रा, पर्व, मेला व धार्मिक 
संस्कार, सामाजिक विधि व्यवहार आदि दक्वं क्रीस॑ छु कारण याना वय्याच्वनाजु खः, हना 
वयाच्वनाजु खः, थुकी छु दर्शन सुलाच्व॑जु ठु, थुकी जज्या:जु व्यावहारिकता दुथ्यानाच्वरा दु 
धकाः कृत्त कुलाः स्वयेजु, न्यनेकने यायेणु अध्ययन यायेगु बानि आ:यापिँ यक्व हे नेवा:तयके 
दयावये धुंकूजु दु । नेवाः संस्कृतिया बारे सयेका: सिइका: थम्हं न॑ उकी छु खः, जथे सः धका: 
चिन्तन मनन याना: च्वसु च्वया: पिकायेजु ज्याय्‌ न॑ आपाल॑ नेवा:त न्हयचिला वर्येघुंकूजु ठु । 
शव लसताया खँ खः | श्वहे भवलय्‌ “सन्ध्या ठाइम्स” न्हिपौ पिद॑सां गिसें आ:तकया ठुने नेवा: 
संस्कृतियात कया: थीथी च्वमिपिँसं च्वयात:जु यक्व हे च्वसु पिदनेघुंकूणु दु । अथे पिद॑जु च्वसु 
मध्ये स्वम्ह च्वमिया ज्यसुला: ता:जु छं छुं च्वसु ल्यया:, अले व हे च्वमिपिंसं मेमेजु पत्रिकाय 
पिथंके बियातयादीजु छपु निपु च्वसु न॑ दुथ्याकाः थुजु सफू पिथनाजु जुल । थुगु सफूया निति 
च्वसु ल्ययेजु ज्या जूबलय्‌ जिमिसं विशेष रुपं थ्व खँय्‌ घ्यान बियाजु दु कि नेवा:तयूजु संस्कृति 
वास्तवय्‌ छु दर्शनं प्रेरीत संस्कृति खः, अले नेवा:तयूस॑ व नेवा: मखुपिसं छन्हु हे लाका: हना 
वयाच्च॑गु कारणं हे जक छू हे नस: थें च्वंक भ्रम जुयाच्च॑गु जुलिखे नख: वास्तवय्‌ आधारभूत 
रुपं हे यक्व खँय्‌ पा: घयाजु खँ थव सफू छजू जक ब्वनाणुया लिघ॑साय्‌ न॑ ब्वँमिपिंसं मोठामोटि 
रुप॑ जक जूसां थुइके थफयेमा । 

खला वंजु न्हूदै ११२२ या लसताय्‌ पिदंजु “सन्ध्या टाइम्स"य्‌ जिमिसं थुजुसी त:जशु 
सफ्‌ छू पिकायेणु व उणु सफू न्हूदँया लसताय्‌ पिथनाजु क्यालेण्डरय्‌ तयातयाजु कूपन चाना: 
बिउकहेसित बछि मुलं हे बिइणु धका: बच॑ बियाशु ख: । अले बच कर्थं बछि मुल॑ बिइजु नं जुड़ । 
तर उणु बच पूवंकेत हे जक थुजु सफू पिथनाजु धा:सा मखु । आ: लिपा लिपा न॑ विशेष याना: 
नेवा: संस्कृति सम्बन्धि बांबांला:जु सफू पिथनां तुं वनेणु जिमिणु उवसाः दु । आ: थें हे छिकपिनिशु 
तिब: व ह:पा: ठयां तुं वन घा:सा उणु ज्याय जिपिं ताःलाइ धका: न॑ भलसा कयागु दु । सुभाय्‌ । 


कजि 
अर्थ प्रकाशन प्रा.लि. 
थकू्छे, थायमदु, यँ । 





घता: 


नेवाः दर्शन 

नेवा: समाजया संरचना 

नासः व नासःचः 

छाय्‌ प॒ज्यायेग योमरि ¦ 

पिने जक मखु दुने नं दु म्वःल्हुइमा;गु तिर्थ 
नवदुर्गा जलय्‌ बिज्याइगु निहि भलभल अष्टमि 
गला बाजं म्हिगः व थौं 

देह व चित्त शुद्धिया नखः गुन्हिपुन्हि 

भीसं छाय्‌ नयेगु समयबजि ? 

हाथु छाय्‌ हायेकी ? 

मोहनि व दशैं व हे मखु 

मोहनि मातृ शक्तिया आरधना यायेगु नखः: 
नेवाःतयूसं पुज्याइम्ह भिंछम्ह लक्ष्मी 

झीसं पुज्याइम्ह लक्ष्मीद्य: गज्याःम्ह ¦ 






वा: छज राष्ट्र खः, अले सलंस: 
दे न्हयवंगिसें थीथी इलय्‌ वःजु 
थीथी कथंया शासन व्यवस्था व 
व व्यवस्था न्हयाकाव:पिं शासकतयसं 
नेवा:तयूत थीथी इलय्‌ थीथी कथं हे 
“-* *“क्वत्यलावंजुलिं यानाः हे थौं नेवाः 
घयापिं जनजातिया भवलय्‌ ला:वःजु 
खः धयाजु खँय आ: विवाद मदये 
घुंकल । ल्यं दनिसा थुलि हे जक खँ 
ल्यं ठनि कि नेवाः राष्ठ्या ब्याख्या 
बांलाक जुइ फयाच्वंजु मदुनि । लिसें 
छम्ह छम्ह नेवा:तयूत की नेवा: धयापिं 
थ्व खः धकाः थुइकाबीजु ज्या याये न॑ 

थथे थुइके बी मफयाच्वंगुलिं, अले विदेशं दुहांव:गु व नेपा:या हे मेमेगु जातिया संस्कृति 
न॑ नेवाः संस्कृतिइ ल्वाकज्याज्यां वयाच्चंगुलिं यानाः यक्व थें नेवाःतयूसं थः छु खः धकाःहे म्हसीके 
मफया वनांच्चंगु दु । थज्याःगु इलय्‌ भी नेवाः धात्थें छु खः ले धकाः दुवाला स्वयेत भोके आः 
ल्यं दनिगु दक्कले क्वातुगु लिधंसा धयागु भीसं आ:तलें नं हना वयाच्चनागु नख: चखः; जात्रा- 
पर्वं अले बुसांनिसें सीबलय्‌ तक यायेमाःगु थीथी संस्कार हे जक खः । 

आः वयाः झीसं सकल नेवाःतय्‌गु दक्कले तःजिगु मंकाः नखः धकाः घोषणा हे याये 
धुंगु म्हपुजां निसें कया: दच्छियंकं वइगु थीथी नखःचखः व जात्रा पर्व पाखें बांलाक दुवाला 
स्वयेबलय्‌ छता खँ यच्चुक हे सीदइ कि नेवा:त न हिन्दू खः, न बौद्ध खः । नेवा: नेवाः हे जक 
खः, अले नेवाःतयगु थःगुध म॑ दु, अले वहे धर्मकथं हे संस्कार हना वयाच्चंगु दु । थौं हिन्दू नेवा: 
व बौद्ध नेवा: धकाः गुगु निता धर्मयापिं नेवाःत दयाच्वंगु खः, व ला लिपा लिपा जक दयावःगु 
खः । तर थुकथं नेवाः दुने नं थीथी धर्म खने दयावःसां न्हापांनिसें थःगु कुलं ज्वनावयाच्वंगु धर्म 
धाःसा नेवाःतयूसं मत्वःतू गुकिं यानाः नेवाःतय्‌ दच्छियंकं वइगु थीथी नखःचखः, चाहे व हिन्दू 
नेवाः जुइमा, चाहे व बोद्ध नेवाः जुइमा, हनावयाच्वंगु दु । 

छाय्‌ जुयावल ले सा थथे ? थ्व ख थुइकेत भीसं दक्कले न्हापां नेवा: संस्कृति व नेवा: 
दर्शन निं थुइकेमा: । भीगु नेवाः संस्कृति दुने सुलाच्चंगु दर्शनपाखे दुवाला स्वयेबलय्‌ विद्वान 
च्वमिभाजु बलदेव जुजुं “नेवा: संस्कृति व नेवाः दर्शन’ नांगु थःगु सफुली न्ह्यथना तयादीगु खं 
पायूछि हे खने दःवइ कि भी नेवा:तयूगु दर्शन मोक्ष प्राप्ति यायेगु मखसे देवत्व प्राप्त यायेगु खः, 
सुं छम्ह दयया शरणय्‌ वनेगु मखसे थः हे द्यः जुयावनेगु खः | भी नेवाःतयूसं द्यः धकाः पुज्याना 
वयाच्चनापिं गुलि नं दु, इपिं सकलें हे छगू इलय्‌ मनू हे खः, मनुखं हे द्यः जुयावंपिं भी हे पुर्खापिं 
खः । अथे जूगुलिं हे भी नेवाःतय्‌ आजुद्यः व अजिमा द्यः धकाः यक्व हे द्यःपिं दु, अले व द्यःपिनिगु 
इतिहास मालावनेबलय्‌ लुयावइगु गुलि नं किंवदन्ति दइ, उकथं स्वयेबलय्‌ इपिं फुक्क हे आज 
व अजिमापिं छगू इलय्‌ मनू हे ख:गु व इपिं भी हे पुर्खा जुयाच्चंगु खँ सीदइ । 

यँ देशय्‌ जक स्वयेगु ख:सां वंघःयाम्ह आजुद्यः आकाश भैरव किराँती जुजु यलम्बर खः 
धयात:गु दु । यँया क्वःने च्वंपिनि आजुद्यः पचलि भैरव फम्पियाम्ह थकूजुजु खः धयातःगु दु । अथे 
हे बिज्यास:द्य: मखंया द्य:ब्रम्ह्खलःया म्ह्यायूमचा खःसा सिथिनखःबलय्‌ जात्रा यानाहइम्ह सिथिद्यः 
(कुमार) कायमचा खः: । थुकथं हे ब्यापारित सकसिनं हे तसक हनात:म्ह द्यः भिंद्यःया नां तुयूख्वाः 
ज्यापु खः धयातःगु दु । पाहाँचःहेबलय्‌ खतय्‌ तयाः जात्रा याइपिं, कंग, लुमरि, लुँचुभुलु, लुँति आदि 
अजिमापिं नं छगू इलय्‌ मनू हे खः धयातःगु दुसा गथांमुगःबलय्‌ दुवातय्‌ दुवातय्‌ थनीम्ह गथांमुगः 
नं छगू इलय्‌ मनू हे खः धयात:गु दु । 

थःथःगु लागाया पुर्खापिंत आजु व अजिमा कथं हनीगुया दसु किपूया बाघभैरव व 
सक्वया बञ्जयोगिनी नं ख: । किपूयापिंसं बाघभैरवयात आजुद्य: धकाः हनाच्वंगु दुसा सक्वयापिंसं 
बञ्जयोगिनीयात म्हासुख्वा: माजु धकाः हना वयाच्वंगु दु । थुकथं हे मालावं वन धाःसा नेवा:तय्‌गु 
बस्ती बस्ती पतिकं हे भीसं आजुद्य: व अजिमाद्यः लुइके फइ । थथे दयाच्चंगु कारण भी थः हे 


हि” | नेवा. दर्शन 


पुर्खायात दः यानाः पुज्याना वयाच्चनापिं जूगुलिं खः । थुकिया छगू प्रत्यक्ष दस्‌ ला संसारय्‌ हे 
'लिभिङ्ग गडेज' कथं नांजाःम्ह कुमारी हे दु । थ्वयां लिसें यलया बुंगद्य: व येया जनबहा:द्यःपिंत 
भी नेवाःतय्‌ बुसांनिसें यायेमाःगु सकतां संस्कार यायेमायेका तःगुलिं नं क्यनाच्वंगु दु कि इपिं 
नं छगू इलय्‌ मनू हे खः । थ्व फुक्क खँ यच्चुक हे सीदत कि भी नेवाःत मनूयात हे द्यः दयेकीपिं 
खः, अले थः हे चः जुयावनीपिं खः । भीसं दँय्‌दसं नेपाल संवत्‌ न्हदं कुन्ह॒ म्हपुजा नखः हना: थःगु 
हे म्हयात द्यः भाःपियाः पुज्याना वयाच्वनागु कारण नं थ्व हे खः । 

भीगु नखःचखः व संस्कारया दुने हे बांलाक दुवाला: स्वयायंकेबलय्‌ भीसं थ्व खँ नं 
बांलाक हे थुयावइ कि भी नेवाःत मनूयात पुज्याइपिं जक नं मखु । छम्ह मनूयात म्वायेत गुलि 
तक वस्तु मा:गु खः, व दक्वयात हे दः भाःपीपिं खः । म्हपुजा यायेबलय्‌ भीत तःसिब्व धकाः 
न्ह्यच्याकीगु सिसाबुसाया ब्वय्‌ नं भीसं जाकि व स्वां कयाः पुज्याना: तिनि लः ल्हानाकाइ । 
अथेहे खेलुइता: नं भीसं स्वां जाकि पुज्यानाः तिनि लःल्हानाकाइ । सिसाबुसां भीगु म्ह बांलाकेत 
छु ज्या याः, अले मतजलं भीगु जीवनय्‌ छु ज्या याइ धयागु खँ धयाच्चने म्वा: । म्हपुजा यायेबलय्‌ 
झी छेँय्‌ न्हियान्हिथं छयला वयाच्वनागु तुफि, हासा, ल्वहंमा, ल:घ: आदियात नं मन्द: हे दना: 
पुज्याइ । थथे यायेबलय्‌ थ्व नं भीसं कीत म्वायेत मा:गु दक्वं वस्तुयात द्यः भाःपियाः पुज्यानागु 
जुल । 

मोहनिबलय्‌ नं भी नेवा:तय्‌ मेमेगु जातियापिनि थें मखु। अब्ले नं भीसं भी पुर्खानिसें 
ज्वनावयाच्चंगु गुगु ज्या खः, व ज्या यायेत माःगु ज्याभः स्वनाः पुज्यायेमाः, बुँज्या याइपिनि क्‌ 
तःकू, तक स्वनाः पुज्याइ । दकःमि सिँकःमि, ल्वहॅकःमि, मरिकःमि आदिपिनि नं थःपिंसं छु छु ज्या 
यायेगु खः, वहे ज्या यायेत मा:गु ज्याभः दकव स्वनाः पुज्याइ । थथे पुज्यायेगु यानातःगु धयागु 
नं धात्थें ला थःपिं ल्हाः म्हुतु चूलाकेत ग्वाहालि यानाच्वंगु ज्याभःयात नं द्यः हे भाःप्यूगु जुल । 
छायूधा:सा व ज्याभःया ग्वाहालि हे थःत ज्या चूलात, नये दत, अले बांलाक म्वायेखनाच्वन । 

'ब्यांजा नके' कुन्ह ज्यापुतयूसं थःगु बुँइ बालि स्यंकीपिं की कायत नया: बालिया रक्षा 
यानाब्यूम्ह ल्याखं ब्यांचित तक  पुज्याना: जा नकीसा भी गनं छेँय्‌ न्ह बालि दुहांवल धाःसा व 
अन्नया ढ्य्‌ न्हापालाक पुज्याइ, अले तिनि व अन्न क्वकाइ । योमरिपुन्हि कुन्ह धान्यलक्ष्मी धका: 
भीसं अन्नयात हे पुज्यायेगु ख: । 

थुकथं नखःचखः व पर्व त्वःताः भीगु न्हियान्हिथंया दिनचर्या पाखे मिखा ब्वल धाःसां 
भीसं यच्चुक हे खनी कि नेवाःत थःगु जीवनयात मा:गु सकतांयात हे द्यः भाःपीपिं खः । न्हापा 
न्हापा जूसा भी नेवाःतय्‌ सुथ न्हापां पिखालखुइ बँथिलाः द्यः पुज्याना: मत बिइगु खः, थ्व चलन 
आ: नं गनं गनं छेँयू दनि तर यक्व छेँय्‌ मदये धुंकल, तर थःगु छेँय्‌ नं पिहां बनेबलय्‌ व लिपा 
थःगु छेँय्‌ दुहां वयेबलय्‌ थःगु छेँया लुखा फुसय्‌ भागि यानावनीपिं नेवाःत आः नं यक्व दनि । 
थ्व झीसं थःगु छेँयात हे द्यः भाःपियागु जुल । अथेहे न्हापा न्हापा लुँबहया ज्यासलय्‌ ज्या याइपिनि 
मि ख्वायेगु भुतूप्वाः च्वसं ग्वाखंचा थें प्वाः छप्वा: तयाः अगिनिदेवता धकाः नित्यपुजा यायेगु चलन 
दुगु खः । आ: थ्व चलन मंत । ज्यासलय्‌ जक मखु भुतुलिइ जा थुइबलय्‌ जा तयाबी न्हय: 


_ हम 


न्हापालाक भुतूया थायूमिइ निं. न्हापालाक जा के छाइ । थ्व भीसं थःपिंत न्हियान्हिथं जा बुका: 
नकेत ग्वाहालि यानाच्वंग भुत्‌यात नं द्य: हे भाःपियागु जुल । 

थकथं भी नेवाःत छम्ह मनुखं सुथांलाक जीवन हनेत माःगु गुलि नं दु, व सकतांयात 
हे द्यः भाःपियाः पुज्यायेमा: धयागु दर्शन ज्वनाः म्वानाच्वपिँ खः, अले नेवाःया धात्थेंया धर्म नं थ्व 
हे खः । भी नेवाःत सकसिनं नं थ्व खँ बांलाक थूइके फयावन धा:सा पक्का नं नेवा: भी नेवा: 
हे जुइ । 

नेवा: समाजया 


संरचना 

वा: समाज छजू जात विशेषया समाज . 
मखसे थीथी घर्म नालाच्व॑पिं जातजाति | 
जाना: हण राष्ट्रया रुपय्‌ विकसित . 
जुइघुंकूणु समाज खः । थुणु समाजया संर 
चनाय्‌ नेवा:तयूसं नाला वयाच्वंजु धर्म दर्शन 
संस्कृति व जातजातिया अहम भूमिका दु । 
धार्मिक सम्प्रदायया ल्याखं धायेणु खः सा 

नेवा: समाजय्‌ तुने बौद्ध व हिन्दू याना 


रमेशमान पिया निथ्व: घर्मालम्वीतयगु प्राधान्यता दु । 


Serene ene 








नेवाः बौद्ध समाजय बौद्ध धर्मया स्वंगू कवः हिनयान, बज्चयान व महायान मध्ये बज्जयान व 
महायान धर्मया दार्शनिक व साँस्कृतिक प्रभाव क्वातुगु खनेद्‌ । अथे हे हिन्दू नेवाःतय्‌गु दथुइ नं शैव व 
शाक्त मतया गुलि दार्शनिक व साँस्कृतिक प्रभाव दु उलि वैष्णव मतया मदु । थुलि जक मखसे नेवाः 
समाज धयागु तान्त्रिक दर्शन पाखें निर्देशित जुयाः आगम परम्पराया लिधंसाय्‌ धस्वानाच्चंगु समाज खः । 
उकि नेवा: समाजया संरचना थुकिया भौगोलिक बनौट विकासक्रम तन्त्रयानपाखें सिंचित बौद्ध व शैव 
दर्शनया प्रतिविम्ब खः । 
ब जातीय संरचना 

नेवाःतय.गु समाजया संरचना भौगोलिक बनौट व विकासक्रमया छगू क्वातुगु आधार नेवाःतयगु 
जाति व्यवस्था नं खः । नेवाःतय्‌गु जातया बर्गिकरण उमिसं नाला वयाच्वंगु ज्या, लजगाः, सीप, कला 
आदिया लिधंसाय्‌ यानातःगु खनेद्‌ । थुकथं नेवाःतयूत तःताजि जातय्‌ ब्वथलातःगु छाय्‌ गथे व गुकथं 
धकाः क॒तुकलेग थ्व च्चसुया आज्जु मखु । व्वथला 'तःगु जातिया लिधंसाय्‌ नेवाःतय्‌गु थायबायूया 
विकासक्रमयात न्हयन्वयेगु तातुना जक खः । सामान्यतयाः नेवाः समाजयात जातया लिधंसाय्‌ खुब्वय्‌ 
ब्वथलातःगु खनेद्‌ । दकलय्‌ च्वयूया ब्वया ल्याखं जुजु व लायक्‌, अनंलि छसिकथं थजातया ल्याखय्‌ बौद्ध 
धर्मालम्बीया शाक्य बज्राचार्य व हिन्दूतय्‌ द्यःब्रम्ह, स्यस्यः व आचाजुपिंत लाकातःगु द्‌ ।दथृया जातय्‌ 
ज्यापु जाति व क्वजात कथं नो, कौ, तिपे, गथु, खुसः आदि जाति दृथ्याकातःगु दु ।लः चले मजूपिं धकाः 
नाय, जुगितयूत कयातःगु दुसा थी मत्यःपिं धकाः च्यामखलः, द्यःलातयूत कयातःगु दु ।नेवाः देया स्वरुप 
ब्वथलातःगु जात जातिया लिधंसाय्‌ धायेगु खःसा थुकिया स्वरुप छगू बृहत मण्डपया रुपय्‌ खनेदःवइ । 
थुगु मण्डपया केन्द्रबिन्दू जुजु व लायक जुइ । लायूक्यात समाजया शक्तिशाली वर्ग थजात नहयःने व 
शक्ति श्रोतविहित छसिकथं दया जात, कवजात, लः चले मजूपिं व थीमत्यःपिं वर्ग धकाः दकलय्‌ ल्यूने 
लाका: मण्डलाकार रुपय्‌ भुनाच्चंगु दयाच्चनी । तर थौंकन्हयूया आधुनिक समाजय्‌ भी नेवाःतय्‌ नं छुं नं 
जात जाति निश्चित थासय्‌ जक च्बनेमा: धेगु मान्यता मतयेधुंकल । कानुनी बाध्यता नं मदयेधंकल । 
अयूनं न्हापाया नेवा: समाजया प्राचीन मण्डलाकार. संरचनाय्‌ पृष्टि याइगु छुं छु पुलांगु दसूया निंतिं उन्ले 
थीमत्यःपिं धकाः ब्वथलातःगु जातया पोडे, द्यःला जाति आःतक नं देशं पिने हे च्वनाच्चंग्‌ दु । थृमिसं थःग्‌ 
वस्ती विस्तार देश दुने याये फयाच्चंगु मदुनि । जबकि नेवाः समाजं पिनेयापिं गैर नेवाःत, नेपाः देशं 
पिनेया मस्यां, मुस्मांतयसं तक नं नगर दुने स्थायी बसोबास याये धुंकूगु दु । नेवा: समाजया संरचनायात 
जातीय आधारय्‌ क्वय्‌ न्हयथनाथें मण्डपया रुपय्‌ न्हयब्वयात:गृ खतेदु । 











पीठ, च्यागू दिप ढुसि 


दया जात,” पीयचःपितिगु चले 


थजात बज्राचार्य शाक्य, ब्रम्ह स्यस्यः 
आचाजू । 


जुजु लायूकू । 


नेवाः समाज दुनेया थीथी जातजातिया अन्तरसम्बन्ध, सामाजिक प्रतिष्ठा व दायित्वया लिधंसाय्‌ 


थुगु समाजया जातीय संरचना थुकथं ब्वथलाः स्वयेफ्‌ - 


हि १० सतम सरवन नेवा: समाजया संरचना 


_ थीमज्यूपि/च्याम्हमाजु पीराया (अष्टमातृका)या 


क्व'जात लः चले मजूपि/दशमहाविचाया माजुपि 


१) थजात 

२) दथुया जात 

३) क्वजात 

४) लःचले मजूगु जात 
५) थी मज्यूग जात 





१) थजात 

नेवाः समाज दुने शैव नेवाःतय्‌गु धार्मिक कर्मकाण्डया निंतिं पुरोहित /ग्रु जया: ज्या यायेगु 
दायित्व दुपिं ब्रम्हूत अथेहे बौद्ध नेवाःतय्‌गु दथुइ बज्राचार्य व शाक्य जात दकलय्‌ च्वयूयाग्‌ थजात खः । 

थजात दुनेया मेगु कवः कथं लायक लिसे सतीपिं, जातीय रुपं प्रशासनिक अभिभारा क्वबिया 
वयाच्वंपिं स्यस्यःत लाः वः । स्यस्यःत छथरी व पाँचथरिया ल्याखं थवंथवय्‌ विभाजित खनेद्‌ । छथरी 
स्यस्यलं थःगु जात स्वयां क्वयूयाम्ह भम्चा दुत हल धाःसा वयात आगमय्‌ दुमकायेगसया लिसें जातं बाहेक 
यायेगु याइ । थुकथं स्यस्यःतय्‌गु दथुइ नं थवंथवय्‌ तःधं चीधंया विभाजन दु । छथरी व पाँचथरी 
स्यस्यःतय्‌गु छुं छु जात थन न्हयब्वयाच्वना - जोशी, राजभण्डारी, महाजु (अमात्य), प्रधानांग, मल्ल, 
हाडा, कसजु (कायस्थ), तचाभारी, मुनकर्भि, तिमला, साङ्गामि, कोङ्गास्य, खेँधोमाक्‌, गोंगः, पंमाय्‌, कपतग्वः, 
राय, पलिखेल, प्रधान, खय्‌गुलि, पिया, चिपालु, मास्के, न्याछयों, जोन्छे, भद्रा, बैद्य, आचाजु (कर्माचार्य), 
कक्षपति, राजवंशी, मुलमि, तिनी (शिताचार्य) आदि । 
२) दशुया जात 

थजात धुंकाःया मेगु तःधंगु जात धइगु ज्यापु जात खः। बुँज्या ज्यापृतय्‌ग वास्तविक म्हसीका 
खः। बँज्या बाहेक थुमिसं याना वयाच्चंगु लजगा:या ल्याखं नं जात च्वयेगु चलन दु। गथे सा लहीपिं साप्‌, 
म्येय्‌ लहीपिं म्येयपु, सिँज्या याइपिं सिँकःमि, अथेहे दॅकःमि, अवाले, कुम्हा: आदि । येँ यलय्‌ महर्जन, सिं 
सुवाल, डंगोल आदि ज्यापु जात यक्व खनेदु । ख्वपय्‌ नं लजगाःया लिधंसाय्‌ ज्यापुतय्‌गु जात च्वयेग चलन 
दु अथे खयां नं अन नौ लिसें छयलाबुलाय्‌ वयाच्चंगु थीथी बिशेषतायात नं जात कथं च्वयेगु चलनं यानाः 
आः हे नं अन सलंसः मल्याक ज्यापु जात खनेदु । अन प्रचलित छुं छुं ज्यापु जाति थुकथं दु - सुबजु, 
दुवजु, वासुकला, कोजु, लवः माक, कवां, च्वलयख्वः, त्वायूना, कुसि, ग्वाहा, देशयूमरु, खयगुलि, धौग्वारा, 
दुपोल, याकमि, खोतेज, न्हिसुतु, ग्वॉयमरु, न्हुछे, न्हयमाफूकि, हेंग्व, प्योंतग्वः, तुंई तुई, ब्यातः, वासवंज:, 
याकदुबः, देकानां, छुस्याबागः, तलासि, आचाजु, मालकसि, मारिखूँ, प्याथ, सिँख्व, बखुछेँ, हाकुदुवः, 
स्वंगःमिखा, ख्वालापाला, गलजु, राजखल, चौगुथि, तुसि बाक्व मेमेगु । 

थुगु कवलय्‌ ज्यापु जात धुंकाः तुलाधर, ताम्राकार (तमो, तमोट), राजकर्णिकार (मरिकःमि) 
सिंक:मि, लोहंकःमि, उराय्‌ आदि जात दुथ्याः । 
१) क्वजात 

थुगु कवलय्‌ दुथ्याःगु जात थुक्थं दु । खुसः (तण्डुकार), तिपे (ब्यंजनकार), गथु, (वनमाला, 
माली, मालाकार), पुलुपुलु (चालं दिवाकर), नौ (नापित), कौ (नकर्मि), पुं (चित्रकार), सायमि (साहः 
मानन्धर, सालमि), छिपा (रंजितकार), भा (कारंजित, महाब्राम्हण) । 
४) लः चलेमजूगु जात 

थुगु कवलय्‌ नाय्‌ (खड्गी, साही), जोगी (दर्शनधारी, कपाली), निताजि जात खनेदु। नेवाःतय्‌गु 
जातीय संरचनाय्‌ थ्व निगुलिं जातयागु तःधंगु भूमिका दु । नाय्‌तयूसं लजगाःया ल्याखं म्येय्‌ स्यायेगु, ला 
दुर मीगु, फलफूल मीगु ज्या याना वयाच्चंगु दु । साँस्कृतिक जिम्मेवारीया ल्याखय्‌ मोहनिया कालरात्री 


का समाजया संरचना 


कुन्हु तलेजु देगःया मूचुकय्‌ थुमिगु ल्हातें तःधंगु बलिपुजा यायेमाः। अथेहे लजगाःया ल्याखं जोगीतयूसं नं 
सुज्या, म्बाहालि पुइगु, दशमहाविद्याया थीथी पीठय्‌ द्यःपाःलाः कथं ज्या यायेगु यानावयाच्चंगु दु । 
साँस्कृतिक रुपं कपाली जात नाथ सम्प्रदायया गृहस्थ साधक खः । थुमिसं नाथ सम्प्रदाय अन्तर्गत तन्त्र 
साधना याना: उकिया लिधंसाय्‌ थीथी ल्वयूया उपचार यायेगु याना वयाच्वंगु दु । थ्व स्वयां नं नेवाःतय्‌गु 
मृत्यु संस्कारय्‌ मृतात्मायात प्रेत योनी मुक्त यायेगु अनुष्ठान न्हयून्हमा बिइगु ज्या (जोगी चक्रपुजा) थुमिगु 
ल्हातं हे पुवंकेमा: । थूकिया लिसें गृहस्थ साधकतयसं माघ लच्छियंक जोगीया भेषय्‌ कान्तां डबडब थाना: 
भिक्षाटन यायेगु याना वयाच्चंगु दु । थुपिं निगुलिं जातिया ल्हातं च्वयूया जातं लः चले याइमखु । 
५) शीमज्यूगु जात 

थुगु कवलय्‌ थजाःगु जात दुथ्याकातःगु दु, गुगु जातिया मनूतयूत थी तक मज्यू | चायेक वा 
मचायेकं थि हे थिल धाःसा मेगु छुं नं ज्या याये न्हय: नीसी यायेमाः। पो (पोडे), द्यःला (मातंगी), च्यामखलः 
(कूचीकार), हालाहुलु आदि जात थुगु कवलय्‌ लाःग जात जुल । 

नेवाः समाजया जातीय सम्बन्धयात ब्वयेबलय्‌ च्वय्‌ न्हयथनाथें न्हापांगु कवलय्‌ लाःपिं गुर्जु 
(बज्राचार्य /शाक्य) व बःजु (राजोपाध्याय)पिंत मेपिं नेवाःतयूसं सम्बोधन याइबलय्‌ बिज्याहँ थेंज्याःगु 
आदरार्थी खँग्व: छयलेगु चलन दु । थ्वहे आदर, जयूमां ज्याया भवलय्‌ जोशी /आचाजु (कर्माचार्य)पिंत नं 
यायेगु याः । थुगु कवः अन्तर्गत ल्यं दनिपिं मेगु दक्वं जातया मिजंतयूत मेगु कवःयापिंसं भाजु धइगु 
आदरार्थी खँग्व: छयलेग चलन दु । दथु कवःया ज्यापृतयसं म्हय्‌ नायःया ल्याखं थजात नापं स्वापू 
तयाच्चनी । अथेहे स्वंगूगू कवःया नोनीतयूसं थः स्वयां च्वयूयागु दक्वं जातियागु लूसि ध्यंकेगु याङ । थःगु 
जातीय कवलय्‌ धाःसा थवंथवय्‌ लूसि ध्यंकी । तर ज्यापु स्वयां क्वय्‌ व नायः स्वयां च्वयूया जातपिंत धाःसा 
नैनं लुसि ध्यंकी । अधेहे प्यंगूगु कवलय्‌ दुथ्याःपिं जातपाखें च्वयूया कवलय्‌ च्चंपिंसं लः चले याइमखु । 
अथेहे न्यागूगु कवलय्‌ लाःपिनिगुपाखें च्वयूया कवलय्‌ च्वंपिसं लः चले याइमखु । लिसें सीबलय्‌ नं नीसी 
यायेगु चलन दु । दकलय्‌ च्वयूया थजात नेवाःतयूसं बुसांनिसें सीबलय्‌ तक याइगु छु न॑ संस्कार क्वयूया 
थीथी कवःया जातिपितिगु ग्वाहालि मदयेक पूमवं । 

थुकथं नेवाः समाजयागु समग्र संरचनाय्‌ जातीय रुपं थौंतक नं नेवाःतयूसं थःगु साँस्कृतिक 
मूल्य मान्यतायात न्हयाकाच्चंगु दनि । जीतय पहिचान व साँस्कृतिक धरोहरयात ल्यंकातःगु दनि । थुकी 
छम्ह मनुखं मेम्ह मनूयात यायेमाःगु मानवीय व्यवहार व ज्ञानयात वाःचायेका: छम्ह मनुखं मेम्ह मनूयात 
थीमज्यूगु, छम्ह मनुख थिउगु लः मेम्ह मनुखं त्वनेमज्यूगु आदि प्रथा धाःसा बुलुहुँ न्हता वनाच्वंगु दु । 

अथेहे भी नेवाःतय्‌ थःगु मूल्य मान्यता कथं थकालि क्वकालि धकाः छसिकथं हनेगु बिस्क हे 
साँस्कृतिक मर्यादाक्रम नं दु । नेवाःतय्‌ भवःछुनाः भ्वय्‌ नयेबलय्‌, सीकाःभू यायेबलय्‌ व मेमेगु धार्मिक 
ज्याखँय्‌ दकलय्‌ च्चय्‌ द्यःब्व अनंलि ग्रु पुरोहित, वयां लिपा छसिकथं दकलय्‌ च्चय्‌ थकालि, वयां ल्यू 
छसिकथं च्याम्ह थकालि धकाः भवःछुइगु चलन आःतक ल्यं दनि, स्वये दनि | सीकाःभू यानाः 'सी' बीबलय्‌ 
नं थुपिं हे च्याम्ह थकालियात छसिकथं लःल्हायेगु चलन दु । थुकि छया थकालि, हामायात विशेष कथं 
हनेगु व उमिसं याःगु ज्याखँयात कदर यायेगु थ्व भीगु थःगु हे पह खः। अथेहे झीगु समाजय्‌ आःतक 
न्हयानाच्चंगु थीथी गं प्याखंयात दुवाला स्वयेगु खःसा दःपिं गछिं च्वनाः पुजा फया बिज्याइबलय्‌ मूलम्ह 
द्यःयात दथुइ लाका: मेपिं गंछिं चाःकछिं च्वनाः छगू मण्डप बांलुइकाः पुजा फयाबिज्याइ । 

नेवाःतय्‌गु साँस्कृतिक धरोहरया आधारशिला धइगु तन्त्र खः । बौद्ध व शैव निगुलिं धर्मालम्वीतयूगु 
संस्कृतिइ तन्त्रयागु तःधंगु छाप दु । बौद्धतयसं प्रज्ञा उपाय धकाः चक्रसम्बरयात व शैवतयूसं शिवशक्ति 
नापं तादात्म्य जुइगु थःगु आज्जु भाःपी। तन्त्र शक्तियात उच्चस्थान बियातःगु दु । थ्व ल्याखं नेवाः समाज 
धइग मातुसत्तात्मक समाज खः धकाः पुष्टि याः । नेवाःतय्‌गु संस्कार, पद्धतियात दुवालेगु खःसा 'यत्र 


वि ल उर समाजया संरचना 





नाय॑स्तु पुज्यन्ते तत्र रमन्ते देवता धइगु उक्ति चरितार्थ जू । नेवाःतय्‌गु थायूबाय्‌ नगर, देयागु भू-बनौट 
तन्त्रपाखें निर्देशित यन्त्राकारया रुपय्‌ अद्यापि दनिगु दस्‌ कथं स्वनिगः, सक्व, पनौति आदि देयात 
कायेफ्‌ । यन्त्राकार रुपय्‌ विकसित नेवाः देयात अझ छसिकथं थुकथं कलेफ - 

१) देया दथुइ लायकू, तलेजु देगः दु थ्व आध्यात्मिक व सामाजिक शक्तिया केन्द्रबिन्दू 
खः । तलेजु द्यःया प्रतिकात्मक चिं श्रीयन्त्र खः । श्रीचक्र खः | अथे जुयाः हे तलेजुद्यःयात चक्रेश्वरी नं 
धाइगु खः । 

२) देया लायूकूयात दथुया ब्व नालाः थःने क्वःने यानाः निब्वय्‌ ब्वथलातःगु दु । गथे येँय्‌ 
कुमारी द्यःया खः सालीबलय्‌ थःनेयाः व क्वःनेयाः धइगु दु । अथेहे ख्वपया बिस्काः जात्राय्‌ नं भेलःखः 
सालीबलय्‌ खःयात थःने क्वःने सालीगु चलन दु । 

३) देया लायूकू व तलेजु देगःयात दथुइ लाका: च्याब्वय्‌ ब्वथलातःगु दु । थुगु च्याब्व वा च्यागू 
दिशाया अधिष्ठात्री कथं च्याम्ह माजु (अष्टमातुका) पीगंद्यःपिनिगु पीठ व च्यागू हे दिप, च्याम्ह हे भेलः द्यः 
दु । च्याम्ह माजु (अष्टमातृका) धयापिं छसिकथं ब्रम्हायणी, माहेश्वरी, कुमारी, भद्रकाली, बाराही, 
इन्द्रायणी, महाकाली व महालक्ष्मी खः । च्याम्ह माजुया नं शक्ति केन्द्र कथं त्रिपुरासुन्दरी (तलेजु)यात 
कयातःगु दु । थुकथं च्याब्वय्‌ ब्वथलातःगु देया रुपय्‌ झीसं ख्वप देयात कायेफु । ख्वप देया दथुइ 
त्रिपुरासुन्दरी महापीठ व देशं पिने च्यागू अष्टमातृकाया पीठ दु । त्रिपुरासुन्दरी पीठय्‌ द्य:या न्हयःने 
भिखुहः पलेस्वां हः दुगु छगू मण्डप दु । उगु मण्डपया अष्टकोण (यन्त्र) किया: दथुइ फृति (विन्दु) 
कियातःगु दु , थुगु फूति नं अष्टकोणया अघिष्ठानया रुपय्‌ त्रिपुरासुन्दरी माजुयात न्हयब्वयातःगु खः । उगु 
मण्डप थुकथं दु - 





४) थुगु च्यागुलिं पीठयात ध्वाखां पिने लाका: उकिया छें ध्वाखां दुनेया लागाय्‌ दयेकातःगु दु । 
देया प्यंगू कुनय्‌ , प्यंगू दिशाय्‌ प्यंगू ध्वाखा दु । थुग्‌ प्यंगू ध्वाखायात पिने लाका: देया सिथं सिथं धार्मिक 
पर्वय्‌ दे चाःहुलेत प्रदक्षिणा मार्ग दयेकातःग्र दु । यें देया येंयाःबलय्‌ उपाखा हूवनीग प्रदक्लिणा मार्ग, ख्वपय्‌ 
सायाःबलय्‌ ताहासा चाहुइकीगु प्रदक्षिणा मार्गयात थन दसुकथं कायेफ्‌ । अथेहे पीगंद्यःपिनिगु द्यःछँ 
प्रदक्षिणा मार्गया दुने लाःगुया दसुकथं येंदेया कग अजिमाया पीठयात कायेफ्‌ । कंगद्य:या पीठ ध्वाखां पिने 
विष्णुमति खुसिया सिथय्‌ लाःसा द्यःछें ध्वाखां दुनेया लागा यट्खा त्वालय्‌ दु । थ्व छगू दसु जक खः। दकव 
धइथें पीठया दःछें ध्वाखा दुने हे ला: | अथेहे ध्वाखां पिनेया पीगंद्यःपिनि पुजारीत अप्वः धइथें थीमत्यःपिं 
धकाः ब्वथलातःगु जातिया द्यःलाःपिं पुजारी दुसा ध्वाखा दुनेया द्यःछँय्‌ धाःसा च्वयूया जातनिसें दथुया जात 
तकयापिंसं पुजारीया ज्या याना वयाच्वंगु दु । 

५) प्रदक्षिणा मार्ग छगू वृत्त मण्डलाकार रुपय्‌ खने दइसा थुगु मण्डपया प्यंगू दिशाय्‌ प्यंगू म्‌ 


ध्वाखा दयाच्चनी, गुगु ध्वाखां देशय्‌ दुहां वनेग्‌ देशया सूरक्षाया ज्या याइ। थज्याःगु ध्वाखाया अवशेष आः 

नं झीसं लुइके, खंकेफूनि । मण्डप आकृतिया यल देया प्यंगू दिशाय्‌ ध्वाखाया अवशेष ला खनेमदु, तर अन 
देया सुरक्षा प्यंगू तःधंगु थुरं यानाच्वंगु दु । नेवाःतय्‌गु ग्हियान्हिथंया जीवन चर्याय्‌ ध्वाखां दुने व ध्वाखां 
पिने धायेगु चलन दु । ध्वाखा दुने थजात निसें क्वजात तकया वस्ती दइसा ध्वाखां पिने लः चले मजूपिं व 
शीमज्यूपिं कथं ब्वथलातःगु जातिया वस्ती जुयाच्वनी । 
छ तास्तुकला 

नेवा: समाजयागु संरचनाय्‌ नेवाःतय्‌सं नाला वयाच्वंगु मौलिक वास्तुकलायात नं थन संक्षेपय्‌ 
न्हयथनेग्‌ सान्दर्भिक तायेका । वास्तुकला धइगु वास्तवय्‌ भीगु समृद्ध प्राचीन वास्तुशास्त्रयागु छगू क्वातुग्‌ 
ब्व खः। भीगु छें, त्वाः, समाज, अले राष्ट्रयागु सुख शान्ति व समृद्धिया निति थुगु शास्त्रं नं छगू व्यवस्थित 
छें, चुक, ननि, बहाः, बही व नगरयागु संस्थापन पक्षयात कुलाच्चनी । नेवाःतसूसं नाला वयाच्चंगु 
वास्तुकला ब वास्तुशास्त्रया दसि कथं भीगु प्राचीन वस्तीयागु अवशेष, पुलांगु लायकू, बहाःबहीयात 
कायेफ । 

वास्तुशास्त्रया लिधंसाय्‌ छेँ दनेबलय्‌ वास्तृभूमि (छे दयेकेगु थाय्‌)या पूर्वपाखे स्नानागार, आग्नेय्‌ 
कोणय्‌ भतू, दक्षिणपाखे द्यनेगु क्वथा, नौऋत्य कोणय्‌ आगं / शस्त्रअस्त्र तयेगु थाय्‌, पश्चिमपाखे भुतूज्चलं 
तयेगु थाय्‌, वायुव्य कोणय्‌ नसाज्वलं तयेगु थाय्‌, उत्तरपाखे मुलगु धुकू (भण्डारगृह) व इशान कोणय्‌ पुजा 
क्वथा जुइ । 








वायन्य कोण इशात कोण 


नेत्रएत्य कोण आग्नेय कोण 


वास्तृशास्त्रया मान्यता कथं छे दनेत ध्यानय्‌ तयेमाःगु वा पालना यायेमाःगु छुं छुं खें | 


थुकर्थं दु - 
- छें दनेगु थायूयागु चा तू मत्‌ स्वयेगु । 
- छें दनीम्हेसियागु नामं उगु जग्गा तू मत्‌ स्वयेग्‌ । 
- जग स्वनेगु साइत 

मूलुखां गुखे स्वकेगु व मूलुखा छुइगु साइत 

- पलिं चिइगु साइत 

- छेंय्‌ दुहां वनेगु साइत 

- छेँय्‌ दुहां वनाःलि छेस्‌ बौ बिइगु ज्या 

- छेँयागु व्यवस्थापन व दिशा निर्धारण अथे धइगु भृत्‌, बैगः, बैठक आदि थायबाययाग्‌ 
व्यवस्थापन 

- सुख, समृद्धिया निंतिं यायेमाःगु मेमेगु शान्ति स्वस्ती । 

आः नेवाःतयूगु छें बारे छुं कलेगु कुतः याये । छें दनेगु थाय्‌ (वास्तृभूमि) क्वःछी धुनेवं छेँ दनेग्‌ 
ज्या न्हयाइ । नेवाः छें प्राचीन वास्तुशास्त्रया लिधंसाय्‌ थःगु हे बिस्क दर्शन मूल्य मान्यतायात क:घानाः 
दयेकातःगु छें खः । नेवाः छेँयागु सामान्य प्रारुप क्वय्‌ न्हयथनाथें जुइ - 





नेवाःतय्‌गु छे सामान्यतयाः निद्या दुगु जुइ | छ्या चुक, बहाःननिया लँयपाखे क्वस्वःगु जूइसा 
मेगु ब्व दुने लाःगु जुइ । पिनेयागु ब्वयात फयांफक्व बांलाका तःगु दइसा दुनेयागु ब्वयात उलि प्राथमिकता 
बिइ मखु । नेवाः छे छेलि, मातं, च्वत यानाः स्वतँजाः दुगु छे जुइ । थुकी बैग: नापंयात तयाः तयेगु खःसा 
'यतंजा दुगु छें जुइ | छें दिनाच्चंगु दकलय्‌ क्वययागु ब्वयात छेलि (छेदि) धाइ । थुकियागु चनेयागु ब्व खा, 
म्येय्‌ आदि वस्तु लहीगु थाय्‌ खः । पिनेयागु सार्वजनिक व्व खुल्ला जुयाः चकगु जुइ । थुकी कृति वायेग्‌ 
थाय्‌, बाजि ल्हुइगु , वसः हिइगु आदि ज्याखँय्‌ छयलेगु याइ । छेलिं च्वयूयाग तल्लाया मातं धाइ । मातंया 
इनेयागु क्वथायात चनेत छयली । पिने स्वःगु ब्व बैठक क्वथा कथं छयली । अथेहे स्वतँजायात च्वत 
धाइ । च्वतया दुनेयागु ब्व आगं वा धुकू कथं छयला वयाच्वंगु दु ।थुकिया पिने स्वःगु ब्व भवय्‌ नयेत, धलं 
'नेत वा मेमेगु ज्याखँ यायेत छयली । दकलय्‌ च्वय्यागु ब्वयात बैग: धाइ । बैगःयागु बछि दुनेयागु ब्व 


जा क्वथा, भुतू जुइसा ल्यंदुगु ब्वय्‌ फिक व कःसि दयाच्चनी । 
... नेता: उनजजा बु समाजया संरचना | £ | 


नेवाः छेँयागु थ्व स्वंगू ब्व च्वत, मातं, छेलियात सगः, पृथ्वी व पाःताः धकाः धायेग याः । 
बैगःयात सर्गः, पृथ्वी व पाःताः स्वयां नं च्वयूयागु थाय्‌ कथं कयातःगु दु । अथेहे दिनचर्या व व्यवहार 
कथं थुकियागु स्वंगू ब्वयात सत्व, रजो, व तमो गुण व बैगःयात गुणातित अवस्था कथं नं व्याख्या 
यानातःगु दु । जातीय सम्बन्धया लिधंसाय्‌ नेवाःतय्‌गु छँयू (थजात निसें दथुया जात तकयागु छें) थी 
मज्यूगु जात छेलि तक दुहां वयेदु । लः चले मजूगु जात मातं तक थहां वनी । च्वतय्‌ ज्यापु तकया दकव 
जात दृतपित जुइफ्‌ । बैग: ब्व धाःसा पारिवारिक छयलाबुलाय्‌ जक सीमित यानातःगु दइ । 
Al El 

४ स: क्रीजु नेवा: समाजय्‌ यक्व हे 

है छएयलाबुलाय्‌ वयाच्वनीणु सँउव: 

हि रप: | न्हयाजु खँ ल्हाःसां, न्हयाथे 
यानाक्यंसां हिसि दुमह अथवा न्हयाम्हेयिां 
याइळह मन्‌यात “नासल॑ं लिउम्ह” धाइ । 
अथेहे मनूतय्‌ सुयां मययेक मययेक खँ 
ल्हाना जुइम्ह सना जुइळह, हासिमोरा, हासिं . 
मला:म्ह वा बिसिद्धिमह मनूयात “नास: छसे | 
लाःकह”, “नासः तापा:म्ह” वा “नासः छत्तिं . 

ए ठदुमह” धका: धाइ. | 

थःथम्हं साप हे हिसि दयेक खें ल्हाना: वा हिसि दयेक सना जुया धका: व मनुखं तायेका: 


सुनाजूसां, खं ल्हानाजूसां स्वयाच्वंपिं, न्यनाच्चंपिं मनूतय्‌त बांलाः मताइम्ह वा यइपु मतायेकीम्ह 


मनू जुल धाःसा वयात 'नासलं मलिउम्ह” धकाः धायेगु चलन भीगु समाजय्‌ द्‌ । 

थथे स्वयेबलय्‌ 'नासः' धयागु, मेमेगु भासं अनुवाद हे जुइ मफइगु नेपालभाषाया थ्व 
गुगु खंग्वः दु, उकिया अर्थ सुं छम्ह व्यक्ति विशेषयाके गुणया रुपय्‌ खने हे मदयेक दयाच्वनीगु 
बांलाः खः धयागु सिइदु । सुं नं मनूयात वयाके दुगु छुं नं कला प्रतिभायात फक्व पिने हया: ब्वयेत 
दुनें दुनें घ्वाना हयाच्चनीगु गुगु लिघ्वासा वा शक्ति खः, व हे धाथेंया नासः खः, अले थ्व हे नासलं 


लिना: हे व मनुखं ब्वइगु छुं नं कला वांलाइगु खः, मनूतय्‌ स्वये यइगु खः। थुकियात चिकिहाकलं | 


धायेबलय्‌ थथे धायेफु कि नासः धयागु मनूया आन्तरिक प्रतिभाया श्रोत खः । 

नेवाःतयूसं नासःयात नं यःया रुपय्‌ हनेगु व पुज्यायेगु याना वयाच्वंगु दु । छाय्‌धाःसा 
नेवाःत धयापिं थः म्वायेत माःगु, थः म्वाना च्वंतले छयले माःगु वा ग्वाहालि कायेमाःगु गुलि नं 
दु व सकतांयात हे द्यः भाःपियाः पुज्याइपिं खः । नेवाःतय्‌गु नितिं न्हयाम्ह प्राणीयात नं म्वायेत 
मदयेक मगाःगु न्यागू तत्व -लः, फय्‌, मि, बँ व सर्गः नं द्यः हे खः, थः च्वनेत छयलेगु छेँ नं यः 
हे खः, थःपिंसं ज्या यायेत छयलेगु ज्याभः नं द्यः हे खः। थुलि तक कि आधुनिक विज्ञान आविष्कार 


याःगु हवाइजहाज, मोटर, मोटरसाइकल, कम्प्यूटर, प्रेस आदि न्हयागु मेशीनयात नं भीसं द्यः 


हे भाःपाः पुज्याना वयाच्वनागु दु । मोहनिबलय्‌ नेवाःतयूसं थःथःपिनि पेशाया निंतिं छयला 
वयाच्चनागु न्ह्यागु वस्तु नं स्वनाः पुज्याइ । म्हपुजाबलय्‌ थःगु म्हया लिसें न्हियान्हिथं छेँय्‌ 
छयलेमाःगु वस्तु नं पुज्याइ । मोहनिबलय्‌ सिँकःमि, दॅकःमि, लुँकःमि, मरिकःमि न्हयाम्हेसिनं नं 
थःपिनि छयलेमाःगु ज्याभः स्वनाः पुज्याइ, ज्यापुतय्‌ बुँज्याय्‌ छयलेमा:गु ज्याभः स्वनाः पुज्याइ । 
थुकथं थःपिंत माःगु न्हयागु न्हयागुंयात द्यः नालाः हनीपिं नेवाःतयूसं थःगु स्वभाव गुणय्‌ हे दुबिनाः 


गवाहालि याःवइगु नासः अर्थात प्रतिभायात यः भाःमपिइगु ला खँ हे जुइमखु । उकि नेवाःतयसं 


नासःयात नं नासःद्यःया रुपय्‌ पुज्यायेगु याना वयाच्वंगु खः । 
स्वनिगःया गुलिखे नेवाःतय्‌ दंयूदसं नासः 'पुना“यायेत गुथि हे स्वनातःगु दु । थज्याःगु 


गुथि अप्वः थें दाफा व मेमेगु बाजंखलःलिसें स्वाकालःग'देड़, अले न्हूगु पुस्तायापिंत दाफा वा मेगु ' 


छुं बाजं थायेगु स्यनाबिइगु नं बाजंगुरुं थ्व हे'नासः 'पुज्ञा' कुन्हं निसें स्यनायंकी । तर नासःद्यः 


धयाम्ह बाजं थाइपिं वा संगीतकारतयूसं जक्क ,हैतंपतःम्हे (यः मखु । म्ये हालीम्ह, प्याखं हुलीम्ह, 
अभिनय याइम्ह आदि न्हयाम्हं हे कलाकारं नं हनीम्ह द्यः खः । हुलाप्याखं स्यंसां, दबूप्याखं वा. 


नाटक स्यंसां दबुलिइ प्याखं पिलुइ न्हय: नासःपुजा निं यायेमाःगु 'फीगु चलन दु । 

नासः्यः पुज्याइबलय्‌ मेमेगु पुजा ज्वलं न्हयागु हे तःसां मतःसां किसली छग: मतसें 
मगाः, अले मोहनि फयाः सिन्हः मतिसें मगाः । किसली भागि यानाः नासःद्यःयात छानाः, 
नासःद्यःयाथाय्‌ हे मोहनि फयाः हयागु मोहनि सिन्हः तितकि तिनि कलाकार नासलं लि धयागु 


नेवाःतय्‌ विश्वास दु । थ्व गुगु विश्वास दु, उकी छुं छुं प्रतिकात्मक खेँ सुलाच्वंगु दु । किसली 
धायेबलय्‌ प्वंगु सलिखय्‌ जाकि जायेक तयाः उकिया द्यःने ग्वय्‌ छग: व ध्यबा छगः तयेगु खः | 
थुकिया अर्थ थःके मदयाच्वंगु प्रतिभा जायावयेके माल धा:गु खः । अथेहे मोहनि धयागु सम्मोहन 
खः । सम्मोहन धयागु सुयातं थः तसकं ययेके बिइगु खः, अले ययेके बिइगु धयागु हे थःके नासः. 









दयेकेगु खः । थुकथं नासः पुजा यायेगु धयागु हे थःके दुने दयाः नं सिइमदयेक सुलाच्वंगु 
प्रतिभायात आकार बिया: पिब्वये हयेत यायेगु साधना खः । नासः पुजा यातकि नासलं लिइ धयागु 
गुगु विशवास बियातःगु खः, व छगू भीगु आत्मविश्वास बल्लाकेत कि भीके दुने दुगु प्रतिभा नं 
खुलस्त जुया: पिहां वइगु खः । 

न्हापा न्हापा दबूप्याखं स्यनीबलय्‌ कलाकारतयूसं खुयाहःम्ह बाहां नासःद्यःयात बलि 
बिइमा:, अले जक नासलं लिइ धका: बाहां खुयाहया: नासःद्यःयात बलि बरिया: भ्वय्‌ नयेगु चलन 
दु । अथे बाहां खूवनेबलय्‌ खुइमफुत वा बाहां थुवालं वयात खुँ लात धा:सा उम्ह कलाकार नासलं 
लिइमखु धयागु नं दु । धाथें धयोगु खःसा थ्व नं छगू कलाकार जुइम्ह मनूयाके दुने सुलाच्वंगु 
प्रतिभा पितहयेगु तरिका ख: । म्ये हालेगु, प्याखं हुलेगु, बाजं थायेगु, अभिनय यायेगु आदि गुलि 
नं कला दु, व कला पिब्वयेत मछाः धयागु तंके फयेकेमा:, मछाःम्ह मनुखं थ्व छुं नं याना 
नयेफइमखु । खुइगु धयागु मछालापुगु खँ खः, पाप खः, अपराध खः, तर थ्व छगू कला नं खः, 
खुइगु कला मदुम्ह मनुखं खूवनेगु धयागु तसक हे थाकुगु ज्या खः। उकि कलाकार जुइम्ह मनुखं 
थः गुरुया हःपाः कयाः द्यःयात लयतायेकेगु नामय्‌ खूवनेगु गुगु ज्या याइ, उकिं व कलाकार जुइम्ह 
मनूयाके आत्मविश्वास ब्वलंकाबिइ, मछाःया भाव तनावनी, चलाख जुइ, गुगु कि सुं छम्ह 
मनूयात कलाकार जुइत मदयेक मगा:गु गुण खः | यदि थ्व खँ मखु धयागु खःसा खुयाहःम्ह बाहां 
बलि बियाः द्यः लयूताइ धयागु गुगु तर्क खः, व बिल्कुल गलत खः | छायधाःसा द्यः धयाम्ह धर्मया 
प्रतिक खः, राक्षस वा शैतान अधर्मया प्रतिक ख: । थ्व संसारय्‌ मनुखं श्रृजना यानातःपिं गुलि नं 
द्यः दु, व दकव हे धर्मया प्रतिक खत, अले धर्मया प्रतिक नासःद्यः खुइगु थेंज्याःगु अधर्मि ज्या यानाः 
कयाहःम्ह बाहां बलि कयाः लयूताइ धायेगु नं छगू न्हिले पिइ मफइगु खँ जक खः | उकि भी 
नेवाःतय्‌ नासःपुजा धकाः गुगु याना वयाच्वंगु दु, व निश्चित रुपं हे प्रतिभाया साधना खः, सुं छम्ह 
दया भक्ति मखु । 

नासःद्यःयात नृत्यनाथ, नाट्येश्वर आदि नं धायेगु याना वयाच्वंगु दु । नासःद्यःयात 
महाद्यःया हे छगू रुप कथं कया वयाच्वंपिं नं दु । अथेहे नासःय्ःया मूर्ति धकाः नं थीथी कथंया 
पुलां पुलांगु मूर्ति लुयावःगु दु । 

थथे खःसां नेवाःतयूसं त्वाःत्वालय्‌ नासःद्ः धकाः गुगु थापना यानातःगु दु, उम्ह 
नासःद्यःया गुगुं मूर्ति दइमखु, ल्वह॑ग्वारा हे जक दइ, बरु अन ग्वाखंचा प्वा: थें च्वंक स्वकुंलाःगु 
प्वा: छप्वा: तयातःगु दइ, अले व हे प्वा:यात नासःद्यः भाःपियाः पुज्याइ । थुकथं नासःद्यःया गुगुं 
वां मदुगुलिं हे सिइदु कि नासःद्यः धयाम्ह प्रतिभा द्यः खः, अले प्रतिभाया गुगुं मूर्त रुप दइमखु, 
गुगुं बां दइमखु । उकि नेवाःतयूसं हना वयाच्वंम्ह नासःद्यः नृत्यनाथ नं मखु, नाट्येश्वर नं मख्‌, 
दाक्षिण भारतयाम्ह नटराज नं मखु । नाट्येशवर वा नृत्यनाथ वा नटराज खँग्वःया अर्थ छयला 
स्वयेगु खःसां थुपिं नासःद्यः मखु प्याखं हुलेगु कलाया द्यः वा प्याखं हुलाच्वंम्ह द्यः धयागु जक अर्थ 
वः, जबकि नासःद्यः धयाम्ह हुलाप्याखंया जक द्यः मखु, पूर्वीय कला शास्त्रय्‌ वर्णन यानातःकथंया 
५४ कलाया हे द्यः खः । थुकथं हे नेवाःत धयापिं नं न्हयागु कलाय्‌ नं प्रविणपिं खः | अथे जुयाः 
है गणेद्यः व भिंद्यः धुंकाः नेवाःतयूसं दकलय्‌ अप्वः नासःद्यःयात हनातःगु खः । अले त्वाःत्वाःपतिं 


नासःद्यः दयाच्चंगु नं अथे जुयाः हे खः । 
नरः 7 नरः हु व नास:वः हि 


देखा कयातयेधुंपिं बञ्जाचार्यतय्‌गु धापूकथं देखा बिइबलय्‌ नासःद्यः धकाः छगू मूर्ति व्वये 
हयेमाः । थ्व द्यः देखा मदुपिंत क्यनी हे मखु । पद्मनृट्येशवर धकाः नां छुनातःम्ह थ्व द्यः धाथें 
ला पलेस्वांया द्यःने प्याखं हुलाच्वंम्ह लोकेश्वर हे खः बञ्जयानीतयूसं हना वयाच्चंपिं गुलि नं दयः | 
दु व गुगुं हे यःया स्वरुप मदु, भीसं आः स्वये दयाच्वंगु गुलि नं बञ्जयानी यःया स्वरुप खः, व विक... 
दक्वं तन्त्र साधनां हे प्रकट जुयाव:पिं ख: । थुकथं बञ्जयानीतयूसं नास:द्यः धकाः हना वयाच्वम्ह “का 
पद्मनृट्येश्वरया प्रतिक विश्लेषण याना स्वयेगु खःसां थुकि छु धयाच्वंगु दु ले धायेबलय्‌ सुं छम्ह । 
मन्‌ न्हयागु हे कुलय्‌, बंशय्‌ वा जातय्‌ बूम्ह खःसां वयागु प्रतिभा अलग हे खनेदइ, गथे पलेस्वांमा 


SO 
OO) 





ध्याचलं थहांवःगु खःसां पलेस्वां ध्याचलं मथिइक हवयाच्वनीगु खः । PI, हट - 
थुकथं थ्व फुक्क खँयात दुवाला स्वयेधुंका: थ्व खं यच्चुक हे सिइदयावइ कि नासः | HF Fw): "4 ~क ॥: 


धयागु प्रतिभाया मुहान खःसा नासःद्चः धयाम्ह प्रतिभा द्यः खः । 


J 0 शठाय पुज्यायेगु 
 योमरि ? 






वर वाःत नखःचखःया ल्याखं तसक . 
त:मि । लच्छि लत्या हे मपाक नखः : 
हनेणु नेवा:तय्‌णु थःणु हे मौलिक 
परम्परा खः । थुकथं काचाकक स्वयेबलय्‌ 
नेवा: घइपिँ तसक॑ मोजमस्ति यायेमाःपिं 
विलासी जीवन हनेमा:पिं थें खनेद:वड़ तर 
वास्तविकतायात दुवाला स्वयेबलय्‌ 
नख:चखः हनेणु घडु मोजमस्ति जक 
मखसें नेवा:तयूणु जीवन शैलीइ साँस्कृतिक 
मूल्य मान्यता व वैज्ञानिक आधार घ्वदूवड । 
थ्वहे भवलय्‌ कीसं हनीजु नखः योमरि 

थिंलाया पुन्हि थिंला पुन्हियात योमरि पुन्हि धाइ, थुकुन्ह योमरि दयेकाः वाक्‌ पुज्यायेगु 
प्रचलन दु । थ्व प्रचलन गुकथं वल धइगु खँ क्वय्‌ न्हयथनेतिनि । व स्वयाः न्ह्यव थन भीग्‌ 
नखःचखःया तिथि मिति क्वःछीगु पात्रोयात कयाः निं छुं खँ दुवालास्वये । नेवाःतय्‌गु दक्वं धइथें 
नखःचखः चन्द्रवर्षं / चान्द्रमासया लिधंसाय्‌ हना वयाच्वंगु दु । अथे धकाः झीसं नाला वयाच्वनागु 
पात्रोय्‌ सौरवर्षयात थाय्‌ मदुगु मखु । स्वदया छक्वः 'अनला' धकाः लच्छि तनेगु यानाः सौर 
वर्षयात नं कःघानातःगु दु । थथे जूगुलिं भीगु नखःचखः न्हयाब्लें धइथें छगू हे ऋतुइ ला:वइ । 
विशुद्ध चान्द्रवर्षया लिधंसाय्‌ हनीगु मुस्मांतय्‌गु नखः छगू हे नखः गुब्लें बर्खासा गुब्लें चिकुलां ला: 
वइगु खः । योमरि पुन्ह न्हयाब्लें चिकुलां लाःवइगु नखः खः। उकिं थुगु नखःया मुख्य नसा योमरि 
व चिकलाया दथुइ तसक सतीगु स्वापू दु । हेमन्त ऋतु व शिशिर ऋतु निगुलिं चिकइगु ऋतु 
खः । गुष्म ऋतुइ सुर्यः उत्तरायण लानाः सुर्यःया राप तप्यंक म्हय्‌ लाःवइ । थ्व भीगु शरीरयात 
तसक मनिं । हेमन्त व शिशिर ऋतु निगुलिं सूर्यः दक्षिणायन लाना: शरीरय्‌ सुर्दःया राप बेथां 
जक ला:वइ गुकिं शरीरया बल बृद्धि यायेगुली ग्वाहालि याइ धइगु आयुर्वेदिक मान्यता खः । 
आयुर्वेदिक मान्यता कथं स्वस्थ शरीरया निंतिं थुगु ऋतुइ विशेष रुपं उर्जामूलक पौष्टिक भोजन, 
रसायन, पाक, आदि सेवन यायेमाः धकाः न्ह्यथना तःगु दु । थ्व ल्याखं योमरि पुन्हिया विशेष 
परिकार 'योमरि' पौष्टिक तत्वं जाःगु नसा खः । 

आयुर्वेदिक मान्यता कथं व वैज्ञानिक प्रयोगशालाया रिपोर्टया ल्याखं नं योमरि छगू 
तसकं पौष्टिक तत्वं जाःगु नसा खः । पौष्टिक तत्व दुगु नसा जूगुलिं हे जुइमाः योमरि दयेकाः 
नयेगु चलन योमरि पुन्हि कुन्हु हे छन्हु जक मखसें मस्तय्‌गु जन्मन्हि, मचा जंक, बुराबुरि जंक, 
प्वाथय्‌ दुपिं मिस्तयूत धौबजि नकीबलय्‌ व मेमेगु गुथि पूजाबलय्‌ नं योमरिया विशेष स्थान 
दु । हेमन्त व शिशिर थुपिं निगुलिं चिकुलाया ऋतुं स्वस्थ्य शरीरया निंतिं पौष्टिक तत्वं जाःगु र 
सादि, पाक वा नसा नयेगु उपयुक्त मौसम खः । थ्वहे मौसमयात ल्व:गु नसा योमरि नयेगु नखः 
हना: भी पुर्वजपिंसं स्वस्थ शरीर निर्वाहया नितिं नं नखः हना थक्‌गु खः । 

थीथी नखःचखः लिसें छिंछिं कथं पौराणिक किम्बदन्ति नं घाना वयाच्वनी । थ्व 
नखःलिसे नं उज्वःगु किम्बदन्तित मदुगु मखु, अथे खयां नं थन किम्बदन्तिया आधारय्‌ स्वयाः नं 
भीसं नाला वयाच्वनागु परम्परा व मूल्य मान्यताया लिधंसाय्‌ थ्वयागु साँस्कृतिक पक्षयात कयाः 
संक्षेपय्‌ विश्लेषण यायेत्यना । नेपाःगाः (स्वनिगः)या प्राचीन अर्थतन्त्र धइगु कषिइ निर्भर अर्थतन्त्र 
खः । थनया कृषिया प्रमुख बाली धइथें वा बाली खः । उकि नेपाःगा:या दकव धइथें मौलिक नखः 
चख: वा बालीया चक्रलिसें हे न्हयानाच्चंगु दु । नेवाः नखःया न्हापांगु नखः गथांमुगः निसें 
क्वचाइगु नखः सिथिनखः तकया दकव नखःयात क्वथीक दुवाला स्वयेगु खःसा थ्व खें 
स्पष्ट जुइ । उकि योमरि पुन्हियात सामा दुतवये धुनाःलि न्यायेकीगु उत्सव खः धकाः धाःसां छुं 
पाइमखु । 

योमरि पुन्हि कुन्हु तकया दुने म्हयूतयूसं तःसिं पुलाः ल्यंपुल्यं स्वनाः आनन्दया सासः 
ल्हानाच्वनी । बालाचःद्वेनिसें दिशि चःहे तकया ई धइंथें अप्व: धइथें नेवाःतय्‌ सीगुथि, सनाःगुथि 

आदि थीथी गुथि हनेगु ई खः । 
थज्याःगु गुथि न्यायेकेत आर्थिक 
स्रोत वा आयस्ता धइथें थःथाय्‌ 
पुलेहइगु वा बाली खः । उकि थ्व 
ईया दुने बाली पुलेगु वा बाली 
दुकायेगु ज्या क्वचायेधुंकी । उकि 
थ्व इलय्‌ नेवाःतय्‌गु बैगःया 
शोभा नकतिनि पुलेहःगु बाली जा:गु 
भखारीं क्यनाच्चनी । 

योमरि पुन्हि कुन्ह भखा- 
रीइ योमरि तया: वाक पुज्यायेगुली 
नेवाःतय्‌गु थःगु हे चलन खः। थन 
वाकुयात 'लक्ष्मीद्यः' 'कथिलक्ष्मी' 
भाःपियाः पुज्याइ । पुज्यायेगु भवलय्‌ 
पोचुंया गणेद्यः, पाथी/ कूले ज्वंका: 
कवेर, हासा व तुफि ज्वंका: 
लक्ष्मीद्यः अथेहे द्यःपिनिम्ह बाहां, 
तिछुं, काउल्या, ख्या: आदि नं 
दयेकी । तर थुगु पुजाया मुख्य 
आकर्षण धइगु 'मायो' व 'बायो' 
धायेगु प्रचलन आ:तक ल्यनाच्चंगु दनि । चाक तयात:गु च्वकां क्वस्वःगु मरियात मायो अले माय्‌ 
तयातःगु च्चकां थस्वःगु मरियात बायो धाइ । थ्व 'मायो' 'बायो' धइगु आगम परम्परा कथं 
श्रष्टिया आदिपुरुष व आदिशक्ति, मां व बाः, मिजं व मिसाया प्रतिक खः । थुकथं पोचुंया 'माया' 
'वायो', च्वय्‌ न्ह्यथनापिं द्यःत, द्यःया बाहां व योमरि (छेँज: व म्ह्यायूमस्तयूत नखत्या ब्वनेबलय्‌ 
प्रसाद विइत गाक्क) तया: वाक्‌ पुज्याइ । थुकथं वाक्‌ पुज्याइबलय्‌ वैदिक परम्परा कथं मखसें 
नेवाःतयगु मौलिक तान्त्रिक परम्परा कथं समय्‌ ज्वलं छाना: प्यन्हु तक त्वपुयाः पुज्याइ । प्यन्हु 
लिपा म्हयायमचा (लक्ष्मीद्यः)या ल्हात स्वां क्वकया:लिं योमरि प्रसादया रुपय्‌ छेँज:पिं सकसितं 
इनाबिइगु चलन दु । 

नेवाःतय्‌गु मौलिक नखःचखः दकव धइथें आगम पद्धतिया लिधंसाय्‌ हना वयाच्वंगु 
खः । थुथाय्‌ झीगु नखः चखःयात छथ्वः विद्वत वर्गं बैदिक व पौराणिक ग्रन्थया लिधंसा कयाः 
वनापं स्वाना: ब्याख्या यायेगु याना हयाच्वंगु दु । वैदिक दर्शन व आगम पद्धतिया साधना पद्धति 
व साध्य नितां ज्वःमला: । वैदिक दर्शनकथं ब्रम्ह छगू जक सत्य, जगत मिथ्या खः धा:सा जीवनया 
साधना दकव धइथें निवृतिपरक जुइ व साधनाया अन्तिम ध्येय सन्यास अथवा मुक्ति प्राप्ति खः 


i | एुज्यायेत[ योमरि ? 


प्राप्ति खः । मेखे आगम पद्धतिया साधनामार्ग निवृत्तिपरक मजुसे प्रवृत्तिपरक खः, थ्वं गुब्लें नं 
सन्यासयात बः ब्यूगु मदु, बरु जगतया दकव योग्य वस्तुया उच्चतम उपभोग याना: थ्वयात 
साधनाया हे अभिन्न अंग कथं स्वीकार याना: इश्वरत्व प्राप्ति हे थ्वयागु अन्तिम साध्य खः 
धाइ । थुकथं नेवाःतय्‌गु मौलिक नखःया पुजा पद्धति, साधना, नखः हनेगु आदि कीर्तियात स्वया: 
धायेगु खःसा थ्व वैदिक दर्शन नापं ज्वःमला: । थुकथं योमरि पुन्हि नखतं नेवाःतय्‌गु थःगु हे पहया 
साँस्कृतिक मूल्य व मान्यतायात पिब्वयाच्वंगु दु । 

लापुन्हि निसें सिपुन्हि तकया थ्व 
लच्छि तिर्थ तिर्थय्‌ वनाः म्व:ल्हइणु, 
तिर्थब्रत च्वनेजु परम्परा नेवाः 
संस्कृति दुने साँस्कृतिक विविधता दुगु 
खँया छण क्वातुणु वसु खः ।सुथ न्हापां 
दना: त्वा:बा:या सकलें धर्मय्‌ हय:पिं 
पासापिं लुना: थःपिंथासं दकलय्‌ सतिक 
ला:जु खुसिइ वना: म्व:ल्हृइु व माघ 
हाला: लँकथ॑ ला:जु दकव धइथें पीठ, देण: 
व द्यः चाःहिलेणु याइणु थ्व परक्परायात 

थ्व इलय्‌ स्वनिगः दुनेया तिर्थ जक मखु, स्वनिगलं पिनेया तिर्थय्‌ नं उतिक हे श्रद्धा तयाः 
चाःहिलेगु चलन दु । स्वनिगलं दुने बागमतिया सूर्यघाट, गौरीघाट, आर्यघाट, विष्णुमतीया 
भचाखुसि, लखुतिर्थ, टेक दोभान, ख्वपया ख्वँह, यलया शंखमूल, सक्वया सालीनदी स्वनिगलं 
पिनेया देवघाट, रिडि व मेमेगु तिर्थय्‌ नं छगू कथंया मेला हे जुइ । 

थुपिं तिर्थ मध्ये सक्वय्‌ च्वंगु सालीनदीयात स्वस्थानी बाखनय्‌ छगू तसक त:धंगु पवित्र 
तिर्थकथं वर्णन यानातःगु दु । सालीनदीइ मिला पुन्हिनिसें सिपुन्हि लच्छि तक थासंथायया 
भक्तजनत वयाः छथासं मुनाः धलं दनी । थ्व ल्याखं सिला ज्वःछि सालीनदीइ छगू कथं मेला थें 
हे चहलपहल जुयाच्वनी । 

सालीनदीइ धल दनीपिनि मेमेगु धलं दनीपिनि स्वयां तसक थाक । लच्छि तक 
इमिसं चि नयेमज्यू, ग्हिं छछाः जक सात्विक भोजन यायेमाः । थुकथं थाकूक तिर्थ ब्रत साधना 
यायेमाः । थ्वहे भवलय्‌ धलं दंपिं सकलें भक्तजनत माघया औंशिकुन्ह सक्वं आर्यघाट वनी, अले 
अनं लिपा यें देया लायक फम्पि, पनौति आदि थासय्‌ ला:गु तिर्थय्‌ वनाः धलं दंवनी । 

धलं दनेगु हे भवलय्‌ मिजंतयूसं छयनय्‌ सहस्रधारा तयेगु जलसं च्वनेगु (लखय्‌ म्ह दुंकाः 
शंख पुयाच्चनेगु) सिलाम्ह तुलेगु (थःगु छुय्‌ निसें खुसिइ तक उग: तुला वंथें थःगु म्हयात 
ग्वाराग्वारा तुइकाः बनेगु) व म्ह दायेगु (छक्व: छक्व: ग्वतुलाः छक्वः छक्वः दनाः म्ह दादां बनेगु) 
आदि तसक कष्टप्रद साधना पूवंकेमाः । 

थज्याःगु साँस्कृतिक परम्परा नेवाःतय्‌ दथुइ गुकथं न्ह्यानाच्चन धइगु सीकेत नेवा: 

संस्कृतियात बांलाक दुवाला स्वयेमा:। थथे दुवाला यंकेबलय्‌ छगू जक धर्म वा सम्प्रदाययात जक 
बः कयां मगाः । नेवाः जाति मेमेगु जाति थें मखु । नेवाः थीथी धर्म, थीथी साँस्कृतिक मान्यता 
दुपिं व थीथी थर, वर्ण आदियापिं सकलें छथासं ल्वाकज्यानाः दयाच्वंगु जाति खः । नेवाः जाति 
दुने मुख्य यानाः निग कथंया धर्मावलम्बित दु, छगू शैव अले मेग बौद्ध । थुपिं निखलः धर्मावलम्बित 
नं कचामचाय्‌ न्यनावनाच्वंगु दु अले छुँ मत मतान्तर नं दु । अथे ख:सां उगु शैव व बौद्ध निगुलिं 
मत छथाय्‌ बना: स्वानाच्वंगु दु निगुलिं मत दुनेया मान्यतायात कयेच्याना: न्हयानाच्चंगु व 
क्वातुगु पक्ष धइगु आगम परम्पराय्‌ दुथ्याःगु तान्त्रिक मान्यता खः । थ्वहे आगम परम्परां गथः 
चिनाच्चंगुलिं हे शैव नेवाः व बौद्ध नेवाःतय्‌ दथुइ छगू हे मूल्य व मान्यता कायम जुयाः धार्मिक 
विवाद धइगु हे मदुगु व समन्वयात्मक समाजया प्रवाह न्हयानाच्चंगु खः । 

थुलि खे क्वं:जी धुंसेलि आः थ्वहे मान्यताया लिधंसाय 'तिर्थ'यात नं छक्वः दुवालाः 
स्वये । ब्रम्हाण्डया संरचना छु गुगु तत्वत जानाः जुयाच्वंगु खः, बहे वहे सकतां तत्व जानाः हे 
मनूया म्हया नं संरचना जुयाच्चंगु खः । थ्व मान्यता कथं झी मन्‌ृतयगु म्ह धइगु नं ब्रम्हाण्ड थें 
हे पंचमहाभूत अर्थात, पृथ्वी, लः, मि, फय्‌ व आकाशया हे उपज खः । भीगु म्हय्‌ दुने व 
तत्वतयूगु प्रतिनिधित्व यानाच्वंगु न्हयग्‌ चक्र दु । व न्हय्‌गू चक्र खः - मूलाधार, स्वाधिष्ठान, 
मणिपुरक, अनाहत, विशुद्ध, आजावक व सहस्रदल चक्र । 

थ्व न्हय्‌गू चक्र दुनै साधक श्रृष्टिया संरचनाया लिसें इश्वरत्वया नं अनुभूति याइ। भी 
मनूतय्‌गु म्हय्‌ थ्व न्हयग्‌ू चक्र जक मखु, स्वंगू लाखं मल्याक नाडीं भुनाच्चंगु दु । उकी मध्ये 
सुषुम्णा, इडा, व पिंगला स्वंगू प्रमुख नाडी खः । सुषुम्णा नाड़ी दुग: क्वय क्वसं च्चंगु मूलधार 

चक्र निसें न्हास च्वंसं च्वंगु ब्रम्हरन्ध तक न्हयानाच्वंगु दु । अले सुषुम्णा नाडीया खवपाखें इडा 
व जवपाखें पिंगला म्ह दुनेया दकव यंत्रत चाःहिलाः आज्ञा यंत्रय्‌ थ्यंकाः छथासं मुंबनाच्वंगु दु । 
थ्व थायूयात त्रिवेणी नं धायेगु याः | छाय्धाःसा म्ह दुनेया थ्व स्वंगू नाडी सरस्वती, गंगा व 
यमुनाया प्रतीक खः । 

थुकथं छु सी.दः वल धाःसा झीसं माघ स्नान यायेगु धकाः प्रयाग आदि थाय्‌ थासयूयागु 
त्रिवेणीइ वनाः तिर्थाटन यायेगु, तिर्थंब्रत च्वनेगु वा तिर्थस्तान यानाः लखंलख दां फुका: आत्म 
संतुष्टि कायेगु स्वया: थःगु म्हय्‌ दुने च्चंगु त्रिवेणीयात लुइकेगु स्वयेमाः। पिनेया तिर्थय्‌ वनेबलय्‌ 
भीत आत्म संतुष्टि ला दइ, तर धात्थेंया शाश्वत सुखया अनुभूति धाःसा जुइमख्‌ । उकि हे 
शास्त्रय्‌ धयातःगु नं दु - अन्तःस्नान विहिनस्य वर्हि: स्नानेन किं फलम्‌ । 

न्ह्यागु साधना वा अनुष्ठानया नं निग पक्ष दइ । छगू स्थूल पक्ष अले मेगु सुक्ष्म 
पक्ष अर्थात भावपक्ष व कर्म पक्ष । भाव पक्ष धायेबलय्‌ मन धका: थुइके माःसा कर्म पक्ष 
धायेबलय्‌ शरीर वा म्ह धकाः थुइकेमाः | थ्वहे म्ह व मनया तादात्म्यतां हे जक साधनाया 
सफलता क्वःजी । उकिया निंतिं साधना याइम्ह साधक, साधन व साध्य स्वतांया दथुइ सम्यक 
योगया आवश्यकता जुइ । 

साधकया मन:स्थिति दयेक दयेक नं साधन व साध्य चूला: मवल धाःसा, साधन व 
साध्य नितां चूला: वयां नं साधकया मनःस्थित बमलात धाःसा, अथेहे साधन? नं दु, व साधकया 
मन:स्थिति नं दु तर साध्य क्वःछी मफत धारसां नं छुं नं भिंगु ज्याया पूर्णता चूलाइमखु । 

थों भीसं थीथी खुसि व त्रिवेणीयात तिर्थया रुपय्‌ गुगु कया वयाच्चनागु खः, व 
बास्तबय्‌ छगू साधनास्थल जक खः। अजाजुपिंसं थःपिनिगु कीतिं स्वरुपं थीथी तिर्थय्‌ घाट दयेकाः 
घाटया लिक्क ल्वगियात तयेगु सतः, घाटवैद्य च्वनीगु सत: आदि गुलि नं दयेकाथकूगु खः व नं 
।तर्थयात छगू साधनास्थलया रुपय्‌ स्वया: हे व्यवस्था यानाथकूगु खः, सत्संग यायेगु थाय्‌ 
म्वःल्हुइगु व वसःपुनेगु थाय्‌, क्रियापुत्र क्रिया च्वनेगु थाय्‌, विरक्तत च्वनेगु मठ आदिया 
भग्नावशेष गुगु थौं नं ल्यनाच्वंगु द, व फक्कया व्यवस्था झी अजाजुपिंसं गुगु यानाथकगु दु, उकिं 
छु कयं धाःसा तिर्थयात इमिसं साधना स्थलया रुपय्‌ हे बिकसित यानाथकूगु खः | छाय्धाःसा 
शरीरयात स्वच्छ, स्वस्थ्य व पवित्र मयायेक छुं नं ज्या बांलाक तिप्यंके फइमखु । न्ह्यागु कथंया 
साधना यायेत नं साधक थःगु शरीर निं पवित्र यायेमाः । अले व शरीरयात पवित्र यायेगु धइगु 
टै स्वच्छ ब निर्मल खुसिया लखं म्वःल्हुइगु खः | वास्तवय्‌ छुँ नं तिर्थया महत्व दयाच्वंगु स्वच्छ 
लख यानाः हे खः । 

अथे जुयाः हे भी अजाजुपिंसं भीत तिर्थया महत्व कयनाथकूगु खः । 

तर आः: वयाः न्हयसः ब्वलना वयाच्वंगु दु, भी अजाजुपिंसं पवित्र धकाः धयाथक्‌गु 
तिर्थत छु आः नं पवित्र हे जूनि ला ? छु व तिर्थ साधनास्थल दयेके लायक जू नि ला ? 

थों पवित्र गंगाया नामं साःगाःति व च्वखि बाः वयाच्वंगु दु, छु आः नं व मोक्षदायीनी 
! खः नि ला ? निश्चित रुपं मखये धुंकल । 

भी बुसांनिसें सीधुंकाः तक॑ झीगु साँस्कृतिक जीवन लिसे स्वानाच्वंगु व पवित्र तिर्थत, 
।नमेल खुसित थों थपायघंगु दुर्दशाय्‌ लानाच्वंगु दु, तर थुकी सुनानं च्यूताः तयाच्वंगु खनेमदु । 


__ विने जक नस इने न॑ ह मदल्हहमाःर त हु जक मसु दूने न॑ दु म्वःलहइना:ठ तिथ | २8 | 


थपायधंगु साँस्कृतिक सम्पदा, उकिया मूल्य व मान्यताया थुकथं दुर्गति जुयाच्चनं नं भीत उकी 
मिखा ब्वयेगु फुर्सत दयाच्वंगु मदु धाःसा आ: नं भीसं छु धर्म साधना यायेत बहे अस्वस्थकर 
लः बाः वयाच्वनीगु खुसियात हे साधनास्थल दयेका च्वनेगु पायूछि तिनि ला ? निश्चित रुपं मखये 
धुकल । 

स्वनिगःया छगूयां छगू जक त्रिवेणी, वेणा, भद्रा व तमासा गंगाया संगम ख्वपदेया ख्व 
खः । थन नं सक्वया सालीनदीइ थें तुं माघ लछि धलं दनेगु याना वयाच्वंगु दु । माधः हालाः 
खुसिइ म्वःल्ह वनेगु, सिलाम्ह तुलेगु, जलसँ च्वनेगु आदि माघया अनुष्ठान थन नं न्हयानाच्चंगु 
दु । थ्व थासय्‌ देबदे न्हयः जूगु छगू दुखःद्‌ घटना छक्वः थन न्हयब्वयेगु नं सान्दर्भिक हे जुइ । 

माघ लछि तक धलं दनेगु भवलय्‌ छम्ह मनुखं सुथय्‌ सुथय्‌ न्हिन्हि जलसं च्वनेगु 
याःगु जुयाच्वन । उकुन्ह सिपुन्हिया दिं । व न्हियान्हिथं थें जलं च्वनाः थहां वल अले चिकुयाः मि 
पंबन, अले मि पंपँ हे व अन हे सित । धर्मया नामय्‌ छम्ह स्वस्थ्यम्ह मनूया इह लीला थुकथं 
क्वचाल । 

घटना ला थुलि हे जक खः, तर न्ह्यसः थ्व न्हयःने वःगु दुकि धर्मया नामय्‌ झीगु 
समाजया अशिक्षित वर्गयापिं मनृतयत मू हायेके धुंकूम्ह दुगुचाया रुपय्‌ गुलि तक छयलाच्वनीगु 
खइ ? मख्‌ धइगु खःसा धर्मया ठेकेदारतयूसं आः नं अज्याःगु घच्चायापुक नवःगु खुसिइ उकथंया 
धार्मिक अनुष्ठान मिखा तिसिना: न्ह्याकाच्चंगु हे दनि । थुकिया अर्थ छु? बागमती लिसे पशुपती 
महाद्यः ब्यागलं च्वंगु दे दें दयेधुंकल । 

थौंकन्हय्‌ पशुपतिनाथयात अन च्वंगु वृद्धाश्नमया लिक्कसं ट्युबबेलं लः थकयाः 
स्नान याकाच्वंगु दु । माघया औंशि कुन्ह सक्वया हरिहर स्वरुपा माधवनारायण भक्त हरगणतयूगु 
दलबल नापं बागमति खुसिइ माघ स्नान यायेत ग्वलय्‌ हयाः सदां थें थुगुसी नं स्नान 
याकीतिनि । आः व हरगणतयूगु स्वास्थ्यया च्यूताः सुनां कयाबीगु ? 

उकि भी साधकतयसं थुइकेमाल, साधना यायेगु तिर्थस्थल पिने जक मखु भीगु दुने 
नं दु । उकि पवित्रताया निंतिं साधकं थुल व सुक्ष्म तिर्थस्थल निथास उतियंकं म्वःल्हुइमाः । 

ख्वप देयात च्याब्वय्‌ ब्वथलाः च्याकुनय्‌ च्याम्ह माजु पीगंद्यःत छसीकथं, ब्रम्हायणी, 
माहेश्वरी, महालक्ष्मी, कुमारी, भद्रकालि (वैष्णवी), बाराही, इन्द्रायणी, महाकाली स्वानात:गु 
दु । थुकिया लिसें थ्व थःपिनिगु नामं च्यागू हे घाट, च्यागू हे श्मशान (दिप) व थःथःगु लागा 
ब्वधलातःगु दु । थुपिं पीगंद्यःत थःथःगु लागाया थुवाः खः । अथेहे देया दथुइ मथुइ लाक्क 
त्रिपुरासुन्दरी विन्दू रुपय्‌ अष्टमातृका गणया नं नकिंया रुपय्‌ देया दथुइ लाक्क थापना यानातःगु 
दु । थ्व यन्त्रया मान्यता नापं ज्वःलाकाः देया राज्य व्यवस्थाया संरचना नं उकथं हे जूगु 
खनेदु । राज्यया शक्तिकेन्द्र जुजु (लायक) देया दथुइ, थजात निसें ल: थ्याःगु जात तक यन्त्रया 
वृत्त थें दे चाःहुलेगु लंपु प्रदक्षिणामार्ग माने ध्वाखां दुने व अले वयां नं क्वयूया थीथी जातयापिं 
ध्वाखां पिने च्वनेगु व्यवस्था यानातःगु दु । थुकथं अधिकार शक्ति सम्पन्न थजातया वस्ति लायक 
नापं सतिक खनेदुसा अधिकारं तापानाः बंलिसे वीस्तं नं तापाना वंगु खनेद्‌ । अधिकार व 
कार्यक्षेत्रया वर्गिकरण जातीय रुपं जूगुलिं नं वस्तिया व्यवस्थाय्‌ थुकथं प्रत्यक्ष प्रभाव लाःग्‌ 
खः । अथेहे यन्त्रया पुच्छारय्‌ प्यंगू द्वार दुथें थ्व देया प्यंगू दिशा प्यद्वाः मूलुखाया अवशेष आ:तक 
नं ल्यंदनि । 
॥ तवढुर्गा : ऐतिहासिक किंम्बढ़लित 

मल्ल जुजु गुणकामदेवया पालय्‌ ख्वपदेया पूर्व पाखेया ज्वला धइगु गुँइ नवदुर्गा य: गछिं 
च्वना: बिज्याइगु जुयाच्चन ।उगु इलय्‌ ज्वलागुं जुनाः वनीपिं दकव धइथें मनूतयूत थ्व द्यःपिंसं 
ध्वदुइवं स्यानाः प्वःसः कया बिज्याइगु जुयाच्वन । छन्हु ख्वपया नांजाःम्ह तान्त्रिक साधक सुनन्द 
आचाजु नं वहे लपु जुना: वनाच्वंगु जुयाच्वन । संयोगं नवदुर्गा द्यःगछिं थ्वयात नं ध्वदुइवं न्हयान्लें 
थें हे स्यायेत्यंबलय्‌ आचाजुं जितः स्याये न्ह्यः जिगु अन्तिम प्रार्थना छगू न्यनाब्यु धकाः द्यःपिनिगु 
न्हूयःने बिन्तिभाव यात । द्यःपिं वयागु अन्तिम प्रार्थना न्यनेत तयार जुल । आचाजुं अन्तिम प्रार्थना 

थज्याःगु कथं यात कि द्यःपिं बयात स्यायेत गुगु थासय्‌ मुनाच्वंगु खः, उगु थासं इकिधिकि नं सने 

मफयावन । आचाजुया मन्त्रया बलं थःपिंत चिनातःगु थुइकाः द्यःपिंसं वयात स्याये मखुत धकाः 
अःखबतं प्रार्थना यातसा आचाजु नं द्यःपिंत लयतायेकाः थःपिंसं ज्वनावंगु कलखय्‌ द्यःपिंत तयाः 
थःगु छेंयू हयातल । सुनन्द आचाजुया निगू स्वंगू वंश तक थ्व द्यःयात लयतायेका तयेत सफल 
जुलसा अनं लिपाया वंशं द्यःयात कःघाना तये मफया बंगुलिं उब्लेया मेम्ह तान्त्रिक सोमरा 
राजोपाध्याययात थ्व द्यःगंछि लःल्हाना बिल । सोमरा राजोपाध्याय उब्लेया तसक नांजाःम्ह 
तान्त्रिक खः व न्हिं छधू ख्वपं काशी वनाः म्वःल्हुया: प्याःगु वसः ख्वपया स्वंगः ल्वहं धाःगु थासय्‌ 
वयाः तिस्यू वइगु जुयाच्वन । थ्व बःजुं नवदुर्गा द्यःपिं पुज्याना तयातःगु छक्‌ क्वथाया ताःचा छप्‌ 
धाःसा थः मथ्याःम्ह कलाःयात मब्युसें तयातःगु जुयाच्चन । थ्वहे कलाम्हसिनं बःजु न्हिंन्हिंथें म्वःल्ह्‌ 
बिज्याःगु पाखय्‌ लाका: खापा खाः स्वःबलय्‌ दकव यः गण अनं तमं पिहां बिज्यानाः दक्कले न्हापां 
वहे बःमनीयात स्याना: प्वःसः कयाबिज्यात । अनंलि 'भः ध्वाखा' धयागु थासय्‌ थ्यनेवं मूबाहां 
(फा)यागु नं प्वःसः कयाबिज्यात । थुलि धुंकाः सोमरा बःजु काशीं लिथ्यंकः बिज्यात । थम्हं 
न्हियान्हिथं लयूतायेकाः पुज्याना तयाम्ह द्यः थुकथं तमं पिहां बिज्याःगु खनाःसोमरा बःजुं द्यःपिं थःगु 
छुँ लित यंकेत तसक कुत: यानाबिज्यात। तर सफल मजुल । द्ःगणं आः ख्वपदेया रक्षा यायेगु 
निंतिं अलग्ग हे पिने च्वना बिज्यायेगु मनसुवा यायेवं सुनन्द आचाजुया खलः व सोमरा वःजुपिंत 


हि नर जलय कियइया बित भलमल अषि | नवदुर्जा जलय बिज्याइतु निरि भलभल अष्टमि 





माक्व तान्त्रिक मन्त्र दीक्षा गाथा (गथु) जातयापिं मनूतयूत स्यनाबियाः थ्व नवदुगा द्यःयागु द॑यृदसं 
प्याखं न्हयाकेगु ज्या छुनाबिल । नवदुर्गा यःया ःछें, गःछें त्वालं थोंतक नं ख्वपय्‌ मदिक्क नवदुर्गा 
प्याखं न्हयानाच्चंगु हे दनि । 

॥ हा: गण ठहसीके 

नवदुर्गा द्यःगणय्‌ दक्वं यानाः ख्वाःपाःया ल्याखं झिस्वम्ह द्यःपिं दुथ्याः | गुपिं थुकथं 

दु - महाकाली, भेलःद्यः, कुमारी, स्वेतभेलः, महाद्यः, सिम्बाः धुम्बाः, बाराही, गणेश, माहेश्वरी, 
इन्द्रायणी, वैष्णवी, ब्रम्हायणी । थुकी मूर्ति क्वबिया: हइम्ह द्यः सिफःद्यःयात महालक्ष्मी धायेगु 
याः । नवदुर्गा द्यःयात गुम्ह मातृका गणया पुचः कथं नं कायेगु याः । तर थन च्वय्‌ न्ह्यथनाथें 
ख्वपदेया संरचनाय्‌ स्पष्ट रुपय्‌ च्यागू पीठ, च्याम्ह मातृका व थुपिं च्याम्ह मातृकाया अधिष्छात्रीया 
रुपय्‌ त्रिपुरासुन्दरीयात देया दथुइ लाक थापं यानातःगु खनेदु । तर थ्व गण प्याखनय्‌ गुम्हम्ह 
मातृका खनेमद्‌ । ख्वाःपाः पुयाः प्याखं पिदनीपिं थःपिनिगु ल्याखं न्हयुम्ह मातृका व क्वबिया हइम्ह 
सिफःद्यः (महालक्ष्मी) यानाः च्याम्ह जक मातृका खनेदु । गुम्हम्ह त्रिपुरासुन्दरी धाःसा थुकी 
सुक्ष्मरुपं सुलाच्वंगु दु । गण प्याखं नापं स्वाःपिं गथुतयूत त्रिपुरासुन्दरी धइम्ह द्यः गुम्ह खः धकाः 
न्यन धाःसा उमिसं स्पष्ट लिस: बिइगु यानाच्वंगु मदु । गुम्हेसिनं बाजं, गुम्हेसिनं थ्व भैरवया शक्ति 
भैरवी जूगुलिं भौतिक रुपं मब्यूगु खः धाइ । भौतिक रुपं थ्वहे प्रतिक खः धकाः यकिन याये मफुसां 
थ्व गणनृत्य दुने सुक्ष्मरुपं थ्वयागु अस्तित्वयात स्वीकार याःगु दु । थ्व द्यःगण पिहां बिज्याइबलय्‌ 
दकले न्हापां छम्ह गथु देपागु ल्हातं पात्र (मनूया मस्तक) जवगु ल्हातं दबदबचा थाना: पिहां वइ, 
वया ल्यू सिफःद्यः (महालक्ष्मी)या मूर्ति छम्हेसिनं कुबिया हइ । थ्वयां नं ल्यू सिफःद्यःयात कलात्मक 
कूसां कुइकाहइ । थ्व धुंकाः छसीकथं सिम्बाः, धुम्बाः व कुमारी, थ्वयां ल्यू भैरव, महाकाली व 
बाराही, अनंलि ब्रम्हायणी, माहेश्वरी, वैष्णवी व इन्द्रायणी, दकलय्‌ ल्यूने गणेद्यवं महाद्यःयागु 
ख्वा: थःगु ल्हातय्‌ यखानाहइ । श्वैत भेलःद्यः धाःसा न्या लाकीगु इलय्‌ जक पिदनीगु जूगुलिं थ्व 
औपचारिक भवलय्‌ दुथ्याइ मखु । 

॥ अलभल अष्टमी (क्षगष्टिं 

गथांमुगः चःहे कुन निसें शुरु जुयाः सिथि नखःया दुने क्वचाइगु नेवाःतय्‌गु नखःचखःया 

गुगु मान्यता दु, व थ्व नवदुर्गाया प्याखनय्‌ नं लागू जू । सिथि नखः न्ह्यःया आइतवाः वा बिहिवाः 
कन्ह लाका: नवदुर्गाया दकलय्‌ लिपांगु प्याखं इक्षु धाःगु थासय्‌ हुइकाः क्वचायेकी । सिथिनखः 
निसें भलभल अष्टमि तकया दुने ख्वपया दक्वं धइथें छेंखापतिं थन क्षमा पुजा वनेगु चलन दु। 
छायधा:सा थुगु दया निंतिं चः भलभल अष्टमि तक हे ल्यनाच्वनी । भलभल अष्टमि धयागु 
तछलागाया अष्टमि कुन्हुयात धाइ, तर थन सप्तमि कुन्हु बहनी हे अष्टमि कयन धाःसा थुकुन्हुया 
न्हियात हे भलभल अष्टमि कथं नालेगु चलन दु । भलभल अष्टमि न्ह्यःया आइतवा: वा बिहिवार 
दिन स्वयाः द्यःपिंत द्यःछेँ पितहयाः तलेजुइ यंकाः गोप्य रुपं सीजा नकी । सीजा नयेधुंकाःलिं पिं 
शक्तिहिन जुजुं वनी । सीजा नयेधुंकाः द्यःपिं द्यःछँय्‌ लिहां बिज्याइ । तर थुथाय्‌ लाक न्हापा न्हापा 
थें द्यः गणया नकिं नं द्यपिंत लसकुस याना: दुकाइ मखु | द्यःपिं अथें ःछेय्‌ बिज्याइ | थनं लिपा 
भलभल अष्टमि कुन्हया सन्ध्याकाःईती द्यःछेँ दुने माःगु अन्तिम पुजा विधि विधान क्वचायेका: 
नकिंनं मूलुखाय्‌ च्वनाः दकव द्यःपिनिगु ल्हातय्‌ स्वां छम्हू छम्हू बियाः अन्तिम बिदाइ बी । 


_नन्दर्णा जलय बिया निह गनगन अचे हि जलय्‌ बिज्याइतु निह भलभल आष्टनि 





थुकुन्हुयात द्यःजलय्‌ बिज्याइगु धायेगु चलन दु । थुकुन्ह द्यःपिं ख्वपदे छचाः चाःहुइकाः ब 
“म्हायणी पीठय्‌ थ्यनाःलि ख्वाःपाः दकव छ्वयेकाछवइ । ख्वाःपाः छवयेकीगु सर्वसाधारण मनूतयूत 
क्यनीमखु । ख्वाःपाः छ्वयेकाः ल्यं दुगु नौ भतिचा मेगु न्हगु ख्वाःपाः दयेकेत गोप्य रुपं गथुतयूसं 
ल्यंकातइ | थुकथं नवदुर्गा मेगु मोहनी मथ्यंतलेयात जलय्‌ बिज्याइ । थुलि ईया दुने सिन्हाज्या 
धुका: सामाज्याया ई थ्यनाच्वनी । न्हूगु सामाया लिसे लिसें मोहनीया चालं कुन्हु वहे ब्रम्हायणी 
पीठं नवदुर्गा द्रःया जन्म जुइ । 
EE 1०) 


हि रर जलय बिलय नित भलमल अष्टलि नवदुर्गा जनय्‌ बिज्याइतु बिह भलभल अष्ठनि 












गुंला बाजं 
म्हिग:व थौं 







बी शवया छा नांजा:जु साँस्कृतिक जाति 
| धयात:पिं नेवा: त संजीतया खँय्‌ न॑ 

| उतिक च्वन्ह्रया: धयाजु खँ हाकनं 
लिसा कया: धयाच्चने माली मखुत । 
नेवा:तय्‌ ऋतु पतिकं हालीजु थीथी हे ऋतु 
म्येत ठु । थीथी नखः, चखः, जात्रा पर्व, पुजा 
उत्सवय्‌ हालीजु थीथी हे म्ये ठु । उलि जक 
मखु, निहि चच्छिया दुने वणु लिखु 

छम्ह नेवा: बुसांनिसें सिना: सिथं यंकेबलय्‌ तक नं म्ये हालिगु मखुसां थीथी धुन व बोल 
पिहां वयेक थायेगु व षुइगु बाजं नं थीथी हे दु । थज्याःगु हे अल्याख बाजं मध्ये छता बाजं खः 
-गुंला बाजं । 

गुला बाजंया दकलय्‌ तःधंगु विशेषता थ्व खःकि थ्व बाजँया नां हे गुंलाया नामं 
छुनातःगु दु । मेमेगु भी गुलि नं बाजँ दु, व फुक्क बाजं न्हयागु नं नखःचखः, पर्व व लाय्‌ थाइगु 
वा पुइगु बाज खःसां उगु बाजंया थःथःगु स्वतन्त्र नां दु । अथेला गुंलाबाजंया नं अलग अलग हे 
नां दु - धाः, भुस्याः, तुस्याः, ताः, नायखिं, दंगःखिं, म्वाहालि आदि । तर थ्व फक्क बाजंया 
छज्वलंया नां कायेबलय्‌ थुकिया नां गुंला बाजं हे जुइ । अथे ला थ्व बाजंया विशेषज्ञ वा गुरुपिनिगु 
धापू न्यनेगु ख:सा गुंला बाजं धकाः धाः बाजंयात हे धाइगु खः, अले मेमेगु ज्वलंबाजं गुलि नं दु, 
व फुक्क सहायक बाजं जक खः । 

सामान्य कथं थुइकीपिंसं थुइकीबलय्‌ धाःसा धाः छगःयात जक गुंला बाजं धाइमख्‌, 
धाःया लिसें मेमेगु नं छज्वलं हे दुगु बाजंयात हे गुंला बाजं धका: थुइका काइ । अथे खःसां थ्व 
ख ला स्वीकार मयासें मगा: कि गुंला बाजं ज्वलंया मुख्यगु बाजं धा:बाजं हे खः । 

गुंला बाज थायेगु चलन भीथाय्‌ गुब्लेनिसें वल धयागु खँ आःतक सुनानं त्याजिक 
धायेफुगु मदुनि । अथे खःसां गुलि गुलिसिनं थीथी बौद्ध ग्रन्थया लिधंसा कयाः थथे धया वयाच्वंगु 
दु कि थ्व बुद्धया इल॑निसें हे दुगु बाजं ख: । बसन्त ऋतु थ्यंकः बलकि लुम्बिनीइ बसन्त ऋतुयात 
लसकुस यायेत न्यायेकीगु पर्व 'सालभाञ्जिक'य्‌ थ्व बाजं थाइगु ख: । जुजु सुद्धोदनया लायूकुली 
राजकुमार सिद्धार्थया निंतिं दयेकातःगु न्यातँ जाःगु रम्य, न्हयूतँ जाःगु सुरम्य व गुतं जाःगु सुभ 
नांयागु दरवारय्‌ च्वनाः सिद्धार्थ गौतमं थ्व बाजंया धुन न्यनिइगु खः। लिपा कौशलया जुजु बिद॒भं 
कपिलवस्तु हमला यानाः ध्वस्त याना बिसेलि कपिलवस्तु त्व:ता: येँ देशय्‌ दुहांवःपिं शाक्यतयूसं 
हे थ्व बाजं नं ज्वनावःगु खः । अनंलि सम्भवतः लिच्छविकालं निसें हे गुंला बाजं खलः दयेकाः 
गुंला लच्छि हे थ्व बाजं थायेगु चलन थौंतक नं न्ह्यानावयाच्वंगु खः । 

यें देशय्‌ गुंला लच्छियंकं सुथय्‌ सुथय्‌ स्वयम्भूया दर्शन व पुजा यानाः बाजं थाना: देय्‌ 
चाःहिलाः थःथःगु थासय्‌ तक लिहां वइगु याइगु व गुंला हे सापारं बहा: बहिलिइ बहिद्यः ब्वइबलय्‌ 
बहिद्यः स्वःवनेत थाना वनिइगु बाजं जूगुलिं हे थ्व बाजंयात गुंला बाजं धायेगु चलन वःगु जुइफ 
। तर यें छगू त्वःताः यल, ख्वप, थिमि, भ्वॅतय्‌ नं थ्व बाजं दुसां अन गुंला लच्छियंकं थायेगु चलन 
मदु । यलया नोबाजालिसे धाःसा गुंला बाज॑या क्वातुगु स्वापू दु । धाः, नगरा, नायखिं, दमःखिं, 
दबदब, मुदङ्ग, धौंधोंचा व क्वंचाखिं नापं यानाः गुता बाजं थाइगुयात नौबाजा धाइगु ख: । 
नोबाजाया ज्वलनय्‌ दुथ्याःगु मुख्य बाजं नं धाः हे जूगुलिं नोबाजंयात यलया गुंला बाजं कथं हे 
नाला कयातःगु दु । अले नोबाजं नं गुंला लच्छियंकं मखुसां सापारु कुन्हु छन्हु जकसां स्वयम्भुइ 


वयाः थाःवयेगु चलन दु । थथे जूगु कारण यलं स्वयम्भू तापाःगुलिं न्हिंन्हिं वयेगु सम्भव मजुयाः : 


हे खयेफ । 
खला येँय्‌ नं न्हापा न्हापा नोबाजा दु धाइ । आः मदये धुंकल । अथेहे गुंला बाजनय्‌ 


हुआ एल क करुन् जुला बाज निना: व थौं | 











नं न्हापा जूसा बाँसुरी, बय्‌ व न्यक्‌ बाज नं दुथ्याकात:गु ख: | आः वयाः म्वाहालि वा ट्म्पेट जक 
पुइगु जुयावल । अथेला स्वयम्भुइ च्वय्‌ जक जूसां न्यक्‌ बाज पुइ्गु चलन आः नं दनि । न्हापा 
न्हापा जूसा सीपिनिगु नामं न्यक्‌ पुइका: स्वयम्भु छचाः गःचाः हिलेगु याना वयाच्वंगु खः । 
थोंकन्हय्‌ थथे यानाच्वनेगु सम्भव मजुयाः न्हापालाक सीपिनिगु नां दक्वं निं मुन, अले व सीपिं 
दक्वसिगु नामं छक्वलं न्यक्‌ पुयाः स्वयम्भूया च्वय्‌ हे चाःहिलेगु जुयावःगु खः। थथे न्यक्‌ पुइकेगुया 
तात्पर्यं सीम्ह मनू नरकय्‌ मवनेमा धकाः हे खः । थथे सीपिंत हे तरे यायेफुगु बाजं जुया: हे खइ, 
गुंलाबाजंयात द्य:बाजं धकाः नं धायेगु याना वयाच्वंगु दु । 

थ्व ल्याखं स्वयेबलय्‌ गुंला धर्मलिसे स्वाकात:गु बाज जूगुलिं हे थुकियात गुंला बाजं 
धाःगु खइ धकाः अनुमान यायेफु । तर गुंला धर्म छाय्‌ याना वयाच्वन ले धका: दुवाला स्वयेगु 
खःसा थुकी नं वैज्ञानिकता सुलाच्वंगु लुयावइ । गुंला धयागु दच्छिया दुने वइगु भिनिला मध्ये 
दकलय्‌ अप्वः वा वयाः खुसिबाः वइगु, चलः वनीगु, भुखाय्‌ व्वइगु आदि प्राकृतिक प्रकोप जुइगु 
ला खः । थ्व यामय्‌ थीथी भ्वय्‌ ल्वय्‌ न्यनावनीगु, मनूत थीथी कथं हे म्हं मफइगु आदि जुइगु 
खः । अथे जुयाः अज्याःगु छुँ नं ल्वचं कयेकाः म्हं मफयेका च्वने म्वायेकेत थःगु म्हयात मेमेबलय्‌ 
स्वयाः अप्व: हे बिचा: यायेमाः । थज्याःगु इलय्‌ गुंला धर्म धकाः धर्मलिसे स्वाकाः सुथ न्हापनं दनाः 
सुथसिया तसक निंगु फसय्‌ द्यः दर्शन यायेगु नामं गुगु चाःहिलेगु यानातल खः, व उसाँययात 
बांलाका तयेत ग्वाहालि जुइमा धकाः: हे खयेफ्‌ । अले गुंला धर्मया भवलय्‌ गुंला बाजं खल: दयेका: 
सुथ न्हापानं देय्‌ थ्वक्क बाजं थाना: चाःहिलेबलय्‌ द्यनाः नकतिनि दना वयागु कारणं सुषुप्त 
जुयाच्वंगु थःगु व मेपिनिगु मन व मष्तिष्कयात जागृत यायेगु यानाव:गु जुइफ, गुकि याना: म्हयागु 
छगू छगू दत्तले अंग न्हिच्छि तक जागृत जुयाच्वनी । थुकथं गुंला धम॑या नामं थुगु यामय्‌ वइगु 
प्रकोपपाखें रक्षा यानातःगु जुल । 

अथे ला गुंला धर्म जक मखु, भीगु जीवनयात सुथांलाक न्हयाकेत यायेमा:गु गुलि नं 
ज्या दु व फक्क धर्मलिसे स्वाकात:गु लुयावइ । अथे जुया: हे थीथी यामय्‌ प्रकृतिं सयेकीगु व 
थःपिसं हे दयेकाः नयेमाःगु थीथी नसा त्वँसा अनिवार्य रुपं नयेमा धयागु ल्याखं छम्ह छम्ह यःया 

_ किय १ गा 3९ 


पुजा वा जात्रा लिसे स्वाकाः नखःचखः दयेकाः थ्व नखःबलय्‌ थ्व नये हे माः धकाः नियम 
दयेकातःगु खइ। अझ बांलाक दुवाला स्वयायंकेगु ख:सा नेवाःतयूसं गुलि नं शिल्पकलाया विकास 
यानावन व फुक्क धर्मया त्वह दयाः हे याना वनेफुगु खः । 

संगीतय्‌ स्वयेगु खःसा अथेहे खः । थौं भीके सलंस: ताजिया गुगु बाजं दु, अले व बाजं 
थायेगु तालया लिसें ई स्वया: स्वया: हालेगु राग आदिया विकास जुयावंगु दु, व फक्क धर्मया 
बः कयाः हे विकास यायेफुगु खः | उकि थ्व फुक्क दसुयात न्हयःने तया: खं ल्हायेबलय्‌ गुंला 
लच्छियंक सुथ न्हापनं गुंलाबाजं थाना: देय्‌ चाःहुलेगु गुगु यानातःगु खः, व नं धर्मया बः कयाः 
मनूयात स्वस्थ्य यायेगु ज्या यानातःगु हे खः धका: धायेफु । 

[a हि खा 

जुं न॑ जातिया संस्कृति धइगु उजु 
जातिं नालाच्च॑गु धर्म व दर्शनया 
पहिचान खः । धर्म घडु सामाजिक 
मूल्य, मान्यता, दर्शन, व्यक्ति 
विशेषया आचार व्यवहार नाप स्वाप दुणु खेँ 
ख:सा संस्कृति उकिया भौतिक परिणति 

। उकि न्हयाजु जातिया संस्कृतिं नं उणु 
जातिं नालाच्वंजु घर्म दर्शनया सन्देश 
बियाच्चनी । संस्कृति घड्जु खॅँउवः छुं न॑ 
वस्तु विशेषया नां मखसे समञ्राताया [. 
परिचायक खँउव: खः । | 





जाति विशेषया भाय, नसा-त्वँसा, वसः पुनीगु पह, सामाजिक व्यवहार, नख:चख,:, 
उमिगु आचार व्यवहार, थ्व सकतां हे संस्कृतिया प्रमुख आधार खः । थ्व समग्र आधारं जाति 
विशेषया गुगु बिस्कंगु पह (संस्कार) ब्वलनी वहे इमिगु संस्कृति उमिगु पहिचान जुइ । 

थन थःगु मौलिक संस्कृतिं बिलिबिलि जाःगु नखः गुन्हिपुन्हियात कयाः छु खें कुलेगु कुतः 
याये । नेवाःतयूसं दकव धइथें नखःचखः चान्द्रमासया लिध॑साय्‌ हनाच्वंगु दु । नेवाःतय्‌ नखः हनेगु 
थःगु हे विशिष्ट परम्परा दु। नेवाः नखःया श्री गणेश गथांमुगः चःहे कुन्हुंनिसें जुइसा इतिश्री सिथि 
नखः कुन्ह जुइ। सिथिनखः निसें गथांमुगः तक नेवाःतय्‌गु नखःया दिपाः जुइ । थथे धइगु थ्व दिपाः 
ज्वःछि सिन्हाज्याय्‌ व्यस्त जुइ मालीगुलिं खः । नेवाःतयूगु उद्गमस्थल स्वनिगः, कूषिया निंतिं उर्वर 
भूमि, थनया जीवनचर्याया प्रमुख आधार कृषि जूगुलिं थनया प्रमुख बालि वाया प्राकृतिक घःचा: 
लिसे लिसें नखःचख: नं चाहुलाच्चंगु दु । 

गुन्हिपन्हि नखःया मान्यता शुद्धता व पवित्रतापाखे केन्द्रित जुयाच्चंगु दु । गथांमुगः 
चःद़वेकुन्हु छँय्‌ बौ बियाः गृहशुद्धिया ज्या यायेगु जुइसा गुन्हिपुन्हि कुन्हु देह शुद्धि यायेगु ज्या प्रमुख 
जुइ । शुद्धता व पवित्रता धइगु स्वस्थ शरीर बिना असम्भव । स्वस्थ्य शरीर दुने जक स्वस्थ चित्त 
बास याइ । चित्त स्वस्थ मजुइकं धर्मया साधना हे पूवनी मखु । उकि धयातःगु दु, “शरीर माद्यं 


खलु धर्म साधनम्‌' । धर्म साधनाया लँपुइ शरीर ला माध्यम जक खः। गथे खुसि छिनावनेत माःगु 


ताँ । ताँ बमलात, वाराक्वारा सन, त्व:धुल धाःसा खुसि छिइ थाकूइ । दच्छि यंक यायेमाःगु ज्यात 
पूदनी मखु, उकि थुगु नखतं निगू पक्षयात जोड बियातःगु दु, छगू शारीरिक स्वस्थ्यता, मेगु 
चित्तया शुद्धता, गुकियात थन अलग अलग ब्वथला: बिचा: यानास्वये । 

शारीरिक स्वस्थता 


फ्री अजा अजिपिं दक्वं धइयें प्रत्यक्ष वा परोक्ष रुपं बुँज्याय्‌ निर्भर जुया वःगुलिं झीगु | 
दकव नखःचखः बँज्याया गति कथं न्ह्यानाच्वंगु खः धइगु खँ च्वय्‌ हे धायेधुन । सिन्हाज्या ज्वःछिया 


दुने जुइगु तच्वःगु शारीरिक परिश्रमं कमजोर जूगु शरीर उकिसनं गृष्म ऋतु पुलाः वर्षा ऋतुया 
चपेतं पित्तया प्रकोप जुइ । वर्षा ऋतुस पूर्वीय फयूया चाप तच्वइगुलिं यानाः तापक्रम असन्तुलन 


जुइ गुकिं यानाः त्रिदोष (कफ, पित्त व वात)या प्रकोप जुइ । लिच्च: कथं पाचन शक्ति कमजोर | 
जुइगु, काडावान्ता आउँ ल्वचं दुःख बिइ । थुकथंया ल्वचं मुक्त जुइत भी पूर्वजपिंसं थीथी पौष्टिक | 


तत्वं जाःगु बूबःया रस क्वाति त्वनेगु यानावःगु खः । क्वाति धइगु क्वा (पाक)ति.क्वाति जूगु 


खः । आयुर्वेदय्‌ रसादि दयेकेगुयात नं क्वाथ धाइ । संस्कृतं क्वाथ धइगु छुं चिजयात ताउतक | 
पाखबंक दायेका: रस कायेगुयात धाइगु खः । भीसं नं क्वाति दायेकेगु नितिं छन्हु निन्हु न्ह्यवंनिसे j 


बूबः प्चयाःलि ताउतक दायेकाः थुकिया रस त्वनेगु याइ। उकि क्वातिं शरीरयात स्वस्थ यायेगुली 
तःधंगु ग्वाहालि याइ । थुकथं क्वाति वर्षा ऋतुया निंतिं तसक अनुकूल नसा खः । स्वस्थ शरीर 
या निंतिं पोषणयुक्त नसा खः । 
चित्तया शुद्धता 

गुन्हिपुन्हिया मेगु पक्ष खः चित्तया शुद्धता वा पवित्रता । नयेगु नसा शुद्ध जुइवं शरीर 

स्वस्थ जुइ, अन्तःस्करण शुद्ध जुइ । शुद्ध अन्तःस्करणं चित्तयात पवित्र याइ । पवित्र चित्तं ज्ञानया 
लखा चायेकेगुली ग्वाहालि याइ । उकि साधकत थुकुन्हु तिर्थय्‌ वनाः म्वःल्हुइगु व तिर्थ व्रत च्वनेगु 
चलन दु । तिर्थय्‌ म्वःल्हुइगु, तिर्थ ब्रत यायेगु, तिर्थ चाःहुलेगुली नं चित्त शुद्ध यायेगुली ग्वाहालि 
जू। थुकुन्ह शिवमार्गीतयूसं थासंथासय्‌ वनाः महाः दर्शन यायेगु व पुज्यायेगु याइ, बोद्धमार्गीतयूसं 
गुंला लच्छियंकं बहा: बही व स्वयम्भू चैत्या परिक्रमा याइ। ख्वप देशय्‌ कालीदह व नगरकोटया 
महाद्यःपुखू यल देया कुन्ति महाद्यः व रसुवा जिल्लाया १४००० चाःचू फिट च्वय्‌ लाःगु सिलु 
तिर्थय्‌ तःधंगु मेला जुइ । येया ग्वलं मृगस्थलीया गोरखनाथ येँ लायुकूया छगू फल्चां पुन्हिकुन्ह 
सिलु यंकेगु ज्या कानफट्टा जोगी (नाथ सम्प्रदाय)तयूसं याइ । अथेहे थ्वकुन्हु पशुपति महाद्यः सिलु 
थ्यंकः बिज्याइ धइगु पौराणिक मान्यता कथं महाद्यः सिलु बिज्याइबलय्‌ चिकुइ धइगु ल्याखं 
महाद्यःया म्ह छम्हं कचिकां भुंकाः तयेगु परम्परा थौंतक नं न्हयाना हे च्वंगु दनि । 

थ्व कुन्ह स्वनिगःया शिवमार्गि छःथरि व पाँचर्थारि नेवाःत व राजोपाध्याय थरया ब्रम्हू 
बाज्यापिं थःगु छैँय्‌ सतिक लाःगु खुसिइ वनाः मेगु दच्छितकया नितिं जना (जने) हिली । जना 
हिलेगु नितिं छन्हु न्हयः हे व्यंकाः, सँ खाना: नीसी यायेगु चलन दुं । तर थोंकन्हय्‌ छः थरि व 
पांचथारि नेवाःतय्‌गु दथुइ कम हे जक जना दुपिं खनेदु । ब्रम्हूतय्‌ नं सँ खायेगु व खुसिइ वनाः 
हे जना हिलेमाःगु वाध्यताया हिउपाः वःगु दु ।जना हिलेगु नितिं सुथ न्हापां राजोपाध्याय बःजुपिं 
खुसिइ बना: म्वःल्हुइ, अले म्होसतय्‌ त्रिपुण्डया स्वभवः सिन्हः तिना: सामूहिक रुपं बेदोक्त 
मन्त्रोचारण यायां जना हिली। नेवाः बःजुपिंसं सामूहिक रुपं याइगु थ्व शुद्धीकरण संस्कार स्वयेबह 
ज्‌ । थुकथंया सामूहिक वेदपाठय्‌ उपाकर्मय्‌ दुध्या:पिं बःजुपिं जक च्वनाबिज्याइ । गुकिं थाकूलिपिं 
न्हयूम्ह बःजुपिंत सप्त ऋषिश्वर व सगोलय्‌ दुथ्याःपिं मेपिं सकसितं पितृगणया रुपय्‌ आदर यानाः 
पुज्याइगु प्रचलन आःतक नं ख्वपया ख्वँनहय्‌ (हुनमानघाट) जूनि । थुकथं जना हिलेगु ज्या 
क्वचायेवं थवंथवय्‌ जना ल्हातय्‌ चिकेगु याइपिं उकिं लिपा थःथःगु जजमानतयूत जना चिकेगु 
ज्याय व्यस्त जुइ, थ्व जना चिकेगुयात कयाः छत्वाःचा पौराणिक किम्वदन्ति थन न्हयथने 
सान्दर्भिक हे जुइ ताया । छगू इलय्‌ स्वर्गया जुजु इन्द्र व दानव बलिया दथुइ घमासान युद्ध जुया: 
इन्द्र बुसेलि, इन्द्रं थः गुरु वृहस्पतिया थासय्‌ वनाः थः बूगु खँया वृतान्त कन । गुरु वयात ल्हातय्‌ 
जना चिना बिसेंलि लिपा बना: दानव बलि नापं इन्द्रं युद्ध त्याकल । थन गुगु ल्हातय्‌ जना चिइगुया 
खं दु ब जना यैँद्या: पुन्हि कुन्हु यमद्यः (इन्द्र)यात चिकेगु प्रचलन आः नं ल्यं दनि । थुकथं शैव 
नेवाःतय्‌ पुरोहित तगिंलय्‌ (ब्रम्ह, आचाजु व जोशीजु) दुथ्याःपिं ब्रम्हूतय्‌त नं उपनयनं संस्कारय्‌ 
गुरुपाखें कयातःगु दीक्षायात थौंया हे दिनय्‌ आवृत्ति यानाः पवित्र यायेगु ज्या याइ । 

गुन्हिपुन्हिया रोचक पक्ष छगू मेगु नं दु, व खः स्वनिगःया ज्यापुतयूसं थ्व नखः 
व्यांचायात पुज्यानाः ब्यांजा नकाः हनीगु । सिन्हाज्याया इलय्‌ अप्वः कीत सीगुलिं उकिया लुमन्ति 
व ब्यांचाया गुणयात कदर यासें ज्यापु परिवारय्‌ छँयू नीसी यानाः जा थुयाः बुँइ यंकाः ब्यांचायात 
भाग तया: पुज्याइ । वा पीगु ज्या यायेबलय्‌ चायेकं वा मचायेकं गुणकारी जीव ब्याँचा आदि 
अनेतने जीवनतयगु गुगु हिंसा जुइ उकिया प्रायश्चित कथं ब्यांजा नकेगु प्रचलन वःगु जुइमाः । 


_ देह व वित शद्धिया नसः याणि उ व चित शुद्धिया नखः उान्हिएन्हि 






नहयाथे हे जुइमा थ्व ब्यांजायात श्रमजीवी ज्यापुतयगु प्रकृतिया अनमोल श्रृष्टि जिवाजन्तु प्रतिया : 
चकंगु नुग: व शुद्ध मनया देछा मधासे मगा: । | 
थुकथं गुन्हिपुन्हि क्वातिया नखः, देह शुद्धि व चरित्रया पवित्रताया निंतिं ग्वयातःगु नखः 
खः । 
oO ५ 


देत 7 वित शद्धिय नसः रिते | व वित्त शुद्धिया नजः जान्डएनिल 

बी ला छक्‌ वयेक समयूबजि । 
की यँया: पुग्हिया दिनय्‌ 
थ्वइजु व स: आ: जक मखु 
सल॑सः दै न्हय:निसें क्रीजु नेवाः: 
समाजय्‌ प्रत्येक यँयाः पुिहबलय्‌ 
वया वयाच्चंु सः खः । थुकि छु 
क्यं धा:सा यँया पुन्हि धइणु समयबजि 


जज जर: सः । ` < 

नेवाःतय्‌सं दच्छियंकं हनीगु थीथी 
नखःचखतय्‌ गथे नखःपतिं छु न छु नसा 
त्वँसायात प्रमुख थाय्‌ बियातइगु खः, उकथ थ्व 
येयाः पुन्हिया नखःबलय्‌ 'समयूर्बाज'यात प्रमुख 
थाय्‌ बियातःगु खः । थ्व नख:या नसाज्वल खय्‌ 
'समयबजि' घुंकाःलि हाथु थ्व व फक सनाःयात 
थाय्‌ बियातःगु दु । नेवाः संस्कृति, धात्थें धायेगु 
खःसा तन्त्रप्रधान संस्कृति खः । नेवाःतयगु 
जीवनचर्या तन्त्रं निर्देशित जुयाच्वंगु खनेदु । थ्व 
खँया दसि थ्वहे खः कि थौं तक नं नेवाः 
समाजय्‌ थ्व बौद्ध थ्व शैव धइथे ज्याःगु भेद 
ब्वलंगु मदु । नेवाःतयूसं सलंस: दं न्हयवनिसें हे 
थ्व शैव व थ्व बौद्धया भेदभाव मयासें तान्त्रिक 
परम्परायात नाला वयाच्वंगु दु । 

तन्त्र धइग भोग व योगया 
समन्वयात्मक साधना पद्धति खः । थुकियात 
बांलाक नाला: जीवन हने फयेवं भोग प्रतिया 
आशक्ति बुलुहुं म्हो जुयावनीसा त्याग प्रतिया 
भावना भ अप्वयावइ । तन्त्रं न्हयाब्लें नं 
बस्तुया त्याग मखुकि वस्तु प्रतिया आशक्ति 
भावया त्याग यायेगुली बः बी । तन्त्रं संसार 
त्कतेमाःगु खं ल्हाइमखु बरु संसारिकतां मुक्त 
जुइगु लँ क्यनी । संसार त्वःताः मनूत फकीर 
ला जूवनी तर वया नुगलं संसारप्रतिया मोह 
त्याग याये मफुत धाःसा फकीर जुयाया अर्थ हे 
छु दत ? अथे जूगुलिं तान्त्रिक परम्परां आहार 
यात मखु कि आचार व व्यवहारय्‌ शुद्धता हयेगु 
बः बी । वैदिक संस्कृतिइ अभोग्य तमोगुणी 
आहार धकाः तिरस्कार यानातःगु ला न्या, ख्ये 
अयला:, थ्व सकतां तान्त्रिक पद्धतिइ वया: साधना 
मदयेकं मगाःगु अंग जुयाबी । 

खं ला नेवाःतयग न्हूयागु 
नखःचखःबलय्‌ नं 'समय्‌बजि'यात उतिकं 
महत्वपूर्ण थाय्‌ बियातःगु दु । तर येयाः पुन्हियात 
'समयूबजि नखः'या रुपय्‌ हे हना वयाच्वंगुया 


हिनत नर न्या सर कीय छाय्‌ नयेत समयबजि 


आजा चक्र 


अनाहत चके 


मणिपृरङ चक्र 


स्वाधिष्ठान चक्र 


मुलाधार चक्र 











खास मतलब दु | समयूबजि धइगु स्याःबजि, मुस्या, पालु, छवयूला व थ्व अयूला:या मंका: स्वरुप 
खः । भीगु साँस्कृतिक मान्यता कथं थ्व पंचतत्वया प्रतीक खः । व मान्यता कथं भीगु म्ह हे 
नं पंचतत्वया छगू स्थूल रुप खः। पंचतत्व धइगु पृथ्वी, जल, आकाश, वायु व अग्नि खः । भीगु 
म्हय्‌ दुने थुपिं तत्वत स्वाभाविक रुप दयेमाक्व स्वयां म्हो वा अप्व: जुल धाःसा भी उसाँय्‌ 
मदइ । थ्व प्राकृतिक चिकित्सा पद्धतियागु मान्यता खः । 

भीगु प्राचीन चिकित्सा पद्धति नं छगू कथं “पंचतत्व सिद्धान्त'या लिधंसाय्‌ याइगु 
उपचार विधि खः । थ्वहे कारणं भी आजुपिंसं पंचतत्वया गुण मात्रायात ध्यान बिया: भगिगु 
उपासना पद्धतिया अभिन्न अंगया रुपय्‌ समयूबजि भीगु न्हयः ने न्हयचीका तःगु खः । 

थुकथं हे पंचमकार (मद्य, मांस, मत्स्य, मेथुन व मुद्रा) न्याता वस्तु ला, न्या, ख्येँ वः 
व अयूलाः नं पंचतत्वया प्रतीक खः । अथेहे तान्त्रिक अनुष्ठान छगू अंग बलिपुजा नं पंचतत्वया 
हे रुप खः । पंचबलि धायेबलय्‌ भोग बिइपिं मेय्‌, दुगु, फे, हय्‌, खा आदि पशुत नं पंचतत्वया न्यागू 
अलग अलग हे गुण व स्वभावयापिं ख: । थुकथं हे हानं नेवाः परम्परा कथं याइगु पुजाय्‌ छयलीगु 
शीथी वस्तु नं पंचतत्वया हे प्रतीक खः। गथेकि लः, स्वां, सिन्ह: जाकि व जज॑का । नैवैद्यया रुपय्‌ 
छाइगु मरि (पंचमेल) ला झन ज्यामितीय रुपं हे पंचतत्वया आकृति कियातःगु मरि खः । 
चतुष्कोण (पृथ्वीतत्व), त्रिकोण (अग्नि तत्व), अर्धचन्द्राकार (जलतत्व), षटकोण (वायुतत्व), 
गोलाकार विन्दू रुपया लड्डू (आकाशतत्व) थुगु न्याता मरिया ज्वलंयात छज्वलं छायेगु चलन नं 
दु । थुपिं सकतां भीगु उपासना पद्धतिया स्थूल रुपत खः । 

भीगु म्ह हे नं पंचतत्वया छगू स्थूल रुप खः धकाः च्वय्‌ हे नं धाये धुन । शुक्ष्म रुपय्‌ 
भीगु म्हय्‌ दुने नं पंचतत्वया थःगु हे थाय्‌ दु। दुगः क्वेयूया क्वय्‌ च्वगु ब्वयात पृथ्वी तत्व (योगया 
भाषां मूलाधार चक्र) धाइ । वयां च्वयूया लिंग क्षेत्र जल तत्वया थाय्‌ खः, गुकीयात स्वधिष्ठान 


आज अर तये गनयब् हु छाय्‌ नयेत समयबजि 


चक्र धाइ । तेपुचाया जःखः अग्नितत्व, मणि पूरक चक्रया थाय्‌ खः । नुगःपाया जःखः च्वंगु ब्व 
वायुतत्व, अनाहत चक्रया थाय्‌ खः । थुकी नं च्वय्‌ वयाः मिखा फुसिया च्वसंया म्होसयात 
आकाशतत्वा आज्ञाचक्रया थाय्‌ धाइ । योगिक मत कथं मणिपूरक चक्रय्‌ च्वंम्ह शक्तियात आज्ञा | 
चक्रय्‌ च्वंम्ह थः भाःत शिवनाप नापलाकेगु थुगु साधनाया पद्धति अन्तिम ध्येय खः, गुगु थासय्‌ 
थ्यंकाः साधकं थःगु साध्यय्‌ तक थ्यंका सुख व आनन्दया अनुभूति याइ व जीवन सार्थक जूगु 
तायेकी । भी नेवा:तय्‌गु सामाजिक रहन सहन व न्हिया न्हिथंया जीवनय्‌ नं थ्बहे तान्त्रिक व 
योगिक सिंद्धान्तयात नाला: भी आजुपिंसं यानाथकगु छगू ब्यवस्था मध्ये थ्व येयाः पुन्हिबलय्‌ | 
समय बजि नयेगु नं खः । येयाः पुन्हिबलय्‌ समय्‌ बजि नयेगु तन्त्र सिद्धान्त कथं यायेगु साधनया | 
हे छगू अंग खः । 

छाय हायेकी ? 


नशा ग गम गत गदर 2:27 :::::::::::::::::2: 


वर | वा: तय्‌सं हनीजु त:णू नख:चखः 
मध्ये त:जिजु व न्हयइपुक हनीजु 
छजू नख: यँया: न॑ खः । 
यँया:बलय्‌ त्वा:त्वाः पतिकं यमद्यःचा 
(इन्द्र) ब्वइ थें हे हाथुद्च: (भैरव) न॑ ब्वयेजु 
याइ । यँया: पुन्हि कुन्ह॒ समयूबजि 
इलीबलय्‌ भेरद्य:या ख्वा: लूजु कवंचा वा 
त्यपय्‌ भैल: क्वंचा भैरघःया म्हतु 
दयेकात:जु प्वालं हाथु हायेका: त्वनेजु 
याइ । छायूधा:सा अयूला: धइगु जं 


७5 समयज्वलखय हे दुने ला: । 

हिः शर नरेश रनरब्श कीस छाय्‌ नयेतु समयबाजि 





समयबजि पंचतत्वया प्रतीक खः, गुकी मध्ये अयूलाः अग्नीतत्वया प्रतीक खः । तर 
समयूबजि नयेबलय्‌ अयूलाः, थ्व, अन्ति वा सोमां लुयाः जक त्वंसां गाःगु खः, छाय्‌ थ्व हाथ हे 
हायेकाः सना च्वनेमाःगु, थ्व धाःसा बिचाः यायेबहगु खँ खः। झीसं दकलय्‌ न्हापां थुइके माःगु खें 
छु धाःसां भेरद्यः धइगु महाद्यःया येता (दक्षिण) पाखे स्वःगु ख्वा: महाद्यःया रोद्र रुप खः, अले थ्वहे 
नैद्र रुपया नां भैरव ख: । महाद्य:या अघोर रुप नं धायेगु यानातःगु थुगु ख्वालं तेजतत्वया प्रतिनिधित्व 
यानाच्वंगु दु । पौराणिक ग्रन्थय्‌ व्याख्या यानातःकथं थ्व ख्वाः तसक ग्यानापुसे च्वनी । प्रलयकालया 
सुपाँय्‌ थें च्वंगु, मिखा तसकं ततःग्वःगु हाकुसे ख्युँसे च्वंगु ख्वाः, न्हायूपनय्‌ नागया कुण्डल व गयत 4 
नं नागया हे हार क्वखायातःगु रुपं जुइ । पशुपतिइ पुन्हि पतिकं जुइगु महास्नान, महाभोग व बलि 
पुजाया दकलय्‌ न्हापां येतापाखे स्वयाच्चंगु ख्वायात आव्हान याना: पुजा न्ह्याकी । 


भैरद्यःया वर्ण बँचुसे च्वनी । सवःभक्क्‌ प्याखंया भैरव, वंघःया आजुद्य,, गथु प्याखया | 


आजु, न्यतमरु अजिमा प्याखं, सिखालि प्याखं व ख्वप नवदुर्गा प्याखंया भैरव सकसिगुं वर्ण वँचुसे 
हे च्वनी । बँचुगु वर्ण धइगु आकाश तत्व ख: । पंच तत्वया पृथ्वी, जल, अग्नी, वायु व 
आकाशतत्व मध्ये आकाश तत्व, अन्तिम तत्व वा शून्य तत्व खः । शून्य धइगु शक्तिया केन्द्र 


खः । आज्ञा चक्रया अधिष्ठान खः । आज्ञा चक्रया अधिष्ठाता देव शिव (भैरव) खः । थुकथं हाथु | 


हायेकीगु भैरद्यः दुगु क्वंचा (भेलः क्वंया) वा त्यप आकाशतत्वया प्रतिमूर्ति जुल । 


भैरद्यः स्वरुपया क्वंचाय्‌ दुने च्वनीगु थ्व, अयूलाः गरम स्वभाव उर्जामूलक त्वनेगु पदार्थ / 


जूगुलिं थ्व अग्नीतत्व खः । थुगु तत्वया अधिष्ठानथाय्‌ मणिपूरक चक्र धाइ । थुकिया अधिष्ठात्री 


देवी शक्ति खः । तान्त्रिक विधिं याइगु न्हयागु पुजाय्‌ नं शक्तियात दकलय्‌ च्वयूया थाय्‌ बियातःगु | 


द॒ ।शक्ति मदयेकं छुँ नं ज्या याये फइमखु, सृष्टि तक दी धइगु तान्त्रिक मतया विश्वास दु। शक्ति | 


मदयेकं शिव शव (सीम्ह) जक खः धका: यक्व हे तान्त्रिक सफुली च्वयातःगु दु । 


आगम परम्परा कथं पशुपति महाद्यःया प्यंगू दिशा व च्वय्‌ क्वय्‌ स्वयाच्वंगु नापं, | 


याना: खुपाः ख्वाःपाः दु । खुपाः ख्वाःया खुम्हं द्यपि शक्ति खः। व द्यापिनि नां छसिकथं थुकथं दु - 


भूवणेशवरी, कब्जीका, गुह्यकाली, दक्षिणकाली, त्रिपुरासुन्दरी ब तारा । थुलि जक मखु तान्त्रिक 


पुजाय्‌ वैदिक परम्पराया द्यःपिं ब्रम्हा, विष्णु महेश्वरपिंत नं शक्तिया आसन दयेकातःगु दु ।थुकथं 


स्वयेबलय्‌ पंचतत्वया स्थूल रुप समयूबजियात पूर्णता बिइत हे भैरद्ःया म्हुतुं हाथु हायेकाः त्वनेगु | 
यानातःगु खःसा हाथु हायेकेगु धइगु शिव शक्तिया तादात्म्यता खः । हाथु हायेकेगु तान्त्रिक 


अनुष्ठानया थ्व छगू पक्ष जुलसा मेगु छगू पक्षय्‌ नं बिचाः यायेबह जू, व खः येयाःबलय्‌ गथे दच्छिया 


गुलि नं सीपिं दु इपिं स्वर्गय्‌ थ्यनेमाः धकाः आशिका यानाः मतकू बनेगु, दागिं लिसे वीव: हवःवनेगु, | 
बौमतं दे चाःहिकेगु, दलूचा खायेगु, कुमारी परिक्रमा याःगु लॅपुइ मत तयेगु आदि याइगु खे हाथु' 


हायेकेगु नं अज्याःगु हे छगू ज्या खः । यंलागा पारु निसें ऑशितकयात पितृपक्ष धाइ । थ्वहे इलय्‌ 
पितृ दकव तरे जुइमा: धकाः सोह सराद्ध याइगु खः । सोह सराद्ध वैदिक परम्परा खः गुगु परम्परा 


कथं पितृयात तर्पण यायेत पिण्ड दयेकाः पंचामृत (ध्यः, दुरु, धो, कस्ति, साखः) तयाः पुजा यायेमाः । | 


तान्त्रिक पद्धति कथं हाथु हायेकेगु धइगु नं सोह सराद्ध खः। थुकी पंचतत्व रुपी समयबजि व भेरःचयःया | 
म्हतुं हाःगु हाथृ थ्व सीपिनिगु नामय्‌ तर्षण याइ । सीपिनिगु मुक्तिया कामना यायेधुंकाः समय्‌बजि | 


प्रसाद कयाः हाथु त्वनेगु याइ । तान्त्रिक अनुष्ठान कथं थ्व छगू तसक गुहय पद्धति खः । 

झीगु संस्कृतिया यक्व हे महत्वपूर्ण पक्षयात थुकथ गुहय यानात: गुलिं यानाः हे भीसं 
थःगु संस्कृति भकं मथुया वनाः त्वःतु त्वःतुं हयाच्वंगु व विदेशी संस्कृतिं भ भ 
हयाच्चंगु खः । 


हुल? २ हाथ ढाय्‌ हायेकी ? | 


ह न | 

| वाःतय्‌ यक्व हे जख:चख: दु । . 
नेवाःतय्‌ थें नखःचखः क्रीणु देशय | 
मेमेजु छुं नं जातिया मदु । भी 
नेवा:तय्‌ दच्छियंक हे छुं कि छुं नखःचखः, 
जात्रा, पर्व. मेला आदि भवःलिक हे 

वयाच्चनी । अथे जुया: धाइनापं दु -प्यन्हुइ 


नेवाःतयूगु थज्याःगु हे थीथी नख:चख: व मेला पर्व मध्ये गुलिखे मूमूगु नखःचखः व मेला 
पर्व नेवाः मखुपिनिगु चाड पर्व कुन्ह हे लानाच्वंगु दु, अले गुलिं गुलिं उकुन्ह हे मखुसां लिक्क 
लिक्क लानाच्वंगु दु । नेवाःतयूगु तःजिगु नखः म्हपुजा कुन्हु गुलिं गुलिं जातियापिनि 'गोबर्द्धन पुजा' 
धकाः सौ व बैल पुज्यायेगु चलन दु। अथेहे यँया नेवाःतय्‌गु तःजिगु नखः पाहांचःहेया कन्हय्‌ कुन्हु 
नेवा:तय्‌ त्वाःत्वालय्‌ महःजा नकेमाः, अले थ्वकुन्हु हे सरकारी स्तरं 'घोडा जात्रा’ न्यायेका 
वयाच्वंगु दु । भी चथाःबलय्‌ मेपिनि तीज पर्व हनीगु जुयाच्वंगु दु । थुकथं भीगु नखःकुन्हु हे 
मेपिनिगु चाड पर्व स्वात्तुमत्तुस्वानाः वयाच्चंगुलिं छखे भी दथुइ हे छगू थज्याःगु भ्रम ब्वलनाच्वंगु 
दु कि मेमेगु जातिं हना वयाच्चंगु व झीसं हना वयाच्चनागु नखःचखः जात्रा पर्वं छता हे खः, 
खालि नां व हनेगु पह: जक पानाच्वंगु ख: । मेखे सकारि संचार माध्यमं याइगु प्रचार प्रसारया 
प्रभावय्‌ लाना: भीसं नं मचायेक हे म्हपुजायात गोवर्द्धन पूजा, पाहांचःद्वेयात घोडा 
जात्रा, चथाःयात तीज धका: धायेग याना हयाच्वनागु दु । थ्वहे भवलय्‌ गुलिख्य नेवाःतयूसं 
नेवाःतय्‌गु छगू तःजिगु नखः मोहिन धयागु नं मेमगु जातिं हनीगु नखः, 'दशैं' खः धकाः थुइकेगु 
यानाहयेधुंकल । नेवाःतय्‌त लानाच्वंगु भ्रम मध्ये थ्व छगू तःधंगु हे भ्रम खः । 

धाथें ला दशैं व मोहनि नखःया दथुइ ज्वःला:गु छतायां छता जक ख थ्व खः कि थ्व 
निगुलिं नखः कौलाथ्व पारुं निसें शुरु जुइ, अले पुन्हिकुन्ह क्वचाइ । थ्व छता त्वःताः मेमेगु छुं हे 
खे ज्वःलानाच्वंगु मद्‌ । | 

कौलाथ्व पारुकुन्ह भी नःलास्वां पिइ । नःलास्वां पिइधुंकाः सप्तमि तक भी छुं नं 
यायेम्बाः । अष्टमि कुन्ह कूछिभ्वय्‌, नःमि कुन्हु स्याक्वत्याक व दस्मि कुन्हु चालं क्वकाइ । पेँय्‌ 
क्वःने च्वंपनि दकलय्‌ तःधंगु नखः पंचमि कुन्ह याइ । पचिंमधः जात्रा धकाः उकुन्ह पचलि 
भेलःद्यःया जात्रा याइ, अले व जात्रा जुइगु क्व:नेया लागाय्‌ च्वंपिं सकसियां मोहनिया मुख्यगु भ्वय्‌ 
जुइ । थुकथं हे थःनेया असंत्वाः लागाय्‌ च्वंपिनि दस्मि कुन्ह छुं यायेम्वाः, उकुन्ह छन्ह सुलं च्वनाः 
एकार्सि कुन्ह तिनि चालं क्वकाइ । अथे जुयाः थ्व न्हियात असं चालं धकाः धाइ । पत्िंमधः व 
असंचालं न्यायेकीपिं त्वःताः मेपिं सकलें हे नेवाःतय्‌ मुख्य मोहिन नखः अष्टमि, नःम व दस्मि 
हे खः | वयां लिपा चतुर्दशी कुन्हु तक नखत्या ब्वनेगु जुयां च्वनी, अले चतुरदेशीकुन्ह्‌ तकया दुने 
ल्यनाच्वंगु नःलास्वां, नःलास्वां पिनागु चा व पूजा यानाः मुनाच्वंगु स्वां जाकि आदि फोहर दकव 
मुना: वाये यंकी । थुगु चतुर्दशीयात सीघःपुन्हि धाइसा थ्वयां कन्हय्‌ कुन्हुयात कतिंपुन्हि धाइ। 
थुकुन्ह छेँय्‌ छेँय्‌ आल:मत खाइ । थुकथं मोहनि क्वचाइ । 

दशैं नखः हनीपिनि अथे मखु । इमि कौलाथ्व पारुकुन्ह घटस्थापना धकाः कलश स्वनाः 
पुज्याइ । गुलि गुलिसियां कलशया लिसें खड्ग नं स्वनी । वयां लिपा सप्तमि तक इमि नं छुँ 
यायेम्वाः । अस्तमि व नःमि कुन्ह खसि स्यानाः भ्वय्‌ नयेगु व दस्मि कुन्ह विजया दशमि धकाः 
थः स्वयां थकालिपिंथाय्‌ वनाः 'टिका' का:वनेगु याइ । 

सरकारी स्तरं हनीगु दशैं धाःसा भचा पा: । सप्तमि कुन्ह हनुमानध्वाखाय्‌ फुलपाटी, 
अस्तमिकुन्ह चान्हय्‌ कालरात्री पूजा जुइ । नःमि कुन्ह्‌ हनुमानध्वाखाया जमरा घरया पिने च्वंगु 


८८ वदे व हे जसू हे मखु 











चुकय्‌ न्ययप्यम्ह म्येय्‌ व न्ययप्यम्ह दुगु 
पाली । अथेहे उकुन्ह कोतय्‌ नं म्येय्‌ 
पाली । थुकुन्ह्‌ तलेजु देगलय्‌ सकसितं 
दुतछबइ तर उकून्ह मूलम्ह तलेजु भवानी 
अन दइमखु, मूलम्ह तलेजु ला अस्तिमि 
कुन्ह जमरा घरय्‌ कुहां बिज्याकी, अले 
दस्मि कुन्हु थहां बिज्याकी | तलेजु द्यः 
भगवती वा दुर्गाया स्वरुप खः । ख्वपय्‌ 
नवदुर्गा गंछिं पिहां बिज्याकीगु नं 
मोहिनबलय्‌ हे खः । थुकथं दशैं धयागु 
दुर्गां उपासनाया नखः खः । दुर्गाया गुंगु 
रुप शैलपुत्री, ब्रम्हचारिणी, चन्द्रघण्टा, 
कुष्माण्डा, स्कन्दमाता, कात्यायिनी, 
कालरात्री, महागौरी व शक्ति 
सिद्धिदात्रीयात नवरात्री धका: गुन्ह तक 
हे पूजा आजा याना: शक्तिया आरधना 
यायेगु ल्याखं हनीगु नखः खः । 

दशैं धयागु नं निगू दु, छगू आश्वीन महिनां बइगु बडादशैं, मेगु चैतं वइगु चेते 
इशें । तर नेवाःतय्‌ मोहनि अथे निक्वः मदु, छक्व: हे जक दु । मोहनि नखः नं खला शक्तिया 
आराधना यायेगु हे नखः ख: । तर दुर्गा शक्तिया आराधना मखु कि थःके हे शक्ति दया वयेकेगु 
आराधना यायेगु नखः खः । उकि नेवाःतयूसं मोहनि दुर्गा पुजा यानाः मखु, आगमय्‌ मोहनी फयाः 
पुजा याना: चालं कुन्ह व हे मोहनि सिन्ह: चिना: हयाउंक्वखां क्वखायाः थःत सिद्धि लाकेगु कथं 
हना वयाच्वंगु दु । थ्व नखःया नां मोहनि जुयाच्चंगु नं लाःसा थ्व हे मोहनि सिन्ह:या कारणं 
जुइफ । अस्तमि कुन्ह नेवाःतयूसं थःथःगु जातीय लजगाः यायेत छयलेमाःगु ज्याभः पुज्यानाः 
ल:ल्हाना कया: छेँज:पिंसं पालंपाः ज्या यानागु भाय्‌ याना क्यनेमा: । थुगु ल्याखं स्वयेबलय्‌ मोहनि 
धयागु थःगु लजगा:यात माःगु ज्याभः दक्वयूसनं मोहनि लाके बिइगु व थःपिंसं नं मोहनि तिना: 
जीवन सुथां ला न्हयाकेत सिद्धि कायेगु ल्याखं थ्व नखः हनात:गु जुइमा: । चालं कुन्ह खड्गसिद्धि 
कायेगु यानातःगु नं जीवनय्‌ सफल जुइ फयेमा धकाः हे खः । स्याक्वत्याक्व कुन्ह खंक्व दकव 
हे द्यःपिंत तुमा व पालुमा नापं तयाः पुज्याइ । बाहां स्यायेमाःथाय्‌ बाहां स्याइ, अले बहनी 
सीकाःभू याइ । दशैं न्यायेकीपिनि सीकाःभू धयागु हे यायेम्वाः । थुकिं नं दशैं व मोहनि धयागु 
पा: धकाः क्यं. । 

दशैं व मोहनि पाःगु मेता छगू आधार नवरात्री नं खः । मेपिंसं नवरात्री धकाः न्हाचः 
धयाथें दुर्गाया गुंगू रुपयात गुन्हु तक पुज्यानाः आराधना उपासना याइगु खःसा भी नेवाःतय्‌ 


_ मानि व वलव है जस | 


थ्व गुन्हु अर्थात नवरात्री नवरथ बनेगु धकाः चान्हय्‌ चान्हय्‌ गुंगू हे तिर्थय्‌ म्वःल्हू वनेगु याइगु | 


खः । अथे म्वःल्हवनेबलय्‌ नं दुर्गापुजा यायेम्वाः । 

दशैं हनीपिनिगु विश्वास कथं दशैं धयागु देवी दुर्गा महिषासुर देत्ययात स्याःगु, दुर्गाया 
हे मेगु रुप चामुण्डां शुम्भ, निशुम्भ नांया:पिं निम्ह दैत्य दाजुकिजापिं स्याःगु लसताय्‌ हनेगु नखः 
खः । अथेहे विजया दशमी धकाः रामं रावणयात स्याःगु लसताय्‌ न्यायेकातःगु विजय उत्सव 
खः । तर, नेवाःतयूसं हनाच्वंगु मोहनि नखः सुनां नं सुयातं स्याःगु लसताय्‌ न्यायेकूगु उत्सवया 


ल्याखं मखसे थःगु हे शक्ति बल्लाकेगु ल्याखं न्यायेकातःगु नखः खः। अथे जुयाः हे दशैं नखः हनीगु | 
पहः व मोहनि नखः हनीगु पहः भ्या: भचा हे ज्वःमलाःगु खः । ज्वःलाःगु छुं दुसा थुलि जक दु | 


कि थ्व निगुलिं नख: व हे व हे इलय्‌ लानाच्वंगु दु । 
Ea लो 


हितत उ दले व हे नस मोहनि व दशैं व हे मखु 

मातृशक्तिया आराघना 
यायेगु नख: 


CES 


हनि नखः शक्ति आराधनाया नखः . 
खः । मोहनिबलय्‌ छहँखा पतिकं 
७७ ल: लास्वां पिना: जुन्ह॒ तक मातृशक्ति : 
नवदुर्जा भवानीया उपासना याइ । अथेहे जुन्हु | 
तक नवरथ वना: पीउां्यः पुज्यायेणु कीणु | 
थ:जु हे मौलिक संस्कृति खः । नेपाः देया . 
स्वनिठा: पिठं जायाच्वंजु पूण्यभूमि खः । [. 
नेवा: तयूजु बस्तिइ छुँ न॑ कथंया पिठ व . 
अजिमा घ्य: मदुजु व्वा: हे लुइके थाक्रुइ । 

थ्व ल्याखं नेवा:त समग्र रुपय्‌ शक्तिया 


| उपासकत खः घइणु खँया पुष्ठि जू । 

थ्व सन्दर्भय्‌ स्वनिगःया ख्वप देशय्‌ मोहनिबलय्‌ पुज्याइपिं पिगंद्यःपिनिगु बारे थन 
संक्षेपय्‌ चर्चा याये त्यनागु दु । पीगंद्यः धइपिं पिठगणया द्यःपिं खः | थ्व गणयात अष्टमातृका 
आम्नाय नकिं व च्याम्ह माजु न॑ धायेगु या: । मोहनि ज्वःछि सुथ न्हापां नवरथ वनाः पिठ दर्शन 
यायेगु व बहनी मत व्यू वनेगु, पिठय्‌ स्वां तकि तयेगु चलन दु । कउलाथ्व पारु नःला स्वनेगु 
निन्हकुन्ह निसें महानवमि तक नवरथ धाइ । थ्व नवरथ ज्वःछि छसीकथं दर्शन याःवनीगु पिठ 
व घाट थुक्थ दु 

कउलाथ्व पारु तःलास्वनेकन्ह ब्रम्हायणीपिठ, ब्रम्हायणीघाट, द्वितिया माहेश्वरी पिठ- 
माहेश्वरी घाट, तृतिया कुमारी पिठ- पसिखेल घाट, चौथि भद्रकाली (वैष्णवी) पिठ, चुपिंघाट, 
पञ्चमि बाराहि पिठ- मंगलतिर्थ, षष्ठि इन्द्रायणी पिठ-सिद्धपुख्‌, सप्तमि महाकाली (चामुण्डा 
पिठ)- कासां खुसि, महाअष्टमि महालक्ष्मी पिठ-यातुवहाः (कमलपुखू) महानवमि त्रिपुरा सुन्दरी- 
खोंहय्‌ (हनुमान घाट) दशमि (यालं) कुन्हु ब्रम्हायणी घाट । 

नवरथया पारु निसें महाअष्टमि कालरात्री कुन्ह तक पुज्याइपिं च्याम्ह द्यापिं अष्टमातृका 
खः । महानवमि कुन्हु पुज्याइम्ह द्यः त्रिपुरासुन्दरी अष्टमातृका गणय्‌ दुमथ्याःम्ह च्याम्ह माजु 
स्वया: नं विशिष्ट स्थान दुम्ह गण नकि खः। थ्वयात तलेजु भवानीया हे मूल रुप कथं नं पुज्यायेगु 
याः । स्वस्थानीया पिठ उत्पत्ति प्रकरणय्‌ सति देवीया जीर्ण जूगु म्हया दुगः क्वँय्‌ कृतुंवनाः त्रिपुर 
[सुन्दरी पिठ उत्पत्ति जूगु धकाः च्वयातःगु दु । थुकथं त्रिपुरासुन्दरी लगायत च्याम्ह माजुपिंसं कः 
घानातःगु थायबाययात कयाः धायेगु खःसा ख्वप दे यन्त्राकार रुपय्‌ खनेदःवइ । ख्वपदेया दथुइ 
लाक्क त्रिपुरासुन्दरी विन्दू रुप षटकोणया रुपय्‌ अले अष्टमातृकागण च्यागू दिशाय्‌ भवः मिले 
जुइक अष्टकोणया रुपय्‌ अवस्थित दु । थुगु क्वथाया पूर्वीय कोणया प्रतिनिधित्व ब्रम्हायणी निसें 
शुरु याना: छगू मण्डलाकार रुप खनेदःवइ । 

भी पुर्वजपिंसं थःपिनिगु धर्म दर्शन मूल्य मान्यता जीवनया पला: पलाः पतिक 
प्रतिविम्बित जुइ कथं समाजया संरचना याना थकूगु खँ यन्त्राकार रुप ख्वपदे छगू दसिया रुपय्‌ 
आःतक नं झीगु न्ह्यःने ल्यनाच्वंगु दनि । थुकथंया सामाजिक संरचना नेवाःतयूगु पुलांगु बस्ति 
छुं नं छुँ रुपय्‌ दये हे माः । स्वनिगःया येँ व यलय्‌ नं देया दथुइ लाक्क तलेजु देगः व देशं पिने 
मण्डलाकार रुपय्‌ अष्टमातुका, दशमहाविद्या आदि पिगंद्यःपिनिगु पिठ दनि । अव्यवस्थित रुपं जूगु 
शहरीकरण व साँस्कतिक अतिक्रमणया कारणं राजधानीया प्राचीन स्वरुपयू गाक्क हिउपा: धा:सा 
वःगु दु । 

आः च्वय न्हयथनागु अष्टकोण, त्रिकोण व षटकोणयात कयाः तान्त्रिक दर्शनया 
मान्यता कथं दुवालेत कुतः याये । अष्टकोण धइगु अष्टमातृका पिगंद्यःपिनिगु प्रतिक च्यागू त्रिकोण 
दुगु यन्त्र खः । तान्त्रिक दर्शनया मान्यता कथं थ्व सम्पूर्ण चराचर जगत विश्व ब्रम्हाण्ड धइगु हे 


शिव तत्व (मिजं) व शक्ति तत्व (मिसा)या समयोग खः । शिव शक्ति आत्मक ब्रम्ह आत्मा ब्रम्ह | 
धइगु हे शिवशक्तिमय खः । शिवतत्वया प्रतिक थस्वःगु त्रिकोण सत्‌ चित्‌ आनन्द व शक्तितत्व | 


क्वस्वःगु त्रिकोण ज्ञान, ईच्छा व क्रिया शक्ति खः । थ्व निगू त्रिकोणया समयोग धइगु षटकोण | 


खः। षटकोण धइगु शिव हे शक्ति ख: । शक्ति हे शिव खः धइगु अद्वेत अवस्थाया योतक समाधिया 
प्रतिक रुप त्रिपुरासुन्दरी ख: । थ्व वेदान्तया अद्वैत दर्शनयात तन्त्र मतया स्याचुगु लिस: खः | उकिं 


हिल लततक आस्थय केयु अस: मोहनि मातृशक्तिया आराधना यायेणु नसव: 

भीगु स्वनिगःया दकव धइथें पिठय्‌ षटकोण यन्त्र छु नं छुं कथं दयाच्चनी | थुकिया छु दास यैं 
भद्रकालीया पिठ फुसय्‌ तयातःगु इलांयात कायेफ्‌ । अतिकं कलात्मक रुपं कियातःगु उगु 
षटकोणय्‌ दथुइ भद्रकालीं व चाकःछिं मेपिं अष्टमातृका गणपिं दु । अथेहे भद्रकालीया द्यःछँ, कग 
अजिमाया द्य:छूँ, न्यत अजिमाया द्यःछूँ व मेमेगु पिठय्‌ नं षटकोण कियातःगु दु । थ्व बाहेक मेगु 
अलग थस्व:गु व क्वस्वःगु त्रिकोण तयाः पुज्यायेगु प्रचलन नं भीगु संस्कृति दु । थस्वःगु त्रिकोणया 
क्वातुगु दसि भीसं नासःद्यःयात कायेफु । स्वनिगःया दकव धइथें नासःद्यया देगलय्‌ तोरमय्‌ 
बाहेक नासःद्यःया मूर्ति मद्‌। नासःद्यःया रुपय्‌ मूल अधिष्ठानय्‌ अंगलय्‌ थस्वःगु स्वकुलाःगु त्रिकोण 
जक ध्वदुइ । थ्वहे वास्तवय्‌ शिव तत्वया प्रतिकात्मक रुप खः। अथेहे भेर्यः मूर्ति मदुगु थासय्‌ 
पुज्यायेमाल धाःसा थस्वःगु त्रिकोण थ्वया जवं खबं छसीकथं धों'व खिचायात तुति ब ल्हाः 
वांन्याका: च्वयाः पुज्याइ । थ्व भैरवया उग्ररुप श्मसान भैरवया प्रतीक खः । अथेहे मातृ शक्तिया 
अलग उपासना यायेमाल धाःसा क्वस्व:गु त्रिकोण च्वयाः पुज्यायेगु याइ गथे आगमय 
थापिं (कलसय्‌) क्वस्वःगु त्रिकोण अथेहे गुहयेश्वरीया मूल कलस च्वयूया भागय्‌ त्रिकोण कियातःगु 
दु । थुकथं त्रिकोणया अलग्ग अलग्ग उपासना धइगु सगुण उपासना खः। तान्त्रिक उपासना पद्धति 
दने सगुण व निर्गुण नितां नं उपासना पद्धति दुथ्याः । थुकिया पुष्टि महानिर्वण तन्त्रय्‌ 'कायार्थ 
सगुंणात्वंच वस्तुत :निर्गुणा स्वरुपाः' धकाः च्वयातःगु दु । थ्व उपासना पद्धति साधक वर्गया 
हेसियत स्वया: वर्गिकरण यानातःगु खः । 

तन्त्र परम्पराकथं साधकतयूत स्वंगू वर्गय्‌ ब्वथलातःगु दु । पशुकल्प, वीरकल्प व 
दिव्यकल्प । पशुकल्पया साधकतयूसं थःत दास व मातृशक्तियात थुवाः (मालिक) कथं दासी हे 
पकाः उपासना याइ सां वीरकल्पया साधकतयूसं सोऽहं 'छ' हे जि खः धका: अभेद उपासना याइ, 
गुगु अवस्थाय्‌ 'छ' व 'जि'या अस्तित्व पूर्ण रुपं लोप जुइ मखुनि । अन्तिम चरणया साधकतयूत 
दव्यकल्पयाय्‌ साधक धाइ, थ्व तर्क दुथ्याःपिं साधकतयूसं ना5ऽहं जि छुं हे मखु धकाः थःगु 
अस्तित्व, अभिमानयात मातृशक्तिया न्ह्यःने आत्मसमर्पण याइ । थुकथं पशुकल्प व वीर कल्पया 
साधक सगुण उपासक खःसा दिव्यकल्पया साधक निर्गुण उपासक ख: । साधकतयूगु वर्ग स्वया: 
फीगु आगम परम्पराय्‌ उपासना पद्धतिइ नं भेद खनेदुगु खः । 

आगम परम्परा कथं दीक्षित साधकतयसं थःगु साधनाया अन्तिम ध्येय साध्य मातृशक्तिनाप 
तादाम्यताया नितिं धइगु साधनाया मेगु छगू पक्ष खः कुल कुण्डलीनी जागरण । थुकियात तन्त्रयोग 
नं धायेगु या: । थुगु मत कथं भीगु म्हय्‌ थीथी अंगय्‌ थीथी यन्त्र दु । थुपिं यंत्र मध्ये भीगु म्हया 
दुग: क्वँयूया दकलय्‌ क्वयूया भाग मूलाधार चक्र मातृशक्ति कुण्डलीनीया निवासस्थान खः । 
अथेहे म्होसया च्वय्‌ ललातक्षेत्रया सहस्राहार चक्र शिवया अधिष्ठान खः मूलाधार यंत्रया 
मातृशक्ति दुगःक्वँचय्‌ च्वंगु सुषुम्ना नाडी जुयाः सहश्राहार यंत्रय्‌ च्वम्ह शिव नापलाइ । थुगु 
अवस्थाय्‌ साधक सम्पूर्ण अहमया नाश यानाः सून्यताया अनुभूति याइ । मेकथं धायेगु खःसा 
परम सुख ब्रम्हानन्दया अनुभूति याइ। साधकया थुगु अवस्थायात गुणातित अवस्था वा समाधीयागु 
अवस्था नं धायेफु । थ्व षटकोण, श्रीयन्त्र (श्री यन्त्रोया अनुभूतिया अवस्था ख| उकि 
त्रिपुरासुन्दरी (तलेजु)यात थ्वहे अवस्थाया प्रतिक कथं श्रीयन्त्रया रुपय्‌ कुल चक्रेशवरी कथं 
पुज्यानातःगु खः। आगम परम्परा कथं दीक्षित साधकतयूसं पुजा यायेगु भवलय्‌ न्यास (प्राण्याम) 


__ मोहन मावशक्तिय आराधना येग नस पु मोहनि मातृशक्तिया आराधना यायेणु नसः | ४९. 


यायेगु थीथी आसन व मुद्रा ज्यायेगु आदि ह! 
थ्वहे ल्याखं याना वयाच्वंगु खः । चः 

नवरथ ज्वःछि छेँखा पतिक | 
नःलास्वनाः मातृशक्तिया आहवान यासे 
न्ह्याकीगु पुजा दशमी कुन्हु साधक थःहे ह 
मातृशक्ति युक्त जुयाः पायो वनाः महिषासुर शी 
या प्रतिक भुयूफसि पालेव नवरात्रया अनुष्ठान ॥ 
पूर्ण जुइ । 
छ लेवाःतयूगु लोहलि, नेपा: 
लखुपिनिंगु मोहनि छु पा: ? 

सनातनी (शैव, शाक्त व वैष्णव) 
मतालम्बीतय्‌ दथुइ मूलतः शैव व शाक्त 
सम्प्रदायं शक्ति उपासनाया निंतिं हना वयाच्वंगु 
नखः मोहनि थौं ब्याक्क नेपाः देयागु हे तःजिगु 
नखः कथं हनेगु याना वयाच्वंगु दु । मेखे 
विशेष यानाः पर्वया जनजाति तामाङ्ग, मगःतयूसं 
थ्व उमिगु मौलिक नखः मखु धका: थ्वयात 
महनेगु खँ उमिगु जातीय संगठनं क्वःछयूगु खं त्यने दुसा स्वनिगलय्‌ दुने नं थेरबादी बौद्ध समाज 
नं थ्वहे भवलय्‌ भवःछूवःगु खनेद्‌ । गुगुं नं जाति सम्प्रदायं छुं नं नखः चखः थःगु जातिया मोलिक 
संस्कृति दुने दुथ्याःगु खः लाकि मखु धकाः खँल्हाबल्हा न्हयाकेगु धइगु व जाति विशेषया अधिकार 


या खँ ख:। थ्व ल्हाये नं मा: । थन भी नेवाःतयूसं हना वयाच्चनागु मोहनि नखः खँय्‌, पत्यातयूसं 


हनीगु नखः नाप ज्वःमलाः । थ्वया थःगु हे मौलिक पह, बिस्कं पहिचान व दार्शनिक आधार दु 
। थुकियात कयाः थुगु च्वसुइ चर्चा यायेगु कुतः याये । 

मोहनिबलय्‌ बौद्ध बज्रयानी नेवाःया म्हयायूमचा कुमारी माजुयात तलेजु भवानीया 
रुपय्‌ पुज्याइ। थ्व भीग्‌ं थःगु हे मौलिक विशेषता खः । भी नेवाःतयूसं हना वयाच्वनागु मोहनि 
नखःयात मुक्क पौराणिक ग्रन्थया लिधंसाय्‌ जक ब्याख्या यायेगु पायछि 
मजू । भीसं हना वयाच्वनागु मोहनि नखः धइगु सलंसःदँ न्ह्यब॑निसें भी अजा अजिपिंसं 
स्वनाथकूगु आगम परम्परा कथं निर्देशित खः। उकि झीगु साँस्कृतिक धरोहरय्‌ तान्त्रिक मतया 
अहम्‌ भूमिका दुसा वैदिक मतया गौण जक । थुकिया अःखः खँयतयगु संस्कृतिइ वैदिक मतया 
क्वातुगु प्रभाव खनेदुसा तन्त्रया प्रभाव नगण्य । वैदिक सम्प्रदाय धइगु निगमवादि निवृत्तिपाखे 
उन्मुख समाज खः । थ्वयागु अन्तिम साध्य धइगु सन्यास खः । आगम सम्प्रदाय धइगु 
तान्त्रिक मत पाखें निर्देशित प्रवृत्तिमूलक समाज खः । आगम साधकतयूसं वैदान्तितयूसं थें 
कोरा सिद्धान्तया जक खँल्हाना: छे बँ त्वःतावनी मखु । तान्त्रिक मतं सुं नं साधकतयूत छें बुँ 
त्वःताः वाणप्रस्थ वा सन्यास जीवन हनेगु खं ल्हाइमखु । थ्वं ला प्रकृतिया श्रृष्टिइ गलि नं 
भोग्यवस्तु दु उकियात आध्यात्मिक उद्देश्य तयाः उच्चतम भोग यायेगु खॅल्हाइ । उकि आगम 


हितत तात्रिया आरामा राजे जसः मातृशक्तिया आराधना यायेणु नख: 








परम्परा धइगु भोग व योगया नं समन्वयात्मक ढंगं जीवन हनेगु पद्धति खः । उकि नेवाःतयूसं ,। 
हनीगु मोहनि नखः नं भोग व योगया समन्वयात्मक ढंगं जीवन हना: मातृसत्ताया अनुभूतिया 
नितिं याना वयाच्वंगु उच्चतम साधना खः । नवरथ ज्वःछिं साधना याना: चाल कुन्हु साधक थ. 
हे मातशक्ति युक्त जुयाः पायो पिहां वइगु थुकिया क्वातुगु दसि खः । नेवाःतय्‌गु मोहनिया थ्व 
मौलिक विशेषता खः । 

छुं नं नखःचखःया ल्यूने वया थःगु हे दार्शनिक मूल्य मान्यता दयाच्चनी अथेहे अलग्ग 
अनुष्ठान पद्धति नं । मोहनि नखःया अनुष्ठानयात कयाः दुवालेबलय्‌ थ्वया निताजि अनुष्ठान पद्धति 
घ्वद्वइ । १ 
॥ वाहय अनुष्ठान 

मोहनि नखः मातृशक्तिया आराधना यायेगु नख: जूगुलिं थ्वया समग्र अनुष्ठान मातृशक्तिइ 
हे केन्द्रित खनेद्‌ । कडलाथ्व पारु निसें कउलाथ्व नवमी गुन्हु तकया न्हियात नवरथ (नवरात्र) 
धाइ । थ्व गुन्ह तक सुथसिया नसंचा इलय्‌ च्याम्हमाजु (अष्टमातृका) पीगंदः दर्शन यायेगु 
चलन दु । 

थुकिया लिसें दश महाविद्याया मातृकापिंत नं थ्व इलय्‌ विशेष रुपं पुज्यायेगु चलन दु, 
गुपिं थुकथं खः - १) काली २) तारा ३) षेदशी ४) भुवनेश्वरी ५) भेरवी ६) छिन्नमस्ता 
७) धुमावती ८) मातंगी ९) कमला १०) बंगलामुखी । च्वय्‌ न्ह्यथनाथें च्यान्हु तक पुज्याइपिं 
पीगंद्ः (अष्टमातृका) छम्ह हे महाशक्तिया अलग अलग स्वरुप जक खः । महानवमी कुन्हु 
पुज्याइम्ह त्रिपुरासुन्दरी । तलेजुद्धः अलग स्वरुप मखसे विन्दूरुप अद्वैत स्वरुप खः मेकथं धायेगुसा 
अष्टकोणया च्यागू थीथी कोण अष्टमातृका खः | उकिया दथु अथवा विन्दू रुप तलेजु भवानी 
प्रतिक कथं श्रीयन्त्र वा श्रीचक्रयात पुज्यायेमाःगु चलन दु । श्रीयन्त्रयात संक्षेपं धायेगु खःसा 
शिव ब शक्तिया समायोग खः ।थुकथं नवरथया बाहय अनुष्ठानयात दुवालेबलय्‌ छगू हे 
महाशक्तिया पृथक स्वरुपया आराधना यायेधुंकाः शिवशक्ति युक्त तलेजु भवानीयात पुज्यानाः नवर 
थ क्वचाइ । थ्व ल्याखं तन्त्र शास्त्रया उद्घोष 'शिव-शक्तिःआत्मक ब्रम्ह' धइगु धापू थुथाय्‌ वया. 
पृष्टि जूबइ । 
बा जुहया अनुष्ठान 

नेवाःतयगु 'दक्वं धयाथें नखःचखः “तान्त्रिक मूल्य मान्यता कर्थं हनेगु याना वयाच्वगु 
द्‌ । तन्त्रोक्त विधिकथं हनीगु अनुष्ठान पद्धति दकव थासय्‌ ज्वःमला: । थर्थ जूगुया हुति धइगु 
साधकतयग वर्गीकरण खः । त॑न्त्र पद्धतिया मान्यता कथं साधक स्वंगू वर्गया दइ १) पशुकल्प 
२) वीरकल्प ३) दिव्यकल्प । थुकथं साधकतय्‌गु वर्गिकरण साधकतयूगु भावया लिधंसाय्‌ यानातःग्‌ 
खः । पशुकल्प दक्कलय्‌ क्वयूया तहया साधक खः। थुगु कल्पया साधकं 'दासोऽहं'या भावं 
पुज्याइ । थथे धइगु मातृशक्तियात मालिक, थःयात च्यः (दास) भाःपीगु खः । वीरकल्पया साधक 
'दासोऽहं'या भावं स्वयाः छपलाः थहां वयाः 'सोऽहं' भावं पुज्याइ । थुथाय्‌ साधक थम्हं थःत 
ल्बःमंकाः मातृ सत्तायात जक लुमंकेगु कुतः याइ । दक्कलय्‌ च्वयूया तगिंया साधकयात 
दिव्यकल्पया साधक धाइ । थुगु अवस्थाय्‌ थ्यंम्ह साधकयाके छुं हे भाव ल्यं दइमखु । साधक 
विलकूल शून्य भावय्‌ च्वनाच्वनी । थ्व शून्यता 'ना५हं'या भावावस्था खः । साधनाया थ्व उच्चतम 


__ मोहल मावृशक्तिया आराधना जले नसः क मातृशक्तिया आराधना यायेजु नसर: हि] 


भाव जगतय थ्यंम्ह साधकयाके नत थःगु अस्तित्वया भाव दइ नत मातृसत्ताया हे । थुकथं आगमय्‌ 
वा नःलास्वां कुथिइ नवरथ ज्वःछिं मातृशक्तिया आराधना याना: दशमि कुन्हु म्ह छम्ह जिगिजिगि 
खाका: खड्ग पाछाया: पायो वइगु धइगु वीरकल्पया साधना खः । थुथाय्‌ साधक थःगु साध्य 


मातृशक्तियात थुलि सतीगु अनुभूति याइ कि साधक व साधनया अस्तित्वया भाव भ्या: जक हे 


नं दइमखु । 


थुकिया मेगु ब्व खः पंचमकारया छयलाबुला । आगमं परम्पराकथं साधकयात अस्तपास . 


(भय्‌, घृणा, शंका, जुगुप्सा, कुलि, शक्ति, शिलि)या बन्धनं मुक्त यायेगु निति वीरकल्प व 


दिव्यकल्पया साधकतयूत जक त्वःतातःगु पंचमकार (मद्य, मांस, मुद्रा, मत्स्य, मेथुन) झी | 


नेवाःतय्‌गु आगंछें, जक मखु दकव धइथें पुजाआजाया विशेषता जुइधुंकल | थुलि जक मखु, 
तान्त्रिक मान्यताया गनं प्रभाव मद्गु हिंसा कर्म मयाइगु परिवारय्‌ नं मोहनि नखः हनेबलय्‌ तु, 
लैं, पालुमा आदि पाला: छाया: नं पञ्चमकारया ज्या कयाच्वंगु दु । 
थुकथं भी नेवाःतयूसं हनावया च्वनागु थ्व मोहनि नखः गैर नेवाःतयूसं हनाच्वंगु 
मोहनि स्वया: पाःगु व थःगु हे पहया साँस्कृतिक मूल्य मान्यता व म्हसीका नं दुगु नखः खः । 
J "4241 


दिति लगरल्ल्या आरायला सादेरा कर मोहनि मातृशक्तिया आराधना यायेजु नख: 

क्ष्मीघ: घायेवं की स्वन्ति 
लुमनावइ । लक्ष्मीघ: स्वन्तिइ 
जक पुज्याइ । मेबलय्‌ न्हयाम्ह 


पुज्या:सां लक्ष्मीध:या नामं पुजा जुइमसु । 
तर थुकी अक थुलि जक मजुसे अथे 
घयाजु नख:चख:बलय्‌ जक लक्ष्मीपुजा 
याइजु मखसे प्रत्यक्ष व अप्रत्यक्षय्‌ 

लक्ष्मी पुजा यायेजु नेवा: तजिलजि आपालं 


प्रेमसान चित्रकार आपा 


पा: लुयाव 

दकलय्‌ न्हापां लक्ष्मी द्य: सु खः धयागु खय्‌ छक: कुले । धात्थें धायेगु ख:सा लक्ष्मी छम्ह 
मिसा खः । म्ह्यायूमचा खः | भौमचा खः । मां खः | अजि खः । सुयां तता खःसा सयां केहेँ 
खः । अझ कला: तक जुइ । थ्व खय्‌ सुयां निप्वाः म्हुतु जुइमखु | थुपिं फक फक हे लक्ष्मी हे 
खः । थुपिं कवय्‌ खः । थथे धयागु अर्थय्‌ मिजं दानी दाता जूसा मिसा कवय्‌, कुलया, कर्मया अभ 
कर्म बिउगु पलया संरक्षक ख: | मिजंतयूसं भविष्यया बिचाः मयासे न्हयःने वःगु जक स्वया ज्याखँ 
न्ह्याकाच्चनीसा, मिसां लिज्ञां तक तयाः तितिपापा यानाः भविष्यया बिचाः याइपिं खः | खयूत 
ला मिसात धायेवं फुक फुक मिसाया स्वभाव छगू हे जुइ धइगु ला मदु। शास्त्रय्‌ नं दु, मिसाया 
नं प्यंगू जात वा प्यथी दु धाइ। व थथे खः - पद्मिनी, हष्तिनी, शंषिनी व डाकिनी । थ्व प्यथी 
मध्यय्‌ दकलय्‌ भिंम्ह पद्मिनी खः। वयां लिउ हस्तिनी खः। बयां लिउ शंषिनीसा मभिंम्ह डाकिनी 
खः । थथे खयां नं आपाः यानाः मिसा धर्तिया प्रतिक भूतत्वय्‌ लाःम्ह जूगुलिं डाकिनी जातयापिं 
कम हे जक जुइ । मेपिं हस्तिनी व शंषिनी जुयाः सर्व गुणं सम्पन्न पद्मिनी जुइगु खः । गुलि नं 
तत:धंपिं देवीपिं खः वसपोलपिं पद्मिनी हे जुड़ | थुकथं बिचाः यायेबलय्‌ व प्रतिमा विज्ञानया कथं 
द्यः देवीपिंके दयेमाःगु लक्षण प्रमाण थथे दु । पद्मिनी जातयाके पद्म नयन, मुस्कान मोही, 
मोहिनी रुपि, कूचित केश (न्ह्यायूपंया लिक न्हकुसं कुलिकुलि चिना: चा तुम्ह) अलंकार 
विच्छेश्वरि थथे धयागु स्वतु कपाः लूम्ह, गथे महाद्यःया बेताचिं थें जुयाः स्वतु खनेदुम्हसा अथेहे 
म्ह व छयो स्वाइगु ग:पतय्‌ नं स्वतु हे लूम्ह जुइमा: । हानं मेगु हस्ते पद्म चिन्हावति (पा:ल्हातय्‌ 
पलेस्वांफ्वः) दुम्ह आदि जुइमा: ।थुलि लक्षण प्रमाणं युक्तम्ह मिसायात पद्मिनी धाइ । थुपिं धन 
जन संतानं परिपूर्ण जुइ । थुकथं मिसाया जातय्‌ प्यंगू जात मध्ये दकलय्‌ बांलाःगु भिंगु जातयापिं 
देवी जुइ, भाःपी नं माः । 

भीगु नेपाः देया नेवाः तजिलजिइ हिन्दू जुइमा वा बोद्ध जुझमा सकसिनं हना वयाच्वनागु 
स्वन्ति नखःया वा दॅया दकलय्‌ लिपांगु दिं कौलागा औंसि कुन्हु हनीगु लक्ष्मीपुजा खः । च्वय्‌ नं 
धायेधुन, स्वन्तिइ जक पुज्याइगु मखु । चायेक वा मचायेकं मेमेगु इलय्‌ नं पुजा जू । खयत ला 
सन्ध्या टाइम्सया विशेष तँसापतिइ भाजु ज्यापु पंचया च्वखँय्‌ कौलाथ्व कतिं पुन्हि निसें 
कौलागाया औंसि तक नहिं छम्ह लक्ष्मी भाःपाः भिखुम्ह लक्ष्मी पुजा जुइगु पुलांगु खँ च्वयातःगु 
दु । थ्व पायूछि खः। थथे खयां नं थोंकन्हय्‌ तना वनेधुंकल । हाकनं मेगु कथं खँ ल्हायेबलय्‌ भी 
नेवाः तजिलजिया कथं भिखुम्ह लक्ष्मीद्यःतयूत लयूलय्‌ पतिं पुन्हिं औसि लाका: छम्ह छम्ह लक्ष्मी 
द्यः पुज्यायेगु नं चलन दुगु जुयाच्वन । भिखुम्ह लक्ष्मीया लयूपतिं छम्ह यानाः झिनिलाया झिनिम्ह 
व विशेष पर्व पर्वय्‌ लाका: प्यम्ह यानाः दक्वं यानाः झिंखुम्ह लक्ष्मी पुजा यायेगु नं चलन जुयावंगु 
जुयाच्वन । तर थ्व चलन नं तनावने धुंकल । आः जलाया तृतियाया गातिलाः कुन्ह बसुन्धरा 
पुज्यायेगु, मोहनिबलय्‌ महालक्ष्मी पुज्यायेगु, कोलागा औंसिकुन्ह धनलक्ष्मी पुज्यायेगु व .थिंला 
पुन्हि कुन्हु कुथिइ यःमरि, लोंचामरि आदि स्वनाः धान्यलक्ष्मी पुज्यायेगु चलन जक ल्यंदेनि। थुकथं 
मेगु फुक तनावंसां थ्व प्यम्ह पुज्यायेगु थों तक मतंनि धायेमाल।। 'थथे' धयागु अर्थय्‌ गातिलाःया 
बसुन्धरा देवी पं. भाजु हेमराज शाक्यजुया धापू कथं भिखुम्हं लक्ष्मी बसुन्धराया सेवक जूगुलिं 

न्हापां अलाय्‌ तृतिया पुज्यानाः अनं लिपा 
मोहनिया महालक्ष्मी निसें मेपिं लक्ष्मी 
पुज्यायेगु भवः न्हूयाइ । आः थन लुमंकेबह 
| जूगु खे खः, व प्रतिमा विज्ञानय्‌ नं छक: 
बसुन्धरायात लुमंकेबलय्‌ थथे जूवइ । 
\ | बसुन्धरा भिखुम्ह लक्ष्मीया प्रतिविम्ब खः 
a 1 । बसुन्धराया प्रतिमा विधान थथे दु - 
£99 \| स्वपाः ख्वाःपाः स्वयाः उं मुल म्हास, जव 
Ry द्र; BU) कुमकुम व खव हयाउँ ख: । ल्हा: खुका 
दु । खुका ल्हा:या ज्वँसा थथे खः - जवगु 
न्हापांगु ल्हातय्‌ जपमाः, खवय्‌ सफ्‌, मेगु 
जवय्‌ त्रिरत्न, खवय्‌ वागुँइ । थुकथं हे 
मेगु निकाय्‌ न्हापा जवं अभय व सा 
| ४४ अन्तया खवय्‌ अमृत कलस ज्वनाबिज्याःगु 
f ऋ जुल । थुलि वसपोलया ज्वँसा व आशन 
है पद्‌माशन जुयां नं कलश हे तृतिइ 
'याबिज्याःम्ह खः । 
थथे च्वय्‌ च्वयागुया फुक फुक प्रमाण कथं झिंखुम्ह लक्ष्मीया प्रतिनिधित्व जूगु जुल । 
। यथे खः - दकलय्‌ न्हापां लक्ष्मी दक्वया नं तःधंम्ह महालक्ष्मी जुल । वयांलि २) सिद्विलक्ष्मी 
पय्‌ च्वयागु खुका ल्हाःया ज्वंसा व पद्मासनं कलसय्‌ आशन याना बिज्याःम्ह धइगु हे सिद्धि 
॥पत जुइणु जुल । ३) बुद्ध लक्ष्मी सफूलि अध्ययन जक मजुसे शिक्षा पारंगत जुइबं बृद्धि स्वभाविक 
! वृद्धि जुइगु खः । ४) विश्वलक्ष्मी - त्रिरत्न ज्वनाः बिज्याःगु धइगु अर्थय्‌ बौद्ध धर्म कथं कायेबलय्‌ 
[द, धमं व संघ खः। थ्व हे बुद्ध, धर्म व संघया प्रतिक कथं त्रिरत्न जुल । शास्त्र कथं थ्वयात 
गान बुद्धि, थःगु कर्तव्य कर्मया कथं धरोहरय्‌ जूवनीगु धर्मसा बांलाःगु सव संगतं जुइगु व्यवहार 
पालि आचरण आदियात कया: थःथःगु सव संगतं जुइगु व्यवहार, बोलि, आचरण आदियात कयाः 
"-थःगु छयों, छयोंया दुने च्वंगु न्हयपुया प्रतिक धयागु हे मणि खः । मणि धयागु हे रत्न खः । 
धकथं हलिंया गुलि नं प्राणित दु, व सकलसिकें दइगु जूगुलिं थ्व ज्वनात:म्ह लक्ष्मी विश्वलक्ष्मी 
वगु जुल । ५) भूवन लक्ष्मी - भिगू दिशा, पूर्व, पश्चिम, उत्तर ब दक्षिण प्यंगू सा पूर्व व उत्तर 
गा दथुइ इसान क्‌ (कोण) पुर्व व दक्षिण कृया अगिन क्‌ं दक्षिण व पश्चिम कं बायु कं अले पश्चिम 
१ उत्तरया कूं तैदित्य क्‌ं खः । थ्व च्यागू दिशा जुलसा आकाश व पाताल फिगू मेगु देव भुवन, 
भाग भुवन (नरक) ब ऐश आरामया तुषिता भुवन इन्द्रयाथाय्‌ याना: दक्वं यानाः झिंस्वंगू भूवन 
योदश भुवन) याम्ह बसुन्धरा देवी जूगुलिं भुवन लक्ष्मी जूबंगु खः । ६) मन्दः लक्ष्मी - वसपोल 
योदश भुवनय्‌ न्हियान्हिथं वायु समान चाचाःहुलाः बिज्याइम्ह- खः । ७) गृहलक्ष्मी - सकसियां 

छैँयछँय्‌ म्हयायूमचा, भौमचा आदि सरह पूर्णकलसया आशन थें स्थिर आशन यानाः छेँय्‌ माःगु 
तक परिपूर्ण याइम्ह खः । ८) धान्यलक्ष्मी - बसपोल प्रकृतिया वरदान सकसितं पालन जुइगु 
अन्नया प्रतिक वा गुँइ ज्वनाबिज्या:म्ह खः । ९) खड्गलक्ष्मी - थन खड्गया अर्थय्‌ सुयातं पालेगु, 
स्यायेगु मखसे अज्ञानया छेदन यानाः ज्ञान बुद्धि बिइगु धइगु अर्थय्‌ खड्ग लक्ष्मी जूवंगु खः । १०) 
सन्तान लक्ष्मी - थन वसपोल अमृतया कलस ज्वनाबिज्याःगु धयागु सुं नं सन्तानया उसाय्‌ मदु 
मजुइमा धइगु कथं जुल । ११) सत्यलक्ष्मी - सत्यमेव जयते धइगु तःधंगु प्रज्ञा पारमिताया सफू 
व धुवसत्य हे सत्य जूगुलिं वसपोलया खबगु ल्हातय्‌ सफू जूवंगु खः। १२) मोक्षलक्ष्मी - थ्व संसार 
अनित्य धयागु प्रकृतिया नियम जुल । थ्वहे हुनिं सकल प्राणिया मोक्ष प्राप्तिया नितिं वसपोल 
पद्माशनय्‌ च्वनाबिज्याःगु जुल । १३) प्रतिलक्ष्मी - छम्ह नापं मेम्हेसिया ख्वाः ज्वःलाइमखु । थ्व 
नं प्रकतिया वरदान हे खः । थ्वहे हुनिं स्वपाः ख्वाः प्रतिक कथं जुल । १४) ज्ञानलक्ष्मी - बुद्धि व 
ज्ञान काचाक्क स्वयेबलय्‌ व थें व थें च्वंसां आपालं पाः । ज्ञान शिल, स्वभाव, बाला:गु हनाबना, 
सुयातं नुगलय्‌ स्याक खँ मल्हायेगु आदि आदि खः । १५) राज्यलक्ष्मी - छेंखा छेँखा, त्वाःत्वा: जक 
मखु देयया हे संरक्षक जुइकथं बांलाक छगू देशं मेगु दे नापं बांलाःगु बोलि बचंया नापनापं 
राज्य तक जनतायात सुख बीफुम्ह लानि (महारानी) कथं कयात:गु खः । १६) धनलक्ष्मी - थ्वयात 


मेगु भासं वायुलक्ष्मी धाःसां ज्यू । थथे धयागुया अर्थ धनया उं म्हासु म्हासु नःगु वायुया प्रतिक | 


खः । भीगु म्हय्‌ वायु मदुसा भी म्वाये नं फइमखु । थथे धयागु अर्थय्‌ झीगु शरीर मात्र छगू 
थाय्‌ जक खः, थ्व छगू कथं पसः कवः, हाकनं मेगु कथं थ्व पंजः जक खः । यदि थ्व थाय्‌ पसः 
कवः जक दयाः लाय्‌ (1५९501९1!) मदुसा पसः जुझमखु । थथे धाये थें तुं हे कीगु शरीरय्‌ 
नं यदि वायु मदुसा भी मनू जुइमखु । प्राणि जुइमखु मात्र छगू मूर्ति कथं जक जुइ | थ्व हे हनिं 
पंचतत्व मध्ये न्हापांम्ह वायू तत्वया बुद्धरत्न सम्भवया उं (वर्ण) म्हासुम्ह जूबंगु खः । थ्वहे बायुया 
हे प्रतिक धका: धनया अर्थय्‌ दां तिसा वसः अन्न आदि फुक्कंयात धन हे भाःपियाः लुं, बहयात 
तक पुज्यायेगु कथं धनलक्ष्मी खःसा वसुन्धराया नं म्हासुगु वर्ण जूवंगु खः । थुकथं लक्ष्मीया खँय्‌ 
बिचाः यायेबलय्‌ भी नेपाः देया नेवाः तजिलजिइ आपालं आपाः नखःचखः हनेमाः। व नखःचखः 
शीथी द्यः देवीपिनिगु पुजा यानाःलि प्रसाद कथं समय्‌ नइ, भ्वय्‌ नइ । थथे समय्‌ नःसां भ्वय्‌ नःसां 
दकलय्‌ न्हापां छेंय्‌ सा छेँब्ब वा लक्ष्मी ब्व धका: तयेगु चलन आ:तक॑ दनि। अझ थुलि जक मखु, 
न्ह्यागु नखःचखः वा छु पर्व गुथि हे जूसां छेँय्‌ च्वंपिं आगंद्यःनिसें पीगंद्यः व लक्ष्मीद्चः तक 
पुज्याइ । थथे हे ततःधंगु आगं पुजा न्याःसां न्ह्यागु पुजा न्याःसां पुजाया अन्तय्‌ चाकु पुजा 
धकाः चक्र पुजा यायेगु चलन गुगु खः, थ्व पुजा मिसा पुजा खः अले थ्व अप्रत्यक्ष रुप लक्ष्मीपुजा 
हे खः । 

जिं च्वय्‌ च्वया थें प्रत्यक्ष वा अप्रत्यक्ष रुपय्‌ लक्ष्मीपुजा जुया वयाच्चंगुलिं थ्व स्वनति 
नखतय्‌ प्रत्यक्ष हे कथं लक्ष्मी हे पुजा धका: ध्वाथुइक हे धयावयाच्वंम्ह लक्ष्मीयात कार्तिक लक्ष्मी 
धायेगु तसक हे बांमलाःगु खँ खः । थथे धयागु अर्थ लक्ष्मी -हिन्दू शास्त्रया भासं देवी लक्ष्मी जूगुलिं, 
कार्तिक लक्ष्मी धायेबलय्‌ छुं शास्त्रनापं स्वापू नं दइमखु । बरु ख्यालि कथं जक जुयाः न्हिलेगु 

न्हिइकेगु खँग्व: थें जक जूवनी। छायधाःसां 
हि कार्तिकय्‌ खिचातय्‌ जक ब्याहा जुइ थ्व 
हक ज॑ आपाःस्यां सिउ । थथे कार्तिकं लक्ष्मी 
है धायेगु स्वया: कौलागा कौलालक्ष्मी 
धायेमाः । हाकनं मेगु कथं खं ल्हायेबलय्‌ 
वि.सं. कथं कार्तिक, मंसिर धका: धाइ । 
थ्व विक्रम संवत्‌ कथं गतेनं नखःचखः 
हनीगु नं मखु । थ्वया तिथि नं मद्‌ । 
उकि कौलागाया औंसि कुन्हु पुज्याइम्ह 
लक्ष्मीयात गुकथं कार्तिक लक्ष्मी धायेगु 
पायूछि जुइ ? थुकथं हे कुलावनेबलय्‌ 
& भी नेपाः देया परापूर्वकालं निसें न्हयाना 
है वयाच्वंगु चन्द्रमाया गणित कथंया पात्रय्‌ 
दच्छियंकंया लाया नां बछलां निसें कौला 
तकया भिनिला याना: हाकनं प्रत्येक 
ला ला पतिं शुक्ल पक्ष तिमिला व कृष्णपक्ष 
धकाः खिमिला तक दयेका तल । थथे 
पयागु भिन्यान्ह तिमिला, क्िन्यान्हु खिमिला । थथे दयेकाः .द॑या न्हापांगु दिं कछलाथ्व पारु कन्ह 
वइगु स्वसः व न्ययून्यान्हु (३५५) भिंतुने कथं म्हपुजा यानाः नुगः, मस्तिष्क, म्ह फुकं फुक हे नह | 
नुइकथं (Renovetat10n) यानाः थःथः लजगाः ताःलाकाः न्ह्याकी । अले देया दकलय्‌ 
लिपायागु दिं कोलागाया औंसि कुन्ह दच्छिया दुने गुलि कालबिल जुल व फुक फुकंया थः 
'हयायूमचा सरह लक्ष्मीद्यः न्ह्यःने ल्याःचाः यानाः ल्यंगु फुक्कं वसपोलयात लःन्हानाः पुज्यायेगु 
खः । थथे धयागु गुलि गथे धनसम्पत्ति ल्यन व आः संरक्षण यानाः तयाति धयागु अर्थय्‌ खः, मेग 
मखु । जिं थन थथे च्वयागुया अर्थ कीथाय्‌ थुकिया अर्थ अनर्थ जुयावनाच्वंगुलिं खः । लक्ष्मी धायेवं 
अथे धन सम्पत्ति धलिमं कृतुँ वइमखु । मेहनत यायेमाः, परिश्रम यायेमाः, अले जक नां दइ, दां 
दइ । आः थाकन्हय्‌ थज्याःगु खं ल्वःमंकाः भारतय्‌ थाःम्ह (छापय्‌ यानाहःम्ह), भीगु संस्कृतिया 
संस्कारयात हे स्यंकाः, शास्त्रयात हे अर्थया अनर्थ जुइक अनस्थिति हे स्यंक अल्सिया मा पिकाः, 
छुं ज्या लजगाः, मेहेनत, परिश्रम, सीप छुं हैं मयासें व लक्ष्मी य: जक पुज्यायेवं अथें धन सम्पत्ति 
लृयावइ थें, बुयावइयथें प्राप्त जुइगु भाःपिकाः यः पिहांबल | व मनू झंग: लाइम्ह, झीगु शास्त्र नाप 
गने पायूछि मजूम्ह व ज्वॅसा थ्व ज्वँसा मदुम्ह निपा ल्हातं लूँ, वहया दां असर्फि छवार्र हंवलाच्वंम्ह 
लक्ष्मी पुज्यायेगु जुयावल । थ्व पायूछि मखु । भीसं पुज्यायेम्ह लक्ष्मी ला ज्या यायेगु जोश, जाँगर 





, उत्साह उमंग कथं छगू 91 दुम्ह सुयातं नुगलय्‌ मस्याकुसे सकसितं लुदंक, न्हयइपुक, सर 
ल सुयातं नुगलय्‌ मस्याकूसें ख्या: यायेथें दां, धन सम्पत्ति कमय्‌ यानाहइम्ह ख्या: जवय्‌ वा खवय्‌ 


8४७७७ हा किलल लक्ष्मी: 





गनं नं दुम्ह व छेँया, जहान परिवारया रक्षक, कजि, दुगु सम्पत्तिया ल्याःचाः तइम्ह कुवेर नापं दुम्ह 
जुइमा: । हाकनं लक्ष्मी द्यःनं भी म्हयायूमचा बाहाः पिकायेबलय्‌ थें ज्वलान्हायूक सिन्ह:मू ज्वनाः 


'मेगु निका ल्हातं अभय व वर बिया: काउले म्हय्‌ पलाः तयाबिज्याःम्ह ख्यलय्‌ लखय्‌, जंगलय्‌ 


हिमालय मखु, प्रत्येक छँया धुकू कथं आपा: तुयू जःमदुथाय्‌ च्वंम्ह जुइमा: । थ्वहे हुनिं कौलागाया 
औसि गुकुन्हु तिमिलाया जः दइमखु, शुद्ध खिमिला जुयाच्वनी, उगु हे चान्हय्‌ भी लक्ष्मीद्यः 
पुज्यायेगु खः । थ्व हे भीगु लक्ष्मीपुजा खः, मेगु मखु । 

JQ QQ 


नतर पजयत किल लकी क नेवा/तरस एज्याइग्ल़ किमन लक्ष्मीद्य, 








eee 





कीसं पुज्यायेम्ह 
लक्घमीद्य: गज्या:म्ह 


जा:जु नखः मध्ये स्वन्ति नखः 
छता खः । स्वज्ति धड्णु कव:पुजा 
निसें किजापुजा तक न्यान्ह॒ यंक॑ हनीजु 





वाःतय्‌णु बिस्कं सास्कृतिक महत्वं | 


नखः खः । श्वयात यमप॑चक न॑ धाइ । थुजु 


च्वसुइ यमपंचकया लक्ष्मी पुजायात जक 
कया: छुं खै दुवालेणु जुइ ।लक्ष्मीपुजा 


यमपंचक तुने दुथ्या: जु स्वन्ति नख:या छज्‌ 
अंग जूजुलिं थन संक्षेपय्‌ यमपंचकयात कया: 


नं छं कुलेजु कृत: याये । 


सग 
Cara 
Metre CEPT 


यमपंचक धइगु यमराजं मर्त्यमण्डलय्‌ च्वनावंगु न्यान्हुया लुमन्तिइ हना बइच्बंगु 
यमराजनाप स्वापू दुगु पुजा जुल । स्वन्ति नखःया न्हापांगु निन्हु क्व:पुजा व खिचापुजा कुन्ह क्व: व 
खिचायात यमराजया दूत कथं पुज्याना वयाच्वंगु खः । थ्व खँया पुपिट गृहस्थतयूसं न्हिथं याना 
वयाच्वंगु 'बलि वैश्वदेवः यज्ञ' यात कायेफु । गुगु यज्ञया रुपय्‌ गृहस्थतयूसं दकले न्हापां क्वः व 
खिचायात यज्ञया भाग फ्याइ । अथेहे लक्ष्मीपुजा कुन्ह सुथय्‌ पुज्याइम्ह सा सीम्हेसित वेतरणी 
खुसिइ छिका बिइम्ह देवी कथं गरुडपुराणय्‌ विस्तृत व्याख्या यानात:गु दु । धन भीसं पुज्याइम्ह 
लक्ष्मीद्यः थुलि हे खयू जक सीमित मखु, गुकियात कया: क्वय्‌ उल्लेख याये तिनि । अले मेगु न्हि 
खः म्हपुजा । थृकुन्ह छेंया थाकुलि नकिनं छेँजः सकसियां ताःआय्‌ तक म्वाये खनेमा, शरीर स्वस्थ 
जुयाच्वनेमा धकाः आशिका यानाः म्हपुजा याना वयाच्वंगु खः । थुलि जक मखसें मृत्युया ब्वनापौ 
ज्वनावःम्ह यमराजयात तक नं मन्द: च्वयाः म्हपुजा यायेगु प्रचलन भीगु समाजय्‌ न्हयानाच्वंगु 
दु । स्वन्ति नखःया अन्तिम व्हि किजापुजा कुन्ह छम्ह चलाखम्ह ततां थः किजायात यमराजं 
काःवःबलय्‌ ग्वयूस्वां मगंतले, चिक मन्द: मगंतले, अले ख्वःसिं ख्बला ध्वमगीतले पिइमाः धइगु बाचा 
याका: थः किजायात यमराजया पंजां मुक्ति याःगुया लुमन्तिइ तता केहेपिंसं दाजुकिजापिनिगु 
ता:आयुया कामना याना: पुज्याइगु न्हि खः । थुकथं यमपंचकया थीथी किंवदन्ति दुवाला स्वयेबलय्‌ 
ध्वदुइगु मूल पक्ष खः मृत्यु अर्थात यमराज । 
ब नटतुनाप स्वापू 

भसं हनेगु नखःचखः प्रकृतिया हिलाबं वनाच्वनीगु ऋतुनाप नं उतिकं स्वापू दु । मोहनी 
नखः ब स्वन्ति निगुलिं शरद ऋतुइ लाइगु नखः खः । शरद ऋतुया आगमन निसें मोहनी नखः हना: 
थुगु ऋतु क्वचाइगु इलय्‌ स्वनति नखः हनेगु जुइ । शरद ऋतुयात कयाः आयुर्वेदिक सफुली 'रोगीनीं 
शारदी माता' धकाः शरद ऋतु धइगु हे ल्वयूया जननी खः धका: च्वयातःगु दु । आयुर्वेद कथं दक्वं 
ल्वयूया रोगराज ज्वर बइगु ल्वचं थुगु ऋतुइ उपद्रव न्यायेकी । थुकि छु क्यं धाःसां शरद ऋतु धइगु 
रोगब्याधी अप्वइगु ऋतु खः । आः थें न्हापा न्हापा ल्वयया निदान यायेगु वैज्ञानिक प्रविधिया विकास 
मजूनिगु अवस्थाय रोग व्याधिं मुक्त जुइत सृष्टि, स्थिति (पालन) व संहार स्वंगुलिं पक्षया प्रतिनिधित्व 
यानाच्वंपिं शक्ति मध्ये पालन शक्तिया प्रतिनिधित्व यानाच्वंम्ह शक्ति महालक्ष्मीयात पुज्यायेगु याना 
वयाच्वंगु खः । थुकथं मेगु रोचक पक्ष खः सामाज्या, दछियंकया मेहनतया फल (अन्न) दुत बइगु 
ई। लक्ष्मीद्यः धेम्ह अन्नया अधिष्ठात्री खः । अन्न मदयेकं शरीरया निर्वाह सम्भव मजू | उकि श्रमयात 
इश्वरीइ आराधना कथं नालाः भीगु समाजया किसान वर्ग आःतक' अष्टमि पतिकं बसुन्धरा 
महालक्ष्मीया धलं दनेगु याना वयाच्चंगु दु । थुकथं लक्ष्मीपुजा कुन्ह नकतिनि दृतवःगु बाली, वा, 
जाकिया लिसें पोचुंया लक्ष्मी: दयेका: पुज्यायेगु भीगु थःगु हे परम्परा खः । 
बा लोहलिलाप स्वापू 

लक्ष्मीपुजा कुन्हु पुज्याइम्ह लक्ष्मीद्यः मोहनि नखःनाप नं स्वापू दुम्ह द्यः खः | मोहनिबलय्‌ 
छगू हे महाशक्तिया थीथी स्वरुप कथं पीगंद्य: (अष्टमातृका), नवदुर्गा आदि पुज्याइ | उकिसनं विशेष 
यानाः त्रिशक्ति महाकाली, महालक्ष्मी व महासरस्वति पुज्यायेगु याना वयाच्वंगु खः । स्वन्तिया 
लक्ष्मीपुजा कुन्हु पालन शक्तिया अधिष्ठात्री महालक्ष्मी द्यःयात पुज्यायेगु खः | भी नेवाःतयूसं 
मोहनिबलय्‌ नःलास्वांकृथि वा आगमय्‌ स्यानाम्ह बाहांया ला (खॅला) तयाः लक्ष्मीद्यःयात ब्व 
छायेगुया लिसें खॅला तयाः गुंगू थनेगु याना वयाच्वनागु दु । नखःपतिकं विशेष स्वां व विशेष परि 
कार दयेकाः पुज्यायेगु भीगु परम्परा ख: । थ्व ल्याखं लक्ष्मीद्यः पुज्यायेत लक्ष्मी स्वां व द्यःब्व लक्ष्मी 
हि न एनत लक्षणः उज्याबह ? = पज्यायेम्त लक्ष्मीघः आज्याःक्ड ? 





। 





!पमिया घासा विशेष परिकार खः । लक्ष्मीद्यः पुजा यायेगु खँय्‌ कभी नेवाःतयूसं यानावयाच्वनागु 
[जा ब गैर नेवाःतयूसं याइगु पुजाया पद्धति ज्वःमलाः । झीसं लक्ष्मीद्यःयात तान्त्रिक विधि कथं 
। चोपचार, पञ्चमकार युक्त सम्हय्‌ ज्वलं तयाः पुज्याइ, उकि भीसं पुज्याइम्ह लक्ष्मीद्य, आगम 
।'म्परायाम्ह द्यःकथं थुइकेमाः । 
॥ तिसा जातिया सम्मान 

भीसं पुज्याइम्ह लक्ष्मीद्यः धइम्ह म्हयायूमचाया प्रतिक खः । लक्ष्मीपुजा कुन्ह यः पुज्याये 
"हयः लक्ष्मी द्यः सालेगु ल्याखय्‌ म्हयायमस्तय्सं पिखालखुं निसें द्यः पुज्यायेगु थासय्‌ तक बँ थिलेगु 
पत तयेगु, स्वां क्वकायेगु आदि प्रमुख ज्याया अधिकार म्हयायमस्तयूत ल:ल्हानाः म्हयायूमस्तय्‌गु 
सम्मान यानातःगु खः । थुकि झीगु समाजय्‌ नारी जातिया उच्चस्थान दु धइगु खे पुष्टि जू । धात्थें 
पायेगु खःसा यत्रु नार्यस्तु पुज्यन्ते, रमन्ते तत्र देवता धइगु हे थ्व खः | नेवाःतयूसं शीथी अवसरय्‌ 
गाथी लक्ष्मीद्यः पुज्यायेगु यानावयाच्वंगु दु । गथे छया 'गृहलक्ष्मी' वाक्‌ (भकारी)यात 'कूथी लक्ष्मी” 
भादि । थुकथं लक्ष्मीद्यःया स्वरुप मुद्रा आदि पुजाया प्रकृति व साधकया भाव अनुरुप पाः । भीगु 
शमाजय्‌ कतिंपुन्हि निसें लक्ष्मीपुजा कुन्ह॒ तक सोह लक्ष्मी पुज्यायेगु प्रचलन नं थ्वहे अनुरुप ख: । 
१कथं धायेगु खःसा थ्व छगू हे शक्तिया थीथी स्वरुपया आराधना ख: । थ्व सन्दर्भय्‌ दुर्गा सप्तसती 
पण्डीइ शक्ति तत्वयात दकव प्राणी मात्रय्‌ माया, चेतना, बुद्धि, निद्रा, क्षुधा, छाया, तृष्णा, लज्जा, 
शान्ति, मातृ आदि थीथी रुपय्‌ च्वंम्ह छम्ह हे देवीयात नमस्कार धयातःगु दु । छगू हे शक्तिया अनन्य 
'वरुपयात पुज्यायेगु भवलय्‌ भी नेवाःतयूसं लक्ष्मीद्यःया ज्चंसा सिन्हःमू म्हयायमचाया ल्हातं स्वंके 
।पयाः म्हययामस्तयूत 'लक्ष्मीद्यः'या सम्मान बरियातःगु खः । 
॥ लक्ष्मीयया स्वरूप, आसल व मुका 

लक्ष्मीपुजा कुन्ह पुज्याइम्ह लक्ष्मीद्यः मूर्तिइ पुज्याइगु मखसें पुंतयूसं च्वयातःम्ह द्यःहे 
पज्याइगु खः । थुकुन्हु प्यका ल्हाः दुम्ह सिंहासनय्‌ अर्धं पद्धासनय्‌ पयतुनाः जवगु पुलि काउल्याया 
हय्‌ दिकाच्चंम्ह लक्ष्मीद्यःयात पुज्याइ । थ्वया जवगु न्हातं ज्वलान्हायूक्कं व खवगु ल्हातं सिन्हःम्‌ 
तवनालःगु दइ । अथेहे मेगु निका लहा: अभय व वर मुद्रा ज्यानाच्वंगु जुइ । थज्याःम्ह लक्ष्मीद्यःया 
नःखः कुवेर व ख्याः दइ । थौंकन्हय्‌ बजारय्‌ तःताजि रुपय्‌ लक्ष्मीद्यःया किपा न्याये दुगु कारणं 
व भी नेवाःतयूसं थःगु स्वरुपया लक्ष्मी द्यः पुज्यायेमाः धइगु साँस्कृतिक मान्यताया प्रचारया म्हति 
पानाः न्ह्यःने ध्वदूगु स्वयेबलय्‌ बांलाःगु किपा जुइवं न्यानाः पुज्यायेगु प्रचलनं थाय्‌ कयाहयाच्वंगु 
दु । थुकिं यानाः झीगु साँस्कृतिक मान्यता थ्यंक न्हना वनीगु स्थिति वयेधुंकूगु दु । आः च्वय्‌ 
न्ह्यथनागु स्वरुपया लक्ष्मीद्यःयागु साँस्कृतिक मान्यतायात कयाः छक: दुवाला स्वये । भीसं 
पुज्याइम्ह लक्ष्मीद्यः हयाउँगु बर्णयाम्ह खः । हयाउंगु वर्ण अग्नी तत्व (शक्ति तत्व) या प्रतिक 
खः । छुँ नं द्यः पुज्यायेबलय्‌ द्यःया स्वरुप व रंग विशेषयात नं ध्यानय्‌ तयेमाः । आगम 
परम्परा कथं त्रिशक्ति (महासरस्वती, महालक्ष्मी व महाकाली) धइगु तुयुगु, हयाउँगु व हाकुगु 
वर्णयापिं द्यः खः । थ्व स्वंगू रंगया द्य:पिनिगु ध्यान यात धायेबं वा द्यःपिनिगु यथा रुपय्‌ ध्यान याये 
मास्ति मवःसा, स्वंगू रंग जकया ध्यान याःसां नं त्रिदोषं (कफ, पित्त व वात) मुक्त जुयाः स्वस्थ 
जीवन हनेखनी धइगु आयुर्वेदिक मान्यता दु । भी पूर्वजपिंसं व्यवस्था याना थकूगु त्रि-सन्ध्याया 
त्यने नं स्वस्थ जीवनया रहस्य सुलाच्चंगु दु । 

लक्ष्मीद्यःया जवगु ल्हातं ज्वलान्हायूक व खवगु ल्हातं सिन्हःमू ज्वनातःगु दइ । भीसं लक्ष्मीद्यः 
पज्यायेबलय्‌ नं थ्व नितां ज्वलं स्वनाः पुज्यायेमाः । ज्वलान्हायूकंया मण्डलाकार क्षेत्रय्‌ ऊ च्वयाः 

स्वनेमाः । ऊँ धइगु ब्रम्हवाचक ब्रम्हया प्रतिक खँग्वः खः । लक्ष्मीद्य:या खबगु ल्हाःया ज्वँसा † 
कुण्डलिनी शक्तिया प्रतिक खः । सिन्ह:मूया ठोस स्वरुप धइगु द्यःयात छायेत तइगु भुइसिन्ह: थल : 
खः । थुकिया सुक्ष्म स्वरुपयात कया: विश्लेषण यायेगु खःसा अति गोण तान्त्रिक मान्यता ध्वदूव 
'सिन्हःमू” पुसा तये धुंकाःया स्वरुप धइगु त्रिकोणाकार देगः थें खनेदइ । थुकिइ मण्डलाकार खुतँ 
च्वका गजू नापं यानाः न्हयूतँजा: खनेदइ । थ्व सिन्हःमू मानवदेहया छगू प्रतिकात्मक स्वरुप ख: । आर 
सफुली शिव वाक्य धकाः 'अहमं विन्दू रजः शक्ति’ धकाः च्वयातःगु दु । थन सिन्हःमूया गजू शिव 
प्रतिक विन्दू रुप खःसा भुइसिन्हः रजः रुप शक्ति कुण्डलिनी खः । अले मण्डलाकार खुतँजा धइगु ब 
निसें छसिकथं मूलाधार चक्र, स्वाधिस्थान चक्र, मणिपुर, चक्र, अनाहत चक्र, विशुद्ध चक्र व आजै 
चक्र खः। थ्व दक्वं चक्रयात स्वानातःगु दथुथां झीगु शरीरया दुगः क्वँय्‌ शुषुम्ना नाडी खः। थ्व शृषुम्णा 
नाड़ी जुयाः मूलाधार चक्रय्‌ च्वंम्ह शक्ति आज्ञा चक्रय्‌ च्वंम्ह शिव नापं लाइगु सिन्हःमूया सन्देश खः 
। तन्त्र शास्त्रय्‌ शिव शक्ति आत्मकं ब्रम्ह’ कीगु चैतन्य हे शिव व शक्तिया समायोग खः धकाः तःथाय्‌ 
उल्लेख दु । थ्व सन्दर्भय्‌ ज्ञान, सङ्कलिनी तन्त्रया छगू श्लोकय थुकथं च्वयातःगु दु - | 
इदा भागिरथी गंगा पिंगला यमुना नदी 
तयोमध्यगता नादी । सुम्षुम्णाख्या सरस्वती ॥ | 
त्रिवेणीसंगमा यत्र तीर्थराजः श उच्यते । 
तत स्नानं प्रकुर्दीत सर्वपापैः प्रमुच्यते ॥ | 
भीगु शरीर दुनेया प्रमुख स्वंगू नाडी इदा, पिंगला व सुषुम्णायात छसिकथं गंगा, यमु 
व सरस्वती खुसि कथं कयातःगु जुल । थ्व स्वंगू खुसिया संगम त्रिवेणीयात तिर्थराज धाइ । थुगु ति 
म्वःल्हुल धाःसा दक्व पापं मुक्त जुइ धइगु च्वय्‌ न्ह्यथनागु श्लोकया शाब्दिक अर्थ जुल । भीगु म 
दुने थ्व तिर्थराजया थाय्‌ आज्ञाचक्र खः | मूलाधार चक्रया शक्ति तत्व दुग: क्वँयूया सुषुम्णा ना 
(सरस्वती /लुति) जुयाः आज्ञा चक्रय्‌ थ्यनेवं त्रिवेणी जुइगु खः । उगु त्रिवेणीइ थ्यंकाः म्वःल्हइ फ 
धायेवं दकव पापं मुक्त जुयाः शाश्वत सुखया अनुभूति यायेदइ । भीगु शरीर भीसं खना 
स्वरुप जक मखु थुकियात प्याखं ल्हुइकाच्वंगु शुक्ष्म शरीर धइगु चैतन्य जगत खः। थुकिया अनुप 
धइगु शाश्वत सुख'आगम परम्पराया साध्य खः । लक्ष्मीद्यःया मेगु निका ल्हाः अभय व वर 
ज्यानाच्चंगु जुल । थुगु मुद्राया सन्देश धइगु “मामेकं शरण बज्' धइथें खः | शरणय्‌ वःम्हेसियागु 
भार लक्ष्मीद्यः थःपिंसं कबिया काःगु सन्देश खः । | 
थुकथं झीसं पुज्याइम्ह लक्ष्मीद्य: सिंहासनय्‌ अर्ध पंद्मासनय्‌ पयतुनाच्वंम्ह खः 
पद्मासन धइगु पद्मासनया बछि रुप खः । पयतुना च्वनेगु तःताजि आसनत मध्ये 
- पद्मासनयात दकलय्‌ च्वय्‌ तयाः ब्याख्या यानातःगु दु । थन पद्मासन धइगु पलेस्वां थें 
आसन धयात:गु खः, गथे पलेस्वां लखय्‌ बुयाः, लखं हां ववं नं लः पाखें निर्लिप्त जुइ, अथेहें 
नहयाब्लें बॅयू चुया च्चनेमाःगु तुति पालि निपातं सर्गतय्‌ व्वयेकाः म्हया बलं पयतुइगु आसन 
थुगु आसनया सन्देश धइगु समाजय्‌ च्वनाः साँस्कृतिक जीवन हनाः सांसारिकतां मुक्त जुइगु छ 
| लक्ष्मीद्याया पालि तःलय्‌ च्वनीम्ह काउल्या सहन शक्तिया प्रतिक, धनप्वः प 
च्वनीम्ह कुवेर, अष्ट दिकपाल मध्येया छम्ह धन द्रव्यया थुवाः ख्याः धुक्‌ पिवाःया ल्याखं 
गण खः। गथे बेताः, कवं, भूचा आदि काली कुमारी, भेलःद्यःया गण खः अथे हे थन ख्या 
गण खः । थुकथं लक्ष्मीपुजा कुन्हु भी नेवाःतयूसं थःगु हे पहल लक्ष्मीद्यः पुज्यानाः थःपिनिगु 
साँस्कृतिक धरोहरयात ल्यंका तयेफुगु धइगु नेवा: मात्रया गौरव खः। (0 १ 

